Creative Space Design | .\nDecember 30, 2010 by MTZO\n၀န်းကျင်ထဲက ဗိသုကာ (Architecture in Environment)\nဒီပိုစ့်မှာ ပထမဆုံးပြောချင်တာက Environment ပတ်ဝန်းကျင်ဆိုတာဘာလဲက စလိုက်ပါမယ်။ ပတ်ဝန်းကျင်ဆိုတာ ဘာလဲမေးရင် ကိုယ်နေတဲ့နေရာပေါ့ လို့အလွယ်ဖြေမိမယ်ထင်ပါတယ်။ Wiki မှာတော့ Environment အကြောင်းကို “In general, environment refers to the surroundings of an object.” လို့ဆိုထားပါတယ်။ နောက်ထပ်ပြီး\nဆိုပြီး Environment ကိုအမျိုးအစားတွေ ခွဲခြားထားပြန်ပါသေးတယ်….။\nအမှန်တကယ်ဆိုရရင် Environment ဆိုတာ အတော်လေးကိုကျယ်ဝန်း၊ များပြားပါတယ်။ သဘာဝပတ်ဝန်းကျင် မြေမျက်နှာသွင်ပြင်တွေ (မြေယာတည်ဆောက်ပုံ၊ တောင်ကုန်းတောင်တန်း ကွန်တိုအနိမ့်အမြင့်) စတာတွေ၊ ပတ်ဝန်းကျင်ဒေသမျိုးစုံမှာရှိတဲ့ သက်ရှိတိရစ္ဆာန်မျိုးစုံ၊ လူသားတွေ ဖန်တီးထားတဲ့ ပတ်ဝန်းကျင်ရှိအဆောက်အအုံတွေ၊ မြေကွက်ဟင်းလင်းတွေမှာ ပြုလုပ်ထားတဲ့ လူထုဆိုင်ရာ အပန်းဖြေပန်းခြံ၊ ကုန်ထုတ်လုပ်မှုဆိုင်ရာ စက်ရုံအလုပ်ရုံတွေ စတာတွေနှင့် ရာသီဥတုတွေ အစရှိတာတွေ အကုန်လုံးဟာ Environment ပတ်ဝန်းကျင်ဆိုတာနှင့် အကြုံးဝင်နေတာပါ….။ အဲဒီတော့ ဗိသုကာတစ်ယောက်ဟာ Structure တစ်ခု Planning လုပ်တော့မယ်ဆိုရင် Environment ပတ်ဝန်းကျင်ရဲ့ အရေးပါမှုကို လစ်လျှူရှုမထားသင့်ပါဘူး။ ဗိသုကာဖွဲ့စည်းတည်ဆောက်ထားမှု တစ်ခုဟာ သူ့ပတ်ဝန်းကျင်နှင့် ဆက်စပ်နေတတ်ပါတယ်။ အဲလိုဆက်စပ်မှုမှာ သူ့ဘာသာ သီးခြားရပ်တည် တည်ရှိနေနိုင်တာလည်း ရှိသလို သူ့ပတ်ဝန်းကျင်နှင့် သဟဇာဖြစ်ပြီး ဟာမိုနီဖြစ်နေတာမျိုးလည်း ရှိနေနိုင်ပါတယ်။\nကျနော်တို့ အနှေနှင့် ကျနော်တို့ ပတ်ဝန်းကျင်နေထိုင်ခဲ့ဖူးတဲ့ နေရာတွေ၊ လက်ရှိနေထိုင်နေတဲ့ နေရာတွေမှရှိတဲ့ ပတ်ဝန်းကျင်ကိုလေ့လာကြည့်မယ်ဆိုရင် ဘာတွေများတွေ့နိုင်ပါသလဲ။ တော၊ တောင်၊ သစ်ပင်၊ ပန်းပင်၊ နောက်အနီးပတ်ဝန်းကျင်က မြို့ကြီး၊မြို့ငယ်တွေ၊ ကျေးရွာတွေ၊ မြို့ရွာအတွင်းက ဈေးဆိုင်တွေ၊ ဆူပါမားကတ်တွေ၊ အိမ်ကြီးတွေ၊ အိမ်လေးတွေ၊ စက်ရုံကြီးတွေ၊ စက်ရုံလေးတွေ စတာတွေကို သတိပြုစဉ်းစားမိပါလား။ အဲဒါတွေကို စိတ်ဝင်တစား လေ့လာမိဖူးပါသလား။ အဲဒီမှာ ဗိသုကာတွေ ဖန်တီးထားတဲ့ အဆောက်အအုံတွေဟာ ပတ်ဝန်းကျင်ထဲမှာ အဘယ်မျှအသားကျနေသလဲ။\nအဲဒီအဆောက်အအုံဟာ ပတ်ဝန်းကျင်နှင့် သဟာဇာတဖြစ်ြပီး ပတ်ဝန်းကျင်ကိုလွမ်းမိုးနေသလား။ ပတ်ဝန်းကျင်မှာ အဘယ်မျှ သက်ရောက်မှုရှိသလဲ ဆိုတာတွေ လေ့လာကြည့်ရမှာပါ။ ဥပမာအနေနှင့် New York City’s Mahanttan section တည်ဆောက်မှု နှင့် Log Cabin တို့ နှစ်ခုအကြား Unity ဖြစ်မှု၊ နောက် 110-storey skyscraper နှင့် Yellowstone National park စတာတွေရဲ့ ပေါင်းစပ်မှုတွေဟာ အင်မတန်နည်းပါးပါတယ်။ အဲဒီတော့ Log Cabin ဟာ New York City ထဲမှာရှိနေတယ်ဆိုရင် မသင့်လျှော်သလို skyscraper တွေကို Yellowstone National park မှာ ထည့်မယ်ဆိုတာမျိုး ဟာလည်း လုံးဝမဆီလျှော်တဲ့ ဟာပါ။\nအခြားအလားတူပုံစံတွေကို ဥပမာဆိုရမယ် ဆိုရင် Tree Forgs လို့ခေါ်တဲ့ မိုးများသစ်တောတွေမှာ နေတတ်တဲ့ သစ်ပင်တတ် ဖားပျံတွေကို သဲကန္တာရမှာ ထားတာမျိုး၊\nHorned toads လို့ခေါ်တဲ့ အပူပိုင်း သဲမြေမှာနေတဲ့ ဖားပြုတ်တစ်မျိုးကို မိုးများသစ်တောတွေမှာ ထားတာမျိုး၊\nIgloos လို့ခေါ်တဲ့ နှင်းခဲအိမ် သို့မဟုတ် စနိုးအိမ်လေးတွေကို အီကွေတာရပ်ဝန်း ပူနွေးရာသီဥတုလိုနေရာမျိုးမှာ ဆောက်တာမျိုး၊\nမြက်ခင်းတွေမှာ ဆောက်လုပ်တတ်တဲ့ Grass huts မြက်ခင်းတဲလေးတွေကို ၀င်ရိုးစွန်းဒေသမျိုးမှာ ဆောက်တာမျိုး၊\nအစရှိတဲ့ အရာတွေဟာ အတော်လေးမဆီမလျှော် ပြုလုပ်ထားတဲ့ အဖြစ်တွေပါ။\nနောက်ထပ် အခြားပြောရအုန်းမယ်ဆိုရင် တယောတွေကို ရော့ခ်တီးဝိုင်းမှာ ဘန့်တွေမှာတွေ့ရခြင်းနှင့် လျှပ်စစ်ဂစ်တာကို ဆင်ဖိုနီအော်ချက်စထရာ ၀ိုင်းတွေမှာ တွေ့ရခြင်းဟာ အတော်မဆီလျှော်သလိုတွေပေါ့။\nဒါဟာ သီအိုရီအရ ဗိသုကာပညာမှာ သတိထားသင့်တဲ့ မဆီလျှော်အောင်ဖြစ်တတ်တဲ့ အချက်တွေကို နားလည်သဘောပေါက်အောင် ပြောပြခြင်းပါ။ တကယ်တော့ နည်းပညာတိုးတတ်လာတဲ့ခေတ်ကြီးမှာ လူတွေရဲ့ တီထွင်ကြံဆမှုတွေကြောင့် အဲဒီမဆီလျှော်တာတွေကို လှပအောင် သစ်ဆန်းအောင် ဖန်တီးနိုင်တဲ့ သူတွေလည်း ရှိပါတယ်။ ဒါကတော့ တီထွင်ဆန်းသစ်သူတွေရဲ့ အံ့မခန်းပညာစွမ်းတွေနှင့် အဆင်ပြေအောင် ဖန်တီးနိုင်ခြင်းတွေပါ။\nတည်ဆောက်မှုတွေမှာ ပတ်ဝန်းကျင့်နှင့် သဟဇာတမဖြစ်ပဲ ကွဲလွဲခြားနားနေတာဟာ ဘယ်အရာအတွေများဖြစ်နိုင်ပါသလဲ။\nဆိုရရင် ဆောက်လုပ်ရေး ပစ္စည်းများ (Building Material) ၊ ဆောင်တာပြ ဒီဇိုင်း(functional Design)၊ ဥတုရာသီ (Climate)၊ မြေမျက်နှာသွင်ပြင် လက္ခဏာ(Topography)၊ လက်ရှိ Themes (Existing themes)တွေနှင့်၊ မြေခင်း Landscape တည်ရှိမှုတွေဟာ အထူးသဖြင့် ကွဲလွဲနိုင်တဲ့ အချက်တွေပါ။\nပတ်ဝန်းကျင်နှင့် ဗိသုကာဆက်စပ်မှုကို စဉ်းစားခြင်းဟာ သူ့ရဲ့ပတ်ဝန်းကျင်နှင့် ဗိသုကာလက်ရာတို့ Unity ဖြစ်မှုကို ဖန်တီးနိုင်ပါတယ်။ အဲဒီ Unity ဆိုတာဟာ အနီးဝန်းကျင်နှင့် အံဝင်ခွင်ကျပြီး ၊ အသုံးဝင်သော ဆောင်တာဖြစ်စေသည့် ဒီဇိုင်းအဖြစ် ဟာမိုနီဖြစ်နေတဲ့ အခြေအနေမျိုးကို ဖန်တီးနိုင်ခြင်းကို ဆိုလိုပါတယ်။\nအချုပ်အားဖြင့် ဒီဇိုင်းတစ်ခု၊ တည်ဆောက်မှုတစ်ခု ဖန်တီးတော့မယ် ဆိုရင် ကျနော်တို့တွေ မမေ့မလျော့ စဉ်းစားသင့်တဲ့ အချက်တစ်ခုဟာ ပတ်ဝန်းကျင်ထဲမှာ မိမိဒီဇိုင်းဟာ ဘယ်လို အနေအထားမျိုးနှင့် တည်ရှိနေမလဲဆိုတာ သေချာစဉ်းစားရင်း function and fit ဖြစ်အောင် ပြုလုပ်နိုင်စေကြောင်း။\nမှတ်ချက် ။ ။ Mood images များရှာပေးတဲ့ MTZO ကြီး ကို ကျေးဇူးတင်ပါကြောင်း…..\nအဓိကလမ်းကြောင်းနည်း စီမံချက် အပိုင်း (၁)\nConstruction Management ဘာသာရပ်မှာ သင်ယူခဲ့ရသော မှတ်စု အချို့အား သူငယ်ချင်းများနှင့် ခုမှ စတင်လေ့လာသော ညီ, ညီမငယ် လေးများအတွက် စုစည်း ဖော်ပြပေးလိုက်ပါသည်။\nကျွန်တော်တို့သည် လုပ်ငန်းကြီး ငယ်မဆို ဆောင်ရွက်ရာ၌ မိမိတို့ဆောင်ရွက်မည့် လုပ်ငန်းအစီအစဉ်နှင့် ဆောင်ရွက်မှုလမ်းကြောင်းကို ချမှတ်ရစမြဲပင်ဖြစ်သည်။ ကျွန်တော်တို့ သိသည်ဖြစ်စေ မသိသည်ဖြစ်စေ ကျွန်တော်တို့၏ နေ့စဥ်လုပ်ငန်းဆောင်တာများသည် စာရွက်ပေါ်၌မဖော်ပြစေကာမူ စီမံချက်များလျာထားပြီး ဖြစ်ကြသည်။ အများနှင့်စုစည်းဆောင်ရွက်ရသော လုပ်ငန်းကြီးများ၌ ဆိုလျှင် မိမိတို့ သွားရမည့် လုပ်ငန်းဆောင်ရွက်မှု လမ်းကြောင်းကို စီမံချက်ပုံစံဖြစ် အတိအကျ ဖော်ထုတ်ရန်လိုလာသည်။ စီမံချက်ပုံစံများကို ဆောက်လုပ်ရေးလုပ်ငန်းခွင်များ၌ နှောင်းခတ်ကလည်း သုံးခဲ့သည် ခုခတ်လည်း သုံးစဲဖြစ်ပါသည်။ တိုးတက်သောနိုင်ငံများ၌ စီမံချက်ရေးဆွဲသည့်ပုံစံကို သမရိုးကျ နည်းမှ စနှစ်ကျသောနည်းသို့ ဖွဲ့ စည်းဖော်ထုတ်လာသည်။ ထင်ရှားသော စီမံချက်ဆောင်ရွက်နည်းပုံစံသည် အဓိကလမ်းကြောင်းနည်း စီမံချက် ( Programming by Critical Path Method) ဖြစ်ပါသည်။\nအဓိကလမ်းကြောင်းနည်းစီမံချက်ကို ၁၉၆၀ ခုနှစ် နောက်ပိုင်းမှစ၍ ကမ္ဘာ့နိုင်ငံများ၌ အသုံးပြုလာကြပါသည်။ ဆောက်လုပ်ရေးလုပ်ငန်းများနှင့်ဆိုင်သော “ဆောက်လုပ်ရေးအဓိက လမ်းကြောင်းနည်း” ပဏာမအဆင့်ကို ဤ Post ဖြင့် စတင်ဖော်ပြပေးပါမည်။\nမော်တော်ယာဉ်သည် လမ်းရှိမှ မောင်းနှင်၍ရသည်။ မော်တော်ယာဉ် နှင့် မော်တော်ယာဉ်လမ်းသည် သီးခြားဖြစ်သည်။ သို့သော် ထိုနှစ်ခုတို့သည် အပြန်အလှန် အထောက်အကူ ပြုကြပါသည်။ထို့အတူ အဓိကလမ်းကြောင်းနည်းစီမံချက်ကို မော်တော်ယာဉ်နှင့် နှိုင်းယှဉ်ပါက မော်တော်ယာဉ်လမ်းကို တည်ဆောက်ရပေဦးမည်။ မော်တော်ယာဉ်လမ်းနှင့် တူသော အောက်ပါအခြေခံအချက်များကို ပဏာမ ဖော်ထုတ်ရသည်။\n(က) လုပ်ငန်းသဘာဝနှင့်အလုပ်ကို နားလည်ရပါမည်။ နားလည်အောင်လေ့လာပါ။\n(ခ) လုပ်ငန်းဆောင်ရွက်လိုမှု ပုံစံကို ကြိုတင်သတ်မှတ်ရမည်။ ကြိုတင်သတ်မှတ်ပုံစံကို စာရွက်ပေါ်၌ ရေးချထားပါ။\n(ဂ) ဆောင်ရွက်မှုလုပ်ငန်းအဆင့်ဆင့် ( Sequence of Job ) ကိုကြိုတင်သတ်မှတ်ရမည်။ စာရွက်ပေါ်၌ သတ်မှတ်ချက် ရေးချ ဖော်ပြထားပါ။\n(ဃ) အလုပ်ယူနစ်နှင့် လုပ်ငန်းယူနစ် ( Unit of Work and Working Unit ) များကို ကြိုတင် သတ်မှတရမည်။ လုပ်ငန်းငယ်တခုစီ အလိုက် ကြိုတင်သတ်မှတ်ချက်များကို ရေးသားဖော်ပြထားပါ။\n(င) ဖြစ်နိုင်ခြေအလားအလာရှိသော ချုပ်ထိန်းမှုများ ( Likely Constraints) ကိုကြိုတင် သတ်မှတ်ထားရမည်။ သတ်မှတ်ရရှိသည့် ချုတ်ထိန်းမှုများကို စာရွက်ပေါ်၌ ရေးသားဖော်ပြထားပါ။\n(စ) သာမန်အခြေ အနေ၌ အလုပ်ယူနစ်တခုစီ၏ ကုန်ကျစားရိတ် များကိုတွက်ချက်ရမည်။ စာရွက်ပေါ်၌ ရေးသားတွက်ချက်ထားပါ။\n(ဆ) အချိန် (သို့မဟုတ်) ငွေကြေးအကုန်အကျတို့အနက် မည်သည့်အချက်သည် အဓိကဖြစ်ကြောင်း ကိုကြိုတင်သတ်မှတ်ထားရမည်။ စာရွက်ပေါ်၌ ရေးသားဖော်ပြထားပါ။\nသမရိုးကျနည်းစီမံချက် သည် လုပ်ငန်းအတွေ့အကြုံနှင့် လုပ်ငန်းအခြေအနေကို လေ့လာ၍ သတ်မှတ်ဆောင်ရွက်ခြင်းဖြစ်သည်။ နည်းစနစ်အနေနှင့်ဖော်ပြပါဆိုလျှင် စီမံချက်ရေးဆွဲသူ၏ အဆုံးအဖြတ်ပင်ဖြစ်သည်ဟု ယေဘူယျ အားဖြင့်ဆိုနိုင်ပါသည်။ လုပ်ငန်းတခုလုံး၏ အခြေအနေကို ဖော်ပြသည်။ လုပ်ငန်းစိတ်တခုခြင်း၏ အခြေအနေကို ဖော်ပြခြင်းမရှိပေ။ ထို့ကြောင့် ဆောက်လုပ်ရေးကာလ (Duration) ကိုလျှော့ချလိုလျှင်လည်းကောင်း ဆောက်လုပ်ရေးစရိတ်စက (Cost) ကိုလျှော့ချလိုလျှင်လည်းကောင်း ဆောင်ရွက်ရမည့် အဓိကအကြောင်းအရာ (Critical Condition) များကိုဖော်ပြခြင်း မရှိ။ မျက်စေ့ဖြင့်ကြည့်၍ ပေါ်လွင်နိုင်သည့် အခြေအနေကို ပြသနိုင်ခြင်း မရှိကြောင်း တွေ့ရပါမည်။\nအဓိကလမ်းကြောင်းနည်းစီမံချက် ပုံစံ၌ အဓိကအကြောင်းအရာ အဓိကအလုပ် ဆောင်ရွက်ရမည့် အဓိကလုပ်ငန်းလမ်းကြောင်း စသည်တို့ကို သာမန်မျက်စေ့ဖြင့် မြင်နိုင်သည့် အထိ ဖော်ပြသည်။\n(က) မူလလျာထားချက် ဆောင်ရွက်ပြီးချက်နှင့် တိုးတက်မှု အခြေအနေ\n(ခ) အချိန်ခွဲဝေသုံးဆွဲနိုင်မှု အခြေအနေ\n(ဂ) လုပ်အားခွဲဝေသုံးဆွဲနိုင်မှု အခြေအနေ\n(င) စက် ယန္တရား အထောက်အကူ ခွဲဝေသုံးစွဲနိုင်မှု အခြေအနေ\nစသည်တို့ကို အသေးစိတ် ဖော်ပြသည်။\nအဓိကလမ်းကြောင်းနည်းစီမံချက်ကို လုပ်ငန်းခွင်များ၌ အသုံးပြုလိုလျှင် အလေ့အကျင့် အနည်းငယ်လိုသည်။ နောင်တွင် မိမိ၏ ဆန္ဒအတိုင်း စီမံချက်ပုံစံကို အမျိုးမျိုး ရေးဆွဲနိုင်ပါသည်။\nနောင်တွင် ဆက်လက်ဖော်ပြမည့် ဤ Post ပါ အချက်အလက်များသည် ပဏာမ အဆင့်၌သာ ရှိပါမည်။ အဓိက အချက်အလက်များကို ဖော်ပြပေးပါမည်။ လက်တွေ့အသုံးချမှု အပိုင်းများအတွက် ဆက်လက်လေ့လာရန် လိုသေးကြောင်း ဖော်ပြ အပ်ပါသည်။\n၁၉၅၆ -၅၈ ခုနှစ်များအတွင်း အမေရိကန်နိုင်ငံ၌ ပရိုဂျက်များ စီမံရေးနှင့် ကွပ်ကဲရေးအတွက် စီမံချက်ပုံစံတချို့ကို စခဲ့ပါသည်။ အမေရိကန်ရေတပ်သည် ပိုလာရစ်ဒုံးပျံ ဆောက်လုပ်ရန် အစီအစဉ် ချမှတ်သည်။ သုတေသနပြုလုပ်ခြင်း ထုတ်လုပ်ခြင်းနှင့် ယခင်က မရှိဘူးသေးသော စက်ပစ္စည်းအစိတ်အပိုင်းများ ထုတ်လုပ်ခြင်း လုပ်ငန်းများ ပါဝင်သည်။ ကံထရိုက်တာအား အစောဆုံး နောက်အကျဆုံးနှင့် ဖြစ်နိုင်ရန် အလားအလာအရှိဆုံး (Optimistic Pessimistic, and Likely Dates) ပြီးစီးမည့် နေ့များကို သတ်မှတ်စေသည်။ ကံထရိုက်တာ၏ တင်ပြချက်ကို သင်္ချာနည်းဖြင့် တွက်ချက်ဆန်းစစ်သည်။ ဤသို့ ဆောင်ရွက်နည်းကို (Program Evaluation and Review Technique -PERT) ဟုခေါ်သည်။ ဤနည်း၌ စရိတ်စကတန်ဖိုးကို အပြောင်းအလဲမရှိ ပုံသေထားသည်။ နောင်တွင် တန်ဖိုးကို ထည့်သွင်း စဉ်းစားသည့်နည်းကို တီထွင်ပြန်သည်။ ဤဒုတိယ စနစ်ကို (PERTCO PERT with cost) ဟုခေါ်သည်။ လိုအပ်ချက်ကိုသာသိ၍ မသေချာသော ဆောင်ရွက်မှုများ ပါဝင် သည့် လုပ်ငန်းများအတွက် (PERT) နည်းသည် အကောင်းဆုံး ဖြစ်သည်။\nအခြားဖြစ်ရပ်တခုမှာ (E.I Du Pont de Nemours Company) သည် အမေရိကန်ပြည်၌ ဓာတုဗေဒ စက်ရုံအများတည်ဆောက်ရန် လုပ်ငန်းရှိသည်။လုပ်ငန်းအားလုံး၌ အချိန်နှင့် စရိတ် (Time and Cost) များကို ကြိုတင် ခန့်မှန်းရန်လိုသည်။ ပရိုဂျက်စီမံရေးနှင့် အချိန်ဇယားကိုက်စနစ် (Project Planning and Schedule – PPS) ကိုတီထွင်သည်။ အချိန်နှင့်စရိတ်စကကို ထည့်သွင်းရာထားသည်။ PERT နည်းထက် ပိုမို ပြည့်စုံလာသည်။ ဤ PPS နည်းကိုပင် တိုးတက် ပြုပြင်လာခြင်းဖြင့် နောက်ဆုံး၌ အဓိကလမ်းကြောင်းနည်းစီမံချက် (Critical Path Method – CPM) ပေါ်ထွက်လာသည်။ ဆောက်လုပ်ရေး လုပ်ငန်းနယ်ပယ်၌ အသုံးချလာသည်။ လုပ်ငန်းခွင်၌ တွေ့ကြုံရတတ်သည့် အခြေအနေနှင့် အခက်အခဲကို ပေါင်းစပ် ထည့်သွင်း ဆောင်ရွက်ပြန်သည်။\n(PERT) သို့မဟုတ် အဓိကလမ်းကြောင်းနည်း နှစ်ခုအနက် မည်သည့်နည်းကိုအသုံးပြုသည်ဆိုစေခါမူ မျဉ်းကြောင်းပြပုံစံ (Diagram or Model) ကိုစနစ်တကျ ဖွဲ့စည်းပေါင်းစပ် ရေးဆွဲရသည်။ လုပ်ဆောင်ရမည့် လုပ်ငန်းအဆင့်ဆင့်ကို ဖော်ပြရသည်။ ပုံတွင် လေ့လာကြည့်ရှုပါ။\nမည်သည့် ဆောက်လုပ်ရေးနယ်ပယ် ဖြစ်စေခါမူ\n– စီမံကိန်းတခုလုံး၏ လုပ်ငန်းအသေးစိတ်ကို ခွဲခြမ်းစိတ်ဖြာ၍ စဉ်းစားရာ၌ ဆောင်ရွက်ပုံစနစ်အတိုင်း ဖြစ်ပေါ်လာအောင် အလုပ်သမားအင်အား အရွယ်အစားနှင့် အလုပ်ချိန် စသည်တို့ကို ကြိုက်သလို ပူးပေါင်းဆောင်ရွက်နိုင်သည်။\n– ပူးပေါင်းမှု (Combination)တခုသည် စရိတ်စက အချိန် (သို့) နှစ်မျိုးစလုံးကို အဓိကအားဖြင့် အဆုံးအဖြတ်ပေးသည်။\nProject တခုကို ကြည့်လျှင် သာမန်အားဖြင့် တိုက်ရိုက်ကုန်ကျစရိတ် တခုတည်းကိုသာ အလေးပေးစဉ်းစားတတ်သည်။ ပရိုဂျက်တန်ဖိုး၌ တိုက်ရိုက် နှင့် သွယ်ဝှိက် ကုန်ကျစရိတ်များ ပါဝင်အောင် ပါဝင်ကြောင်းကို သတိမူရမည်။ ၄င်းတို့သည် အလုပ်ချိန်နင့် တိုက်ရိုက် ဆက်သွယ်လျှက် ရှိသည်။ ဆောက်လုပ်ရေးအင်ဂျင်နီယာသည် အလုပ်သမားနှင့် စက်ယန္တရားများကို အခြားလုပ်ငန်းခွင်သို့ အမြန်ဆုံးပို့ခြင်းဖြင့် တိုက်ရိုက်ကုန်ကျစရိတ်ကို လျှော့ချကောင်းလျှော့ချပေမည်။ နေရာတိုင်း၌ မှန်ချင်မှလည်း မှန်ပေမည်။\n– အချိန်သည် ပြဿနာမဟုတ်ခဲ့ပါမူ တိုက်ရိုက်ကုန်ကျစရိတ် အနည်းဆုံးဖြင့် ဆောင်ရွက်ပေလိမ့်မည်။\n– စရိတ်သည် ပြဿနာမဟုတ်ခဲ့ပါမူ အချိန်တိုအတွင်း ပြီးစီးစေရန် အလုပ်ကို အမြန်ဆုံးနည်းဖြင့် ဆောင်ရွက်ပေလိမ့်မည်။\nဤအစွန်းနှစ်ဖက်အကြား၌ အကောင်းဆုံးနည်းကို ရှာကြံရန်မှာ ထပ်တူဖြစ်သော အချင်းချင်းဆက်သွယ်မှုရှိသော လုပ်ငန်းသဘောများကို အသေးစိပ်တခုကို အမြန်ပြီးစီးစေရန် ဆောင်ရွက်ခဲ့လျှင် စရိတ်စက တက်မည်။ အချိန်သက်သာမည် ဖြစ်သည်။ သို့သော် ထိုလုပ်ငန်းစိပ်သည် ပရိုဂျက်လုပ်ငန်းစဉ်များ၌ အဓိက (Critical) ကျသောလမ်းကြောင်းပေါ်ရှိ လုပ်ငန်းတခု မဖြစ်သ၍ ပရိုဂျက်လုပ်ငန်းတခုလုံး၏ အလုပ်ချိန်ကို လျှော့နည်းစေမည် မဟုတ်ပေ။ ထို့ကြောင့် ကွင်းဆက်လုပ်ငန်းစဉ်များမှ အဓိကကျသောလုပ်ငန်းစိပ် ကိုရှာဖွေရန် အရေးကြီး သည်။ အဓိက လုပ်ငန်းကို ဆောင်ရွက်မိမှသာလျှင် လုပ်ငန်းတခုလုံး၏ အလုပ်ချိန်ကို လျှော့နည်းစေ၍ တိုက်ရိုက်နှင့် သွယ်ဝှိက် ကုန်ကျစရိတ်များ သက်သာစေမည်။\nအချိန် စရိတ် ပြဿနာသည် လွယ်ကူသော ကိစ္စတရပ် မဟုတ်ပေ။ တန်ဖိုးအားလုံးသည် အချိန်ကိုလိုက်၍ ပြောင်းလဲသည်။\n– လုပ်ငန်းဆောင်ရွက်မှုတခုအတွက် အချိန်အလုံအလောက်ရလျှင် တိုက်ရိုက်ကုန်ကျစရိတ် ကျဆင်းသည်။\n– လုပ်ငန်းဆောင်ရွက်မှုတခုအတွက် အချိန်ပိုမိုကုန်သည်နှင့်အမျှ သွယ်ဝှိက်စရိတ်နှင့် ဝန်ဆောင်စရိတ်များ ပိုမိုကုန်ကျမည်။\n– အချိန်နှင့် စုပေါင်းကုန်ကျစရိတ် နှစ်ခုအကြား မျှတသည့် အခြေအနေကိုရှာနိုင်ပါမှ အကောင်းဆုံးအဖြေကို ရရှိနိုင်ပါမည်။\nပရိုဂျက်စီမံချက် (Project Program) များ ရေးဆွဲရာ၌ အစဉ်အလာအားဖြင့် မိမိ၏အတွေ့အကြုံအရ ဆင်ခြင်သုံးသပ်လျှက် အဖြေရှာ ဆောင်ရွက်တတ်သည်။ စမ်းသပ်၍ တွက်ချက်ရယူကြသည်။တနည်းအားဖြင့် ဆောက်လုပ်ရေးစီမံချက်တခုလုံးသည် ခန့်မှန်းချက်သာဖြစ်သည်။ ခေတ်သစ်ဆောက်လုပ်ရေးလုပ်ငန်းများ၌ အချိန် နှင့် စရိတ် ကို ပူးတွဲ လေ့လာသည့်စနစ် CMP (သို့) PERT ကိုအသုံးပြုလာကြသည်။ လိုအပ်သည့်လုပ်ငန်း၌ အချိန် နှင့် စရိတ် ကို ပူးတွဲလေ့လာသည့် စနစ်၊ CMP (သို့မဟုတ်) PERT ကိုအသုံးပြုလာကြသည်။ လိုအပ်သည့် လုပ်ငန်းဆောင်ရွက်မှု အဆင့်တိုင်းအတွက် အချက်အလက်များဖေါ်ပြသည့် ကွန်ယက်ပုံစံ ( Net-Work Diagram or Model) ဖြင့် စီမံချက်ကို မြင်မြင်ထင်ထင် ဖေါ်ပြသည်။ ပရိုဂျက်ဆောင်ရွက်မှု နည်းစဉ်ကို မြင်နိုင်ရန်မျဉ်းကြောင်းများ ဖြင့် အဆင့်ဆင့် ဆက်သွယ်ဖေါ်ပြသည်။\nစီပီအမ် ( CPM ) နည်း၏ အခြေခံအချက်များ\nဆောက်လုပ်ရေးလုပ်ငန်း စီမံရေးရာကိစ္စ၌ စီပီအမ်နည်းကို၊ အသုံးပြုဆောင်ရွက်မည်ဆိုပါက အောက်ပါအဓိက အချက်များကို၊ အဆင့်ဆင့် ဆောင်ရွက်ရမည်။\n(က) ပရိုဂျက်၌ ပါဝင်အစိပ်အပိုင်းတစ်ခုစီ၏ ဆောင်ရွက်မှုအတွက်၊ အချိန်နှင့် စရိတ် ကို အတိအကျ တွက်ချက်ရမည်။\n(ခ) ပါဝင်လုပ်ငန်းတစ်ခုစီ၏ “အချိန်နှင့်စရိတ်“ သိရှိရန်အတွက်၊ ခန့်မှန်းခြေစာရင်းများပြုစုသည့်သမရိုးကျ အစဉ်အလာအတိုင်း၊ လုပ်ငန်းစိပ် ( Itemised Bill of Quatity ) များ၏ ပစ္စည်းနှင့် လုပ်အားကို တွက်ချက်ရမည်။ လုပ်ငန်းစိပ်တစ်ခုစီ၏ တိုက်ရိုက် ကုန်ကျစရိတ်ကို တွက်ချက်ရမည်။\n(ဂ) လိုအပ်ပါက လုပ်ငန်းစိတ်တစ်ခုစီကို လုပ်ငန်းအခြေအနေနှင့် ကိုက်ညီသင့်လျော်သလို ဆောင်ရွက်မှု အဆင့်ဆင့် ဆောင်ရွက်မှုနည်းစဉ်များ ထပ်ဆင့်ခွဲခြမ်းစိပ်ဖြာရမည်။\n(ဃ) အထက်ပါခွဲခြမ်းစိပ်ဖြာသည့်အဆင့်ကို မည်မျှအထိ ဆောင်ရွက်သင့်သည် ဆိုသည့်အချက်မှာ ဆောင်ရွက်မှုလုပ်ငန်း မည့်သည့် အဆင့်အထိ စရိတ်စကကို သိလိုကြောင်း ဆုံးဖြတ်ချက်ပင်ဖြစ်သည်။\n(င) တိုက်ရိုက်ကုန်ကျစရိတ်ကို တွက်ယူပြီးသောအခါ၊ လုပ်ငန်းစိပ်တစ်ခုစီအတွက် သာမန်အားဖြင့် လိုအပ်သော လုပ်အားချိန်၊စက်ယန္တရားလုပ်အားချိန်တို့ကို သမရိုးကျနည်းစနစ်များအတိုင်း ဆက်လက်တွက်ချက်ရမည်။\n(စ) ဆောင်ရွက်မှုလုပ်ငန်း ( Operation ) တစ်ခုစီအတွက်၊ အချိန်စရိတ်များကို တွက်ချက်ရရှိပြီးသောအခါ၊ သာမန်ထက်ထူးခြားသော အခြေအနေများအတွက် ရာထားတွက်ချက်ရန်သည်၊ ခတ်ခဲတော့မည်မဟုတ်ပေ။ ပြောင်းလဲအခြေအနေများကို ရာထားတွက်ချက်၍၊ ရနိုင်ပေပြီ။\n– အလုပ်သမား အဆိုင်းခွဲ၍ ဆောင်ရွက်စေလျှင်…\n– အလုပ်သမား အရေအတွက် ပြောင်းလဲဆောင်ရွက်စေလျှင်…\n– စက်၊ ယနရား၊ ကရိယာ ပြောင်းလဲဆောင်ရွက်စေလျှင်…\n– လုပ်နည်းလုပ်ဟန် ပြောင်းလဲဆောင်ရွက်စေလျှင်…\n– ပရိုဂျက်အတွက် အခြေအမြစ် ပြောင်းလဲဆောင်ရွက်စေလျှင်…\nဖြစ်နိုင်ခြေ အလားအလာများလေလေ..ဤသို့ပြန်လည်တွက်ချက်ရသည့်အလုပ်သည် ငြီးငွေ့ဘွယ်ရာဖြစ်လေဖြစ်မည်။သို့သော် အတွေ့အကြုံရလာလျှင်၊ လွယ်ကူလာပေမည်။ နောက်ဆုံးတွင် စုပေါင်း ကုန်ကျစရိတ် အသက်သာဆုံးနည်းကို တွေ့ရမည်။\nဤသို့ နည်းလမ်းရှာဖွေနည်းကို “ ကွန်ယက်စိပ်ဖြာလေ့လာနည်း – Network Analysis “ ဟုခေါ်သည်။ ဆောက်လုပ်ရေးအင်ဂျင်နီယာတိုင်း၊ စီမံကိန်း မန်နေဂျာတိုင်း သိအပ်သည်။ အသုံးပြုအပ်သည်။ ကွန်ယက်စိပ်ဖြာနည်းကို ကိုယ်တိုင်ဆောင်ရွက်ပါက၊ ဆောင်ရွက်မှုလုပ်ငန်း အဆင့်ဆင့်ကို အသေးစိပ် စဉ်းစားနိုင်သည်။ သုံးသပ်ဆုံးဖြတ်နိုင်သည်။\nစီ၊ ပီ၊ အမ်၊ နည်း ဆောင်ရွက်မှု အဆင့်ဆင့် ( C P M – Procedures and Terminology )\nပရိုဂျက်လုပ်ငန်းတစ်ခုအတွက်၊ ခန့်မှန်းခြေစာရင်း ပြုစုရာ၌ ပီစီအမ်နည်းကို အသုံးပြုလိုလျှင်၊ သဘာဝဆန်သည့် လုပ်နည်းစနစ်များကို အသုံးပြုရန်လိုအပ်သည်။သဘာဝကျသည့် နည်းစနစ်ကို စီမံရေးရာပိုင်းနှင့်အချိန်ဇယား စီမံချက်ပိုင်းတို့၌ မလွဲမသွေ အသုံးချရမည်။\n– လုပ်ငန်းစီမံရေးရာပိုင်း၌၊ ဆောင်ရွက်မှုနည်းလမ်းများ၊ ဆောင်ရွက်မှုအဆင့်ဆင့် တန်းစီရာထားချက်များ စသည်တို့ကို ရွေးချယ်ရမည်။\n– အချိန်ဇယားစီမံချက်ပိုင်း၌၊ ဆောင်ရွက်မှုအဆင့်ဆင့်အတွက် လိုအပ်ချိန်၊ လုပ်ငန်းတစ်ခုလုံး ပြီးစီးသည်အထိ လိုအပ်ချိန်တို့ကို ရွေးချယ် ဆုံးဖြတ်ရမည်။\nဤလုပ်ငန်းကို စာရွက်ပေါ်၌ ကွန်ယက်ပုံစံ ( Network Diagram ) ဖြင့် ရေးဆွဲဆောင်ရွက်နိုင်သည်။\nပရိုဂျက်၏ အလုပ်ခွဲခြမ်း စိပ်ဖြာခြင်း\nလုပ်ငန်းတစ်ခုကို ဆောင်ရွက်မည်ဆိုလျှင် ဆောင်ရွက်မှုနှင့် ဆောင်ရွက်မှုနည်းစဉ်ကို အသေးစိပ် ခွဲခြမ်းစိပ်ဖြာရပေမည်။ စိပ်ဖြာမှုအဆင့်ဆင့်ကို အောက်ပါတို့ဖြင့် ထိန်းကွပ်ထားသည်။\n– အလုပ်၏ လုပ်ငန်းသဘော နှင့် သဘာဝ\n– အလုပ်သမား အမျိုးအစား နှင့် အရည်အချင်း\n– လုပ်ငန်းအတွင်း အလုပ်တည်နေရာ\n– လုပ်ငန်းစိပ်တစ်ခုအတွက် ပစ္စည်း နှင့် စရိတ်\n– လုပ်ငန်းဆောင်ရွက်မှု ရှေ့နောက်တန်းစီ အခြေအနေ\nလုပ်ရပ် ( Activity ) သီးခြားဆောင်ရွက်မှုတစ်ခု ကိုခေါ်သည်။\nဖြစ်ရပ် ( Event ) သီးခြားလုပ်ရပ်ပြီးဆုံးတိုင်း ဖြစ်ရပ်တစ်ခု ကိုရသည်။\nထို့ကြောင့် လုပ်ရပ်တိုင်း၌ အချိန်ပါဝင်သည်။ ဖြစ်ရပ်၌ အချိန်ပါဝင်ခြင်း မရှိ။ ဖြစ်ရပ်များသည် လုပ်ရပ်များဖြင့် ပိုင်းခြား ဆက်သွယ်ထားသည်။\nလုပ်ရပ် ( Activities ) များကို အသေးစိတ်စာရင်း ပြုစုပြီးသောအခါ အချင်းချင်းဆက်သွယ်မှုကို ဆက်လက်လေ့လာရပါမည်။\nလုပ်ရပ်တစ်ခုတိုင်းသို့ အောက်ပါမေးခွန်းများ မေးရပါမည်။\n(က) ဤလုပ်ရပ်မတိုင်မီ မည်သည့်လုပ်ရပ်ကို လုပ်ရမည်နည်း။\n(ခ) ဤလုပ်ရပ်ပြီးလျှင် မည်သည့်လုပ်ရပ်ကို ဆက်လုပ်ရမည်နည်း။\n(ဂ) ဤလုပ်ရပ်နှင့်အတူ မည်သည့်လုပ်ရပ်များကို တပြိုင်တည်း ဆောင်ရွက်ရမည်နည်း။\nဤသို့ စစ်ဆေးစူးစမ်းရင်းဖြင့် လုပ်ရပ်များကို ဆောင်ရွက်မည့် အစီအစဉ်အတိုင်း ရှေ့နောက် တန်းစီပြီး ဖြစ်လာပေမည်။\nသို့ ဖြင့် …….\n– လုပ်ရပ်တိုင်း၏ အစဖြစ်ရပ်ကို တွေ့ရမည်။\n– ဖြစ်ရပ်သည် ဆောင်ရွက်မှုအဆင့်တစ်ခု၏ အစ (သို့) အဆုံးဖြစ်ကြောင်း တွေ့ရမည်။\n– လုပ်ရပ်တစ်ခု၏ အဆုံးသည် နောက်လုပ်ရပ်တစ်ခု၏ အစဖြစ်ကြောင်း ညွှန်ပြပေမည်။\n– လုပ်ရပ်များ ထပ်နေမှုရှိလျှင် ညွှန်ပြပေမည်။\nလုပ်ရပ်အများကို တကြိမ်တည်း တပြိုင်တည်း ဆောင်ရွက်နိုင်စေကာမူ အဆင့်ဆင့်ရှေ့နောက်တန်းစီ ဆောင် ရွက်နိုင်ရန် ၊ အချို့လုပ်ငန်းများကို ချုပ်ထိန်း ( constraint ) ထားရသည်။ ပုံစံအားဖြင့်- ကွန်ကရစ်ပုံစံခွက် မပြုလုပ်ရသေးမှီ ၊ ကွန်ကရစ်ကို မလောင်းနိုင်။ အမိုး – ဒိုင်း မတင်ရသေးမှီ အမိုးပြား အမိုးနိုင်သကဲ့သို့ဖြစ်သည်။ ဤချုပ်ထိန်းမှုမျိုးကို ၊ ရုပ်ပိုင်းဆိုင်ရာ ချုပ်ထိန်းမှု့ ( Physical Constraints ) ဟု ခေါ်သည်။\nတပြိုင်တည်း ဆောင်ရွက်နိုင်သော လုပ်ရပ်အချို့ကို ရှေ့နောက်ခွဲခြား ဆောင်ရွက်စေရသည်လည်းရှိသည်။ ပုံစံအားဖြင့် အပေါ်ပိုင်း၌ အမိုး- ဒိုင်း စသည့် သစ်သားလုပ်ငန်းများ ဆောင်ရွက်နေစဉ်အတွင်း ၊ အောက်တည့်တည့်ရှိကြမ်းခင်း ( ကွန်ကရစ် သို့မဟုတ် သစ်သား ) လုပ်ငန်းးကို ဆောင်ရွက်နိုင်မည် မဟုတ်ပေ။ အန္တရာယ်ကင်းရှင်းရေးအတွက် ရှေ့နောက်ခွဲလိုက်ရသည့် ၊ လုပ်ရပ်များရှိသည်။ ဤသို့ချုပ်ထိန်းမှုမျိုးအစားကို အန္တရာယ်ကင်းချုပ်ထိန်းမှု ( Safety Constructions ) ဟုခေါ်သည်။\nလုပ်ငန်းဆောင်ရွက်မှု့အတွက် လိုအပ်သော လူ၊ ပစ္စည်း၊ စက်ယန္တရားများ အချိန်မှီမရရှိနိုင်သည့် အခြေနေမျိုး တွေ့ရတတ်သည်။ ထိုအခါ လုပ်ရပ်တစ်ခုကို ချုပ်ထိန်းထားရသည်။ သို့မဟုတ်ပါက ပြိုင်တူလုပ်နိုင်သောအခြားလုပ်ငန်းများကို ဆက်တိုက်ဆောင်ရွက်နိုင်မည်။ ဆောင်ရွက်မှုအတွက်လိုအပ်သော အခြေအမြစ် ( Resources ) များ နှောင့်နှေးမှုကြောင့် လုပ်ရပ်တစ်ခုကို ၊ ချုပ်ထိန်းထားရလျှင် အခြေအမြစ်ချုပ်ထိန်းမှု့ ( Resources Constructions ) ဟု ခေါ်သည်။\nအချို့လုပ်ငန်းများ ၌ ကျွမ်းကျင်သူအလုပ်သမား ရရှိမှု့ခက်ခဲတတ်သည်။ လုံးဝမရခြင်းအနည်းငယ်သာရရှိခြင်းမျိုးရှိတတ်သည်။ ဤအခြေနေမျိုး၌ တပြိုင်နက်လုပ်နိုင်သော လုပ်ရပ်များကို ဆိုင်းငံ့ထားရသည်လည်းရှိသည်။ ကျွမ်းကျင်သူအလုပ်သမား အခက်အခဲကြောင့် ပေါ်ပေါက်လာတတ်သော လုပ်ရပ်ချုပ်ထိန်းမှု့များကို အလုပ်သမားချုပ်ထိန်းမှု့ ( Crew Constraints ) ဟုခေါ်သည်။\nလုပ်ငန်းအချို့တွင် အခြေနေအရ မန်နေဂျာများ၏ ဆုံးဖြတ်ချက်ဖြင့်ချုပ်ထိန်းမှု့မျိုးရှိသည်။ သီခြားရှိ ၍ တပြိုင်တည်း ဆောင်ရွက်နိုင်သောလုပ်ငန်းများကို ရှေ့နောက်တန်းစီဆောင်ရွက်နိုင်စေသည်။ တခါတရံသီးခြားလွတ်လွတ်လပ်လပ်ဆောင်ရွက်နိုင်သည့်လုပ်ရပ်များကိုပင် အဆင့်ဆင့်ဆောင်ရွက်စေသည် ၊ စသည့် ဆောင်ရွက်ရမှု့မျိုးရှိသည်။ ယင်းချုပ်ထိန်းမှုအမျိုးအစားကို စီမံခန့်ခွဲရေးဆိုင်ရာ ချုပ်ထိန်းမှု့ (Management Constraints ) ဟု ခေါ်သည်။\nကွန်ယက်ပုံစံ လုပ်ငန်းစီမံချက်ကို လေ့လာသုံးသပ်ခြင်း ၊ ပြုပြင်ခြင်း ၊ ဆုံးဖြတ်ခြင်းပြုလုပ်ရာ ၌ အောက်ပါတို့ကို မလွှဲမသွေထည့်သွင်းစဉ်းစားရမည်။\nရုပ်ပိုင်းဆိုင်ရာချုပ်ထိန်းမှုများ … Physical\nအန္တရာယ်ကင်းချုပ်ထိန်းမှုများ … Safety\nအခြေအမြစ်ချုပ်ထိန်းမှုများ … Resources\nအလုပ်သမားချုပ်ထိန်းမှုများ … Crewments\nစက်ယန္တရား ချုပ်ထိန်းမှုများ … Equipments\nဘဏ္ဍာရေး ချုပ်ထိန်းမှုများ … Finance\nစီမံခန့်ခွဲရေးဆိုင်ရာ ချုပ်ထိန်းမှုများ … Management\nကွန်ယက်ပုံစံနှင့် စံပြပုံစံ (Net-Work Diagram of Model)\nနောက်ဆုံးရည်မှန်းချက် တစ်ခုအတွက် လိုအပ်သည့် လုပ်ရပ်ဖြစ်ရပ်များ၏ ဆက်သွယ်မှုနှင့် ရှေ့နောက်အစဉ်အတိအကျကို ဖော်လျက် လုပ်ငန်းစီမံချက်၊ စီမံရေးကို ထင်ထင်ရှားရှား ပေါ်လွင်စေသည့် မျဉ်းကြောင်းပြပုံစံကို ကွန်ယက်ပုံစံသို့မဟုတ် စံပြပုံစံဟုခေါ်သည်။\nလုပ်ရပ်ကို အခြေခံသော ကွန်ယက်ပုံစံ ၌ မျှားတစ်ကြောင်းစီသည် လုပ်ရပ်တစ်ခုစီကို ညွှန်ပြသည်။ မျှားတစ်ခုနှင့်တစ်ခုဆက်သွယ်မှုသည် လုပ်ရပ်တစ်ခုနှင့်တစ်ခုဆက်သွယ်မှုကို ညွှန်ပြသည်။\nမျှားနှစ်ခုအကြား စက်ဝိုင်း (Node) တစ်ခုစီသည် ဖြစ်ရပ်ကို ညွှန်ပြသည်။\nမျှားတစ်ခု၏ အတိုအရှည်သည် အဓိ ပ္ပါယ်သက်ဝင်မှုမရှိပေ။\nမျှားဦးတည်ရာဖြစ်ရပ်သို့မဟုတ် လိုအပ်သည့်အချိန်ကို ဖော်ပြရန်ဖြစ်သည်။\nဖြစ်ရပ်တစ်ခုစီအတွက် သီးခြား – မျှား- တစ်ခုဖြင့် ဖော်ပြသည်။\nစက်ဝိုင်း (Node) တခုအတွင်းသို့ ၀င်လာသော အလုပ်အားလုံး (လုပ်ရပ်အားလုံး) ပြီးစီးမှသာလျှင်၊ စက်ဝိုင်းမှထွက်သော လုပ်ရပ်ကို စတင်နိုင်ကြောင်းညွှန်ပြသည်။\nပုံစံအမှတ် ၌ ဖော်ပြထားသော ကွန်ယက်ပုံစံကို လေ့လာကြည့်ကြပါစို့…\nပုံစံ (က) ၌- A- ကို – B – ၏ရှေ့ ၌လုပ်ရမည်။ B – ကို – C – ၏ရှေ့ ၌လုပ်ရမည်။\nပုံစံ (ခ) ၌- A- ကို – B – နှင့် – C – ၏ရှေ့ ၌လုပ်ရမည်။\nပုံစံ (ဂ) ၌- A- နှင့် – B – ကို – C – ၏ရှေ့ ၌လုပ်ရမည်။\nပုံစံ (ဃ) ၌- A- ကို – C – ၏ရှေ့ ၌လည်းကောင်း – B – ကို – D – ၏ရှေ့ ၌ လည်းကောင်းလုပ်ရမည်။\nပုံစံ (င) ၌ – A- ကို – C – နှင့် – D – ၏ရှေ့ ၌လည်းကောင်း – B – ကို – D – ၏ရှေ့ ၌လည်းကောင်း လုပ်ရမည်။\nဤ သို့ညွှန်ပြနိုင်ရန်အတွက် – A – နှင့် – D – အကြားတွင်သဘာဝကျသော ရှေ့နောက် ဆောင်ရွက်မှုအစဉ်ကို ဖော်ပြသည့် မျှားတု (Dummy Arrow) ကိုထည့်သည်။ မျှားတုအတွက် စရိတ်မလို အချိန်မလို။\nပုံစံ (စ) ၌- A- ကို – B – နှင့် – C – ၏ရှေ့ ၌လုပ်ရမည်။ – B- နှင့် – C – ကို – D – ၏ရှေ့ ၌လုပ်ရမည်။ဤပုံစံ ၌ ဖြစ်ရပ် (events) များကို ခြားနားပေါ်လွင်စေရန်အတွက် မျှားတု (Dummy) ကိုထည့်သည်။\nပုံစံ (ဇ) ၌ ဆောင်ရွက်မှု – -တစ်ခုတည်းကိုပင် ထိန်းချုပ်မှု (Constraints) များနှင့် လိုက်လျောညီထွေရှိစေရန် လုပ်ရပ်သုံးဆင့် ခွဲလိုက်ရသည်။ မျှားတုကို သုံးရပြန်သည်။\nပုံစံ (ဆ) ၌ – A- ကို – B – နှင့် – C – ၏ရှေ့ ၌လုပ်ရမည်။ – B- ကို – D – နှင့် – E – ၏ရှေ့ ၌လုပ်ရမည်။ – C – ကို – E- ၏ရှေ့ ၌လုပ်ရမည်။ – D – နှင့် – E – ကို – F – ၏ရှေ့ ၌လုပ်ရမည်။\nပုံစံ (ဇ) ၌ – B – ကို – C – ၏ရှေ့ ၌လုပ်ရမည်။ -B-တချို့ကို – A -အချို့ရှေ့ ၌ စတင်လုပ်ရမည်။ သို့သော် -A- မပြီးသေးမီ – D- ကိုစတင်မလုပ်နိုင်ကြောင်း ဖော်ပြသည်။\nကွန်ရက်ပုံစံ၌ လုပ်ရပ် နှင့် ဖြစ်ရပ် များကို အမှတ်အသားဖြင့် ဖေါ်ပြပါ။ အ၀ိုင်းမျှားအတွင်း နံပါတ်ဖေါ်ပြ၇ာ၌ မျှားထိပ်နံပါတ်သည် မျှားနောက်ပိုင်း နံပါတ်ထက်အစဉ်ကြီး၍ ဖေါ်ပြရသည်။ “လုပ်ငန်းအစ ဖြစ်ရပ်ကို သုည” ဖေါ်ပြ၍ နောင်ရလာသည့် ဖြစ်ရပ်နံပါတ်များကို နံပါတ်စဉ်အတိုင်း ဖေါ်ပြရသည်။\nအ၀ိုင်း ( Node ) တစ်ခုသို့ ၀င်လာသည့်မျှားများ ၊ ထွက်သွားသည့်မျှားများအားလုံးသည် အချင်းချင်းဆက်သွယ်မှုရှိရမည်။\nအ၀ိုင်းတစ်ခုမှထွက်သွားသော မျှားများအတွက် တူညီသော ရှေ့ပိုင်းဆောင်ရွက်ချက် (Predecessors) များရှိရမည်။\nအ၀ိုင်းတစ်ခုသို့ဝင်လာသောမျှားများအတွက် တူညီသော နောက်ပိုင်း ဆောင်ရွက်ချက် ( Indentical Followers ) များရှိရမည်။\nလုပ်ရပ်များသည် ဖြစ်ရပ် ( အ၀ိုင်းနံပါတ် ) တစ်ခုအတွက် စုပေါင်းဦးတည်ချက်ရှိရမည်။ ထို့ကြောင့် ဆောင်ရွက်မှုအစ ( မျှားနောက် ) နံပါတ်သည် ၊ အဆုံး ( မျှားဦး ) နံပါတ်ထက်စဉ် ငယ်ရမည်။\nစီပီအမ် ( CPM ) နည်း သည် ၊ လှုပ်ရှားမှုအားလုံးအတွက် ၊ ရှေ့နောက်တန်းစီခြင်း ၊ ဆက်သွယ်မှုဖေါ်ပြခြင်းတို့သာလျှင် မဟုတ်ပေ၊ လုပ်ငန်းဆောင်ရွက်မှုလုပ်ရပ်အားလုံးအတွက် အချိန်နှင့်စရိတ်ကိုပါ အကြိုးဝင်ဖေါ်ပြသည်။\nပထမဆင့်၌ လုပ်ရပ်တစ်ခုတိုင်းအတွက် ဆောင်ရွက်မှုအစီအစဉ်၊ ဆက်သွယ်မှုလမ်းကြောင်း ရှေ့နောက်အဆင့်ဆင့် လုပ်ရမည့်အချက်များကို ဖေါ်ပြရန် ကွန်ယက်ပုံစံကို၊ အကြမ်းရေးဆွဲသည်။\nဒုတိယဆင့်၌ လုပ်ရပ်တခုတိုင်းအတွက် လိုအပ်အချိန်ကို ထည့်သွင်းရေးသားသည်။\nဤသို့ဖြင့် ကွန်ယက်ပုံစံသည်၊ ပရိုဂျက်လုပ်ငန်းတခုအတွက်လိုအပ်သော ဆက်သွယ်လုပ်ရပ်များ၊ ဖြစ်ရပ်များနှင့် လုပ်ငန်းတခုလုံးပြီးစီးသည့်အထိ ၊လိုအပ်အချိန်ကို စုပေါင်းဖော်ပြပြီးဖြစ်သည်။\nဆောင်ရွက်မှုလုပ်ရပ်တခုတိုင်းအတွက် အချိုးကျစရိတ်စကများ ပါဝင်စေသည်။ ဤစရိတ်စကသည် လုပ်ရပ်တခုပြီစီးစေရန် လိုအပ်သည့် သတ်မှတ်အချိန်ကာလအပိုင်းအခြားအတွက်သာ မှန်ကန်သည်။ အချိန်ပြောင်းလဲချက်ရှိလျှင်၊ စရိတ်စကလည်းပြောင်းသည်။ ထို့ကြောင့် အချိန်ပြောင်းလဲမှုကြောင့် ဆက်သွယ်ပေါ်ပေါက်လာမည့် စရိတ်စကပြောင်းလဲမှုကိုလည်း သိရန်လိုအပ်သည်။ ဤသို့ဖြစ်ပေါ်လာသည့် အကျိုးတရား တနည်းအားဖြင့် အသုံးချကိန်း ( Utility Data ) ကို လုပ်ရပ်တခုစီအတွက် ကွန်ယက်ပုံစံ ၌ ဖေါ်ပြနိုင်သည်။\nကွန်ယက်ပုံစံတခုအပေါ် ၌ အချိန်နှင့်စရိတ်ကိန်းဂဏန်းများ ဖေါ်ပြပြီးသောခါ၊ ကွန်ယက်စံပြပုံစံ (Net-Work Model) ဖြစ်လာသည်။\nကွဲပြားခြားနားမှု (Contrast )\nSeptember 21, 2010 by MMO\nအဖြူတွေကြားမှ အနက်တစ်စက်သည်လည်းကောင်း၊ အနက်တွေကြားမှ အဖြူတစ်စက်သည်လည်းကောင်း၊ သိုးဖြူအုပ်ကြားမှာ သိုးမည်းတစ်ကောင်ပါလာခြင်းသည်လည်းကောင်း၊ သိုးမည်းအုပ်ကြားမှသိုးဖြူ တစ်ကောင်သည်ပါလာခြင်းသည်လည်းကောင်း၊ အများနှင့်မတူ တမူထူးခြားနေခြင်း၏ ထင်ရှားသိသာစေသော၊ အမြင်အာရုံကိုဂရုပြုမိစေနိုင်သော Contrast ၏ ဥပမာ သဘောတရားများပင်ဖြစ်သည်။ ဗိသုကာပညာရပ်၌ Contrast (ကွဲပြားခြားနားမှု)ကို အထူးဂရုပြုစေလိုတဲ့ နေရာတွေမှာ တနည်းပြောရရင် အခြားအရာတွေထက် သိသာထင်ရှားစေလိုတဲ့ အခါမျိုးတွေမှာ အသုံးပြုတတ်ကြပါတယ်။ ဗိသုကာအများစုဟာ Contrast ရဲ့သဘောကို Entry (၀င်ပေါက်)များ၊ Exit (ထွက်ပေါက်)များ ၊ သီးခြားအခန်းများ သို့မဟုတ် တစုံတရာ အရေးကြီးသော အရာတို့ကို သိသာထင်ရှားအောင် ပြသလိုသောအခါမှာ အသုံးပြုတတ်ကြပါတယ်။\nထင်ရှားတဲ့ ဗိသုကာပညာရှင်ကြီး Frank Lloyd Wright ကို California ပြည်နယ် San Francisco မြို့မှာရှိတဲ့ Morris Shop ငယ်လေးကို ဒီဇိုင်းပြုလုပ်ဖို့ အပ်နှံခြင်းခံရပါတယ်။ သူ့ကို Shop ငယ်လေးတည်ဆောက်မယ့် နေရာ Location ပြတယ်။ နောက် လမ်းအထက်ပိုင်းနှင့် အောက်ပိုင်းမှာရှိနေတဲ့ အခြားစတိုးဆိုင်ကြီးတွေနှင့် အခြားထူးခြားတဲ့ အရာတွေကို ထပ်ပြပေးပါတယ်။ အဲဒီမှာ Frank Lloyd Wright ပြဿနာက Morris Shop ငယ်လေးကို လူတွေ သတိထားမိစေဖို့ စဉ်းစားရမယ့်အချက်ပါ။ လမ်းဘေးဘယ်ညာ အထက်အောက်တွေမှာက နီယွန်မီးလုံးတွေ၊ ဆိုင်းဘုတ်အကြီးစားတွေနှင့် ပြိုးပြိုးပြက်ပြက်တွေက ဖြတ်သွားသမျှလူတွေကို လာပါကြည့်ပါလို့ အော်ဟစ်ဖိတ်ခေါ်နေတဲ့ ပုံမျိုးချည်းပါပဲ။ အဲဒီမှာ Wright စဉ်းစားဆုံးဖြတ်လိုက်တာက Contrast (ကွဲပြားခြားနားမှု) ကိုပဲဖြစ်ပါတယ်။ အဲဒီတော့ သူဟာ ဆူညံနေတဲ့ ဆိုင်တန်းတွေကြားထဲမှာ ငြိမ်သက်တိတ်ဆိတ်တဲ့ ဆိုင်လေးအဖြစ်ဖန်တီးပြစ်လိုက်တာပါပဲ။\nအထက်ပါပုံတွေကိုကြည့်မယ်ဆိုရင် အခြားဆိုင်တွေနှင့် ဘာတွေ ကွာခြားသလဲ။ ကြီးမားတဲ့ ၀င်ပေါက်ကြီးကို သတိထားမိပါသလား။ ထင်ရှားကြီးမားတဲ့ Sign တွေမရှိ။ နောက် အရောင်းပစ္စည်းတွေ အပြည့်ပြထားတဲ့ ပြတင်းပေါက်တွေ မရှိ။ တစ်ခုတည်းသော စွဲဆောင်ရာအဖြစ် ရှေ့က၀င်ပေါက်ကြီးသာ သိသာနေပါတယ်။ အဲဒီအချက်တွေဟာ Contrast (ကွဲပြားခြားနားခြင်း)ကို လက်တွေ့ အသုံးပြုထားမှုပါပဲ။အဲဒီလိုပြုလုပ်လိုက်ပြီး အခြားဆိုင်တွေထက် သိသာထင်ရှားစေချင်တဲ့ ပြဿနာကို ပြေလည်အောင် ဖြေရှင်းပေးခဲ့ပါတယ်။ အဲဒီအနားကို ရောက်လာတဲ့ လူတိုင်းဟာ အခြားဆူညံနေတဲ့ အဆောက်အအုံမြင်ကွင်းတွေကို သတိမပြုမိဘဲ ရိုးရှင်းပြီး ငြိမ်သက်တဲ့ အဲဒီဆိုင်လေးကို ပိုပြီး သတိပြုမိစေပါတယ်။ ဒါဟာ နာမည်ကျော် ဗိသုကာကြီးတစ်ယောက်ရဲ့ Contrast ကိုအသုံးပြုထားတဲ့ ဂန္တ၀င် ဗိသုကာလက်ရာ တစ်ခုလို့ဆိုရင် မမှားနိုင်ပါဘူး။\nပန်းချီအနုပညာရှင်တွေဟာ အထူးဂရုပြုစေချင်တဲ့ ဧရိယာအကြောင်းပြောကြမယ်ဆိုရင် စိတ်ဝင်စားမှုရဲ့ ဗဟိုချက်တစ်ခု၊ သို့မဟုတ် ဆုံချက် တစ်ခု အကြောင်း လိုပဲ အရေးထားပြောကြပါတယ်။\nဗဟိုကျနေတဲ့နေရာတစ်ခုမှာ အများသတိပြုစေလိုတာမျိုး ဖန်တီးချင်တဲ့အခါမျိုးမှာ Contrast ကိုအသုံးပြုခြင်းဟာ အင်မတန်ကို အကျိုးသတ်ရောက်မှုရှိပါတယ်။\nContrast ကိုအသုံးပြုခြင်းမှာ အထူးသတိထားရမယ့်အချက်ရှိပါတယ်။ အဲဒါကတော့ Too much contrast may destory the harmony and unity. ပါတဲ့။\nအမှန်တကယ်ဆိုရလျှင် ကျနော်တို့ ဖော်ပြလိုတဲ့ အရာဟာ တသားတည်းဖြစ်နေတဲ့ အရာတွေကြားမှာ တမူကွဲထွက်ပြီး ထီးထီးထင်းထင်းကြီး ပေါ်လွင်နေသည်မှာ Contrast ဟုပြောနိုင်ပါသော်လည်း ဒီဇိုင်နာတစ်ယောက် အနေဖြင့် ထင်ရှားသိသာကွဲပြားစေရုံသာမက လူအများကိုပါ ရသတစ်ခုခုဖြင့် စိတ်ဝယ်စားဖွယ်ဖြစ်အောင် ဆွဲဆောင်နေစေဖို့လည်း လိုအပ်ပါသည်။ သီအိုရီသည် သီအိုရီသာဖြစ်သည်။ တကယ်လုပ်ဆောင်ချိန်၌ ဒီဇိုင်နာ၏ အတွေး၊ အသိ၊ စိတ်ကူး ၀ိဥာဉ်တို့ ကျက်စားဖြန့်ကျက်မှုဖြင့်သာ အခြေခံ သဘောတရားများဖြစ်သော alike and different, order, basic geometry shapes, edges, comparing, environment, repetition, unity, balance, pattern, rhythm, harmony, composition အစရှိတဲ့ အချက်တွေကို အလိုက်သင့် အလျားသင့် ညီညွတ်မျှတအောင် စီစဉ်နိုင်မှသာ အကောင်းဆုံး ဒီဇိုင်းများကို ဖန်တီးနိုင်မည်ဟု ထင်မြင်မိပါကြောင်း။ အချုပ်အားဖြင့် ကျနော်တို့၏ ပတ်ဝန်းကျင်မှ အရာဝတ္ထုများ၊ အဆောက်အအုံများ၊ သဘာဝအတိုင်း တည်ရှိနေသော တော၊ တောင်၊ ရေ၊ မြေ များမှ Contrast ဖြစ်နေသော အချက်များကို လေ့လာစူးစမ်းရင်း Contrast သဘောတရားကို ပိုမိုနားလည်နိုင်အောင် လေ့လာနိုင်ကြပါစေ။\nSeptember 16, 2010 by MMO\nအခုတလော ကျနော်စာမရေးဖြစ်တာ အတော်ကြာပါပီ…။ သိုင်းလောကထဲဝင်ပြီး စိန်ခေါ်သံနွှဲလိုက်၊ နဂါးနိုင်ဓါးလုလိုက် လုပ်နေခဲ့တာပါ..။ နောက် မထူးပါဘူးဆိုပြီး မိုက်လက်စနဲ့ ဖေ့စဘွတ်က မာဖီးယားဂိုဏ်းထဲဝင်ပြီး Job တွေလုပ်၊ Robbing တွေလုပ်ရင်း မာဖီးယားဂိုဏ်းမှာလည်း အတော်အတန်နေရာ ရလာခဲ့ပါပြီ…။ အဲဒီလိုအလုပ်တွေများနေတော့ ဖိုရမ်လေးကို ပြန်မကြည့်ဘဲ ပစ်ထားခဲ့တာ အတော်ကြာနေပါပြီ…။ ကိုယ်တစ်ယောက်ပဲ ပစ်ထားသလားမှတ်တယ်….။ ညီအကိုမောင်နှစ်မတွေကလည်း စိတ်ချရတယ်ဗျာ…။ တစ်ပို့စ်မှ တတ်မလာကြဘူး…။ အင်း ဒီပုံအတိုင်းဆို တို့ဖိုရမ်လေးတော့ ဟန်ချက်ပျက်တော့မယ်တိုတာ တွေးမိတယ်..။ ဘာလိုလိုနှင့် ဖိုရမ်လည်း တစ်နှစ်ပြည့်ခါနီးလာပါပြီ…။ ကျနော် စလုံးရောက်တာ အခုဆို တစ်နှစ်ပြည့်ပြီးသွားပြီပေါ့…။\nကိုယ်တွေ အကြောင်းကိုလည်း တွေးမိသွားတယ်။ လုပ်စမှာတော့ အားလုံးတက်တက်ကြွကြွပဲ။ ပို့စ်တွေ သူတင်လိုက်၊ ငါတင်လိုက်… အမယ် လန်ထွက်နေအောင် စိတ်ဓါတ်တွေမြူးနေလိုက်ကြတာ။ အတွေးတွေ ပလူပျံနေလိုက်ကြတာ…။ စိတ်ဆိုတာလည်း ခက်သားလား အစမှာတော့ ဟုတ်သလိုလိုနဲ့နောက်တော့လည်း ကျနော်တို့ မြန်မာတွေရဲ့ ထုံးစံအတိုင်း ကောက်ရိုးမီးလိုဖြစ်သွားကြတာပါ…။ ကိုယ်အပါအ၀င်ပါလေ..။ ကိုယ်တိုင်လည်း မြန်မာဆိုတော့ မြန်မာစိတ်ဓါတ်အပြည့်အ၀ရှိတာပေါ့…။ ကိစ္စတစ်ခုကို စတင်ဖို့ လွယ်ကူပေမယ့် အဲဒါကို တည်မြဲအောင် ထိန်းသိမ်းနိုင်ဖို့ဆိုတာ အင်မတန်ခက်ခဲပါတယ်…။ ပါဝင်တဲ့သူတွေ စိတ်ဓါတ်တွေ ညီညတ်မှသာဖြစ်နိုင်တာပါ…။ အထူးသဖြင့် အများနဲ့လုပ်တဲ့ အလုပ်တွေမှာပိုဆိုးပါတယ်…။ ကိုယ့်ကိုယ်ကို ပြန်ဆန်းစစ်တော့လည်း စိတ်ဓါတ်ပြည့်ဝမှု အတော်လိုအပ်နေသေးတာ တွေ့ပြန်ရော…။ ခေါင်းဆောင်နိုင်မှုဆို ဝေလာဝေးဖြစ်နေရော…။\nစိတ်တွေ ရှုပ်ထွေးပြီး အတွေးတွေ ပွားနေမိတယ်….။ စိတ်ထဲမှာ မကောင်းတာတွေ၊ အပျက်ဘက်တွေပဲ တွေးနေမိတော့တယ်…။ ဒီမှာ စိတ်ထဲကပေါ်လာတာက Balance ဟန်ချက် ဆိုတာလေးပဲ။ Architectural Elementary တွေရေးဖြစ်နေတာ အတော်ကြာပါပြီ။ ခုဟန်ချက် Balance ဆိုတာလေးအကြောင်းရေးဖို့ ဟန်ပြင်ရင်း စိတ်ထဲပေါ်လာတဲ့ ကိုယ်တွေရဲ့ ဟန်ချက်ပျက်နေမှု။ နောက်ပြီး ကိုယ်တိုင်ရဲ့ စိတ်ထဲမှာ ပေါ်လာတဲ့ အဆိုးမြင် ဟန်ချက်တွေ အလေးသာနေမှုကို စိတ်ထဲမှာ တွေးဆလိုက်မိတယ်…။ ဘာဖြစ်ဖြစ် ဘယ်သူမရေးရေး၊ ဘယ်သူမလုပ်လုပ် အဓိက ငါလုပ်နေဖို့ပဲ လိုတာမဟုတ်လား ဆိုတဲ့အတွေးလည်းခေါင်းထဲမှာပေါ်လာတယ်…။ ကိုယ်ရဲ့ အလေလိုက်တဲ့ဘက် အလေးသာနေတဲ့ စိတ်ဓါတ်ဟန်ချက်တွေလည်း ဖိုရမ်မှာ ပြန်ပြီး ချိန်ညှို့ထည့်ပေးရအုန်းမှာပေါ့…။\nဟန်ချက်အကြောင်းပြောဖို့ စဉ်းစားမိတော့ ဆပ်ကပ်တွေက ကြိုးတန်းလျှောက်သမားတွေကို ပြေးမြင်မိတယ်…။ ကြိုးတန်းတစ်ခုပေါ်မှာ မယိမ်းယိုင်အောင် လျှောက်လှမ်းဖို့ လက်တွေဘယ်ညာယိမ်းပြီးထိန်းတာဖြစ်ဖြစ်၊ တုတ်တံတစ်ချောင်းကိုကိုင်ပြီး ဘယ်ညာညီအောင်၊ ဟန်ချက်မပျက်အောင် ထိန်းတာဖြစ်ဖြစ် လုပ်တတ်ကြတယ်..။ အဲလိုလုပ်နိုင်မှသာ ပြုတ်ကျမှုမဖြစ်နိုင်မှာပါ..။ စက်ဘီးစီးတာ လူတွေရဲ့ လမ်းလျှောက်တာ ပြောရရင် လောကကြီးတစ်ခုလုံးဟာ အရာရာတိုင်းမှာ ဟန်ချက် Balance တွေ ထိန်းညှိုထားတာမဟုတ်လား။ ဒါကြောင့် balance ဆိုတာ နေရာတိုင်းအတွက် အင်မတန်အရေးပါတဲ့ အရာပါ…။ ဗုဒ္ဒရဲ့ မစ္ဇျိမပဋိပဓါဆိုတာ ဘယ်အရာမှ အစွန်းမရောက်ဖို့ အရာရာ Balance ဖြစ်အောင်သတိနဲ့နေဖို့ သင်ကြားခြင်းပဲမဟုတ်ပါလား…။ ဒီတော့ Balance ရဲ့အရေးပါမှုဟာ ဘယ်လောက်အထိ နက်နဲသလဲ သိသင့်သလဲဆိုတာ ခန့်မှန်းနိုင်လောက်မှာပါ..။\nဗိသုကာပညာမှာလည်း Balance ရဲ့အရေးပါမှုဟာ အထူးပြောဖို့လိုမယ်မထင်ပါဘူး..။ အဆောက်အအုံတွေ၊ ဘလောတွေကို အခြားအရာတွေနှင့် Balance ဖြစ်အောင် ချိန်ညှိုပုံအမျိုးမျိုးနဲ့ အမြင်မှာ ဟန်ချက်ညီအောင် အစီအစဉ်ပြုလုပ်ပေးနိုင်ပါတယ်။ ဗိသုကာတွေဟာ သူတို့ဒီဇိုင်းတွေမှာရှိတဲ့ Balanceကို စဉ်းစားတဲ့အခါ အရင်ဆုံး Symmetric (ခေါက်ချိုးညီခြင်း) နှင့် Asymmetric (ခေါက်ချိုးမညီခြင်း) ဘယ်ဟာကိုသုံးမလဲ စဉ်းစားဆုံးဖြတ်ကြပါတယ်။ ကလေးတွေဟာ ငယ်စဉ်ပညာသင်ကြားချိန်မှာဖြစ်ဖြစ်၊ ကစားချိန်မှာဖြစ်ဖြစ် Symmetric နှင့် Asymmetric ကို အလိုလို ပြုလုပ်တတ်ပါတယ်။ နောက်မှသာ ပိုမိုအဆင့်မြင့်တဲ့ balance အကြောင်းတွေကို ရှင်းလင်းသေခြာ နားလည်နိုင်အောင် လေ့လာသင်ကြားကြရတာပါ။ အဲဒီတော့ ဗိသုကာတွေဟာ သဘာဝအားဖြင့် Symmetrical Design တွေကို သင်ယူပြီးဖြစ်နေတတ်ပါတယ်…။ Balance ကို ပန်းချီပညာရှင်တွေကတော့ Asymmetrical Balance ကို Informal လို့ခေါ်ဆိုကြပြီး Symmetrical Balance ကို Formal လို့ အမျိုးအစားခွဲ ခေါ်ဆိုတတ်ကြပါတယ်။\nဒီ Balance Concept ကို လက်တွေ့ရှင်းလင်း ပြောပြရာမှာ Balance Scale က အံ့သြဖွယ်ကောင်းအောင်နားလယ်လွယ် ပါတယ်။ ပုံမှာ ပြထားသလို သစ်သားချောင်းကလေးနှင့် တြီဂံတုံးလေးတစ်တုံး တို့ဖြင့် ပြသနိုင်ပါတယ်။ သစ်သားချောင်းအလယ်မှာ ပုံမှာပြထားသလို အချိုင့်ကလေး ပြုလုပ်ပေးထားပါ…။ သစ်သားချောင်းလေးအရွယ်အစားကို ၁၂ လက်မ ကနေ ၁၈ လက်မ အတွင်းလောက်ထားပြီး ပြုလုပ်မယ်ဆိုအဆင်ပြေ နိုင်ပါတယ်…။ အရွယ်အစားအမျိုးမျိုး၊ အလေးချိန် အမျိုးမျိုး သော သစ်တုံးကလေးတွေ၊ ပစ္စည်းကလေးတွေ ကို တဖက်တချက်စီမှာ ထားပြီး စမ်းသပ်လေ့လာနိုင်ပါပြီ။ အလေးချိန်တူ အရွယ်အစားတူတဲ့ တုံးလေးတွေကို ဘယ်ညာ အကွာညီညီထားခြင်းဟာ Symmetrical Balance သို့မဟုတ် Formal Balance ဆိုတာကို ပြသခြင်းပါ။ နောက်ဆုံးပုံမှာလို အရွယ်မညီ အကွာအဝေးမညီသော်လည်း တဖက်နှင့်တစ်ဖက် အလေးချိန်ညီမျှနေခြင်းဟာ Asymmetrical Balance သို့မဟုတ် Informal Balance ပါပဲ။\nအဆောက် အအုံ ဒီဇိုင်းများမှာလည်း အခုလို Balance တွေကို ချိန်ဆ အသုံးပြုနိုင်ပါတယ်။\nအခြား Balance နှင့်ပတ်သတ်ပြီး နားလည်အောင် လေ့လာနိုင်တာတွေ များစွာရှိပါတယ်။ ရေကူခြင်း၊ စက်ဘီးစီးခြင်း၊ လမ်းလျှောက်ခြင်း စတဲ့ လှုပ်ရှားမှုတွေ မှာလည်း Balance ရဲ့ အခြေခံတွေပါ။ နောက် ခြေတဖတ်တည်း မတ်တပ်ရပ်ခြင်းမှာ ခန္ဓာကိုယ်က မယိုင်မလဲ အောင် ဘယ်လိုတွေ Balance လုပ်ထားသလဲ။ ကိုယ်လက်လှုပ်ရှားမှုလေ့ကျင့်ခန်းတွေမှာ ခန္ဓာကိုယ်မှာဖြစ်နေတဲ့ Balance တွေ ဘယ်လိုလဲဆိုတာ လေ့လာနိုင်ပါတယ်။\nအဲဒီနောက်မှာတော့ Balance ရဲ့ feeling ခံစားမှုကို ဗိသုကာလက်ရာတွေ၊ မဂ္ဂဇင်းတွေမှာပါလာတဲ့ ဓါတ်ပုံတွေ ပန်းချီကားတွေကနေ တဆင့် အကောင်းဆုံးခံစားလေ့ကျင့် လေ့လာနိုင်ပါတယ်…။\nအခုဆိုရင် Balance အကြောင်းကို သဘောပေါက်နားလည်နိုင်လောက်ပြီ ထင်ပါတယ်။\nBalance ဆိုတာကို အခြားနေရာတွေမှာပါ ဖြန့်ကျက်တွေးတော စဉ်းစားနိုင်ပါတယ်။ နိုင်ငံ တစ်နိုင်ငံရဲ့ နိုင်ငံရေးတွေ၊ လှုမှုရေးတွေ၊ စီးပွားရေးတွေမှာ Balance ဖြစ်ခြင်းမဖြစ်ခြင်း စသဖြင့်လည်းကောင်း၊ အိမ်တစ်အိမ်ရဲ့ ၀င်ငွေထွက်ငွေ Balance ၊ အားကစားပြိုင်ပွဲတစ်ခုမှာ ပြိုင်ဘက်အချင်းချင်းရဲ့ ယှဉ်ပြိုင်မှု Balance စသည်ဖြင့် လည်းကောင်း အမျိုးမျိုး ချိန်ဆမှန်းဆ၊ တွေးတောရင်းဖြင့် Balanceရဲ့အကြောင်းများများလေး အတွေးပွားနိုင်တယ်ဆိုတာ ပြောရင်း ကျနော်ကိုယ်တိုင်လည်း စိတ်နှင့် ကိုယ်ခန္ဓာ ကျန်းမာရေး အတွက် Balance ညီမျှအောင် ဂရုပြု နေထိုင်ဖို့ စဉ်းစားနေမိပါတော့တယ်ခင်ဗျာ…။\nSeptember 4, 2010 by MMO\nမဲမှောင်နေသော ပတ်ဝန်းကျင်ကြောင့် စိတ်ထဲမှာ လွမ်းသလိုလို ဆွေးသလိုဖြစ်နေသည်။ ကျနော့ ပင်ကိုယ် စိတ်ကပင် အလွမ်းကို အားသန်သည်လားမသိပါ…။ တခုခုအကြောင်းရှာပြီး လွမ်းနေချင်တတ်တာ ၀ါသနာပါနေသည်။ မိုးလေး အုံ့ရင်လွမ်းသည်။ လေပြေလေး တိုက်ရင်လွမ်းသည် သစ်ရွက်ကလေးတွေ လေအဝှေ့လွင့် ၀ဲသွားတာ မြင်ရရင်လည်းလွမ်းတတ်သည်။ ကိုယ့်မွေးရပ်မြေကလည်း ကန်ရေသောက်၊ မြက်ခြောက်စားလို့ အပြောခံရအောင် ခိုးခိုးခေါင်ခေါင်ရှားပါးဒေသမဟုတ်လား။ ဒါပေမယ့် ဘယ်လိုဖြစ်ဖြစ် ကိုယ့်မွေးရပ်မြေကိုတော့ မမေ့နိုင်တာကတော့ အမှန်ပင်။\nစိတ်ထဲမှာ အားရပါးရ လွမ်းနေတုန်း ဖုန်းမြည်သံကြောင့် အတွေးတွေပျောက်သွားပြီး ဖုန်းကိုကိုင်လိုက်တော့ ဘော်ဒါကြီး MTZO ပင်။\n“အော်…. တတ်လာခဲ့ဗျာ… ငါးထပ်လေ… ကျနော် အပြင်ကထွက်စောင့်နေမယ်… အိုကေနော်…”\nတံခါးသော့ယူလိုက်ပီး အခန်းထဲက ထွက်ကာ အိမ်တံခါးဖွင့်ပြီး MTZOကို စောင့်နေလိုက်သည်။\n“အင်းထိုင်အုန်းဗျာ… ကျနော်… အခန်းလေးနည်းနည်းရှင်းလိုက်အုန်းမယ်…”\n“မိုးလေးနည်းနည်းအုံ့တော့ စိတ်ထဲ လွမ်းချင်သလိုလိုပဲဗျာ…”\n“အဟုတ်ပဲဗျာ…. ကျနော်လည်း အဲလိုဖြစ်နေတာ… ဘာကိုလွမ်းမှန်းမသိလွမ်းနေမိတာဗျ… အဲလိုလွမ်းမိရင် ရှေးကသီချင်းစာသားလေးတွေ စိတ်ထဲသတိရမိ တတ်တယ်ဗျ…”\n“ဟုတ်လား လုပ်စမ်းပါအုန်း ဘယ်သီချင်းစာသားများလဲ…”\n“အသက်ကလေးရယ် ရှည်စေလို… မြနန္ဒာနေညိုသန်းတယ်… မန်းတောင်ရိပ်ခိုဆိုတဲ့ သီချင်းပဲဗျာ… ကျနော်လည်း တပိုင်းတစပဲရတာဗျ…”\n“အင်း… ကျနော်လည်း ကိုယ်မြို့ကိုယ့်ရွာ ကိုလွမ်းတာပဲဗျာ… အထူးသဖြင့် ကျနော်တို့ လင်မယား တပြည်တရွာ လာရှာနေချိန် မိဘတွေနှင့် ကင်းကွာနေတဲ့ ကလေးအတွက်လည်း တခါတခါ စိတ်မအေးရဘူးဗျာ….”\n“ဟုတ်တယ် ကိုသန့်ဇင်ရာ… တွေးရင်ဆွေးစရာတွေ အများကြီးပါဗျာ… တတ်နိုင်သမျှတော့ မဆွေးဖြစ် မလွမ်းဖြစ်အောင် နေရတာပဲ…။”\n“ဒါနဲ့ ဒီနေ့ ဘယ်သွားစရာရှိသလဲဗျ…”\n“ဒါဆိုကျနော်တို့ ဖိုရမ်အတွက် တချို့စာ မပြတ်တာလေး တွေ လုပ်စမ်းပါအုန်းဗျာ…”\n“အင်း ဟုတ်တယ်ဗျာ အတော်များများ တိုးလို့တန်းလန်းတွေ ဖြစ်နေတာ များတယ်… ဘယ်အကြောင်းဆက်ရင် အဆင်ပြေမလဲဗျ…”\n“ကျနော်ပြန်ကြည့်ထားတာမှာ ဟိုတလောကပြောခဲ့ဖူးတဲ့ ပြာသာဒ်အကြောင်း သတိရမိတယ်ဗျာ… ပြာသာဒ်ရဲ့ အခေါ်အဝေါ် အစိတ်အပိုင်းတွေ အကြောင်းပြောမယ်ဆိုတာ အဲဒါ ဘာမှ ဆက်မလာတော့ တိုးလို့တန်းလန်းကြီး အတော်ဆိုးသဗျ….။”\n“ ပြာသာဒ်အစိတ်အပိုင်းကို အကြမ်း ၅ ပိုင်းခွဲပြီး ပြောလို့ရတယ်ဗျာ….”\n၄။ ဘုံ အဆင့်များနှင့်\n၅။ မုခ် ဆိုပြီး အကြမ်းဖျဉ်းခွဲ ထားတယ်ဗျ…”\n“ဒါတင်ပဲလားဗျ… ကျနော်တွေ့တာတော့ ရှုပ်ရှပ်ခက်နေတာပဲဗျာ…”\n“လာမယ်လေဗျာ လောရန်ကော ကိုယ့်လူရယ်…”\n“အပိုင်း ၁ မှာပါတဲ့ ထီးတော် မှာ စိန်ဖူး၊ ငှက်မြတ်နား၊ နှင့် ထီးတော်ရဲ့ ဘုံအဆင်တွေပေါ့… အဲဒါ ထီးမှာ ပါတဲ့ အကြမ်းအစိတ်အပိုင်းတွေ။\nအပိုင်း ၂ ထုပိကာ မှာ ငှက်ပျောဖူးပုံ ရှည်မျောမျော ထီးတော်အောက်ခြေကအပိုင်းပဲဗျ…။ ထုပိကာမှာ ကြက်သွန်ခေါင်း၊ ဇိလို့ခေါ်တဲ့ (လည်)၊စတာတွေနှင့် ငှက်ပျောဖူး အောက်ခြေနား ဖောင်းဖုသွားတဲ့ နေရာကို တင်းလို့ခေါ်တယ်…။\nအပိုင်း ၃ ကလပ်မှာတော့ ကြာမှောက်၊ကြာလှန်၊ အပေါ်ခလုတ်၊ အောက်ခလုတ်၊ နောက် ရာမလက်ညှိုး ၊ နောက် ကလပ်ပန်းဆွဲ- မုံလာဖတ် စတဲ့ အစိတ်အပိုင်းတွေ ပါလာတယ်..။\nအပိုင်း ၄ ဘုံအဆင့်တွေမှာ ဘုံအဆင့်အဆင့်တွေနှင့် သူနှင့်ဆိုင်တဲ့ ဒုရင်တွေ၊ ထောင့်ပန်းတွေ မုခ်ပန်းတွေပါတယ်ဗျ…။ ဘုံအဆင့်တွေမှာ ခေါင်မိုးတွေကို ရေဆင်းလို့ခေါ်တယ်…။ ခေါင်အုပ်လေးတွေ နေရာမှာ တချို့ ပြာသာဒ်တွေမှာ ကြက်မောက်တန်းလို့ခေါ်တဲ့ ခေါင်အုပ်ကို အလှဆင်ထားတဲ့ ပန်းလေးတွေ တွေ့နိုင်တယ်…။ မုခ်ပန်းမှာ ပါဝင်တဲ့ အစိတ်အပိုင်းတွေ၊ ဒေါင့်ပန်းတွေမှာ ပါတဲ့ အစိတ်အပိုင်းတွေ အဲဒါတွေကိုလည်း သူ့အစိတ်အပိုင်းအလိုက် အခေါ်တွေရှိသေးတယ်…။\nအပိုင်း ၅ မုခ်မှာ အောက်ဆုံးအဆင့်ဆိုရင် မုခ်ထပ်၊ မုခ်ထွက်- ယွန်ဆက်လို့ ခေါ်တဲ့ မုခ်ပေါက်ကို တန်ဆာဆင်ထားတာတွေ အဆောင်အကူးမှာ တန်ဆာဆင်တာတွေ ရှိသေးတယ်…။\n“အင်း အတော် စိတ်ဝင်စားစရာပဲဗျာ… ဒါနဲ့ ပြာသာဒ်လုပ်ရင် သတိထားရမယ့်အချက်လေးတွေလည်း သိချင်သေးသဗျ၊ နောက် သူ့ရဲ့ အချိုးနှင့် အရွယ်အစားတွေရော ဘယ်လိုပိုင်းသလဲ… အဲဒါတွေလည်း လုပ်စမ်းပါအုန်း…”\n“ အင်း… ပြာသာဒ်ပုံစံထုတ်ရင် ပထမဘုံ အဲ Floor Plan ကနေအခြေတည်လာမယ့် ခန်းဖွင့်ကို အခြေခံထားပြီး စဉ်းစားတယ်ဗျ…။ အဲဒါပထမ အချက်။ နောက် ဒုတိယအနေနှင့် ဘုံဘယ်နှဆင့်လုပ်မလဲဆိုတဲ့ ဘုံဆင့်အရေအတွက်…။ အများအားဖြင့် ဘုံဆင့်တွေကို မြန်မာပြာသာဒ်တွေမှာ မဂဏန်းတွေပဲ ထားတာများတယ်…။ သုံးဘုံကိုအနည်းဆုံးထားပြီး…။ ၃ ၊ ၅ ၊ ၇ ၊ ၉ ၊ ၁၁ ၊ ၁၃ အစဉ်အတိုင်း ထားတတ်ကြတယ်။ ၁၃ ဘုံအထိတော့ အများဆုံးထားတာပဲဗျာ…။ ပြာသာဒ်ကို စုံဂဏန်းမတွေ့ရဘူးလို့ ပြောတယ်ဗျ…။ တတိယ အချက်ကတော့ အတော်လေးအရေးကြီးတယ်…”\n“ပြာသာဒ် အတင်း၊ အပျော့ကိုရွေးတာပဲ ၊ အတင်းဆိုတာ အဖြောင့်ပြာသာဒ်ကိုဆိုချင်တာ၊ အပျော့ဆိုတာ ခပ်ကွေးကွေးပြာသာဒ်ပေါ့…။”\n“ဘယ်လို… သိပ်မရှင်းဘူးဗျာ… ဘယ်နေရာ ကွေးပြီး ဘယ်နေရာ ဖြောင့်တာလဲ…။”\n“ဒီလိုဗျာ ပြာသာဒ်ဘုံ အဆင့်တွေမှာရှိတဲ့ အမိုးစွန်း အချွန်လေးတွေရဲ့ ထိပ်တွေကို မျက်လုံးနှင့် မှန်းပြီး မျဉ်းလေးဆွဲလိုက်ရင် ဖြစ်လာတဲ့ မျဉ်းကြောင်းလေးရဲ့ အကွေး၊ အဖြောင့်ကို ဆိုချင်တာ…။ အဲဒီမျဉ်းလေး ကွေးတယ်ဆိုရင် အပျော့ ပြာသာဒ်၊ အဲဒီမျဉ်းလေး ဖြောင့်နေတယ်ဆိုရင် အတင်းပြာသာဒ်ပေါ့…။ ပုံလေးနှင့် ဆိုရှင်းသွားလိမ့်မယ် ဒီပုံလေးကြည့်လိုက်ဗျာ…။\n“အင်း ဒီလိုဆိုတော့ ပိုရှင်းသွားတယ် MMO ရေ… ဒါနဲ့ ဘုံအဆင့်တွေကိုရော ဘယ်လိုပိုင်းသလဲ…”\n“ဘုံပိုင်းတာကတော့ ခုနပြောထားတဲ့ Floor Plan ပထမဘုံမှာရှိတဲ့ အခန်းဖွင့် အခန်းအကျယ်… အဲ… တိုင်တွေရဲ့ အလယ်အတိုင်းအတာကို အခြေတည်ရတယ်…။\nမြန်မာအခေါ် column တိုင်တွေကို ကွန်းတိုင်လို့ ခေါ်သဗျ…။ အဲဒီ ကွန်းတိုင်တွေနှင့် ခန်းဖွင့် တိုင်းပြီး Eave Line အမိုးစွန်းဘယ်လောက်ထွက်မလဲ ဆိုတာ တွက်ပြီး အဲဒီအမိုးစွန်း ဘယ်ညာနှစ်ဘက်ပါ ပေါင်းထားတဲ့ အလျားကို အခြေခံ အနေနဲ့သုံးတယ်…။ အဲဒီအနားကို L လို့ သတ်မှတ်မယ်ဆိုရင် ပြာသာဒ်ရဲ့ အမြင့်ကို ငါးမတ်ချိုး(၁ ၁/၄ ဆ) ၊ တစ်ပြန်ခွဲချိုး (၁ ၁/၂ဆ)၊ မတ်တင်းချိုး (၁ ၃/၄ )၊ နှစ်ပြန်ချိုး (၂ ဆ) ဆိုပြီး အချိုးတွေ သတ်မှတ်ထားကြတယ်…။ ကျနော်ပုံလေးနှင့် ပြလိုက်မယ် ဒီမှာ ကြည့်လိုက်ဗျာ….။”\n“အချိုးအမျိုးမျိုးရှိတာတော့ ဟုတ်ပါပြီ အဲဒါတွေကို ဘယ်နေရာမှာ ဘယ်အချိုးသုံးသလဲ ဆိုတာပြောအုန်းဗျာ…။”\n“ငါးမတ်ချိုးနှင့် တစ်ပြန်ခွဲချိုးတွေကို မြေပြင်ကနေ အမြင့်သိပ်မကွာတဲ့ အဆောက်အအုံတွေရဲ့ ထိပ်မှာ ပြာသာဒ်အဖြစ် ဆောက်တတ်ကြတယ်ဗျ…။ ဘုံအမြင့်တွေကတော့ ပြာသာဒ် ခန်းဖွင့်အလိုက် အကြီးအသေးကွာသွားတယ်…။ မြေပြင်ညီ တစ်ထပ် အဆောက်အအုံတွေမှာ အများအားဖြင့် ငါးမတ်ချိုးပဲ သုံးကြတယ်…။ အဲ…ခန်းဖွင့်အရမ်းကြီးလွန်းရင် တစ်ပြန်ခွဲ အချိုးပဲ ထားတတ်ကြတယ်…။ တစ်ပြန်ခွဲပဲထားမယ်ဆိုရင်တော့ ၁၀ပေ ကျော် ပတ်ဝန်းကျင်လောက် မြင့်တဲ့ ကုန်းမြင့်တွေပေါ်မှာ အဆောက်အအုံတည်ထားတာမျိုးဆိုရင် တစ်ပြန်ခွဲကိုပဲ လုပ်ပစ်လိုက်ကြတယ်…။”\n“ဒါဆို မတ်တင်းနှင့် ၂ပြန်အချိုးတွေကို အရမ်းမြင့်တဲ့ အဆောက်အအုံတွေနှင့် တောင်ကုန်းတွေ၊ ကုန်းမြင့်တွေပေါ်မှာ ဆောက်ကြမှာပေါ့”\n“ဟုတ်တယ်ဗျ… ကျနော့်အထင် အဲဒါက မျက်စိအမြင် vision အရ အချိုးကို ချိန်လိုက်တယ်ထင်တယ်ဗျာ…။ မန္တလေး နန်းတော်မှာရှိတဲ့ နန်းမြင့် မျှော်စင်လို အဆောက်အအုံတွေဆိုရင် အဲလို အချိုး များများထားပြီး ဆောက်တတ်ကြတယ်…။\n“အင်းဗျာ…ရှေးက မြန်မာဗိသုကာကြီးတွေ အမြင်ကို ပသာဒဖြစ်အောင် ပြုရာမှာ အချိုးတွေ လိုသလိုကစားတတ်တဲ့ အသိက အတော်လေး စိတ်ဝင်စားဖို့ကောင်း သလို လေးစားဖို့လည်း ကောင်းတယ်နော်…။ ”\n“ဒါပေါ့ ဗျာ… ဒီမှာ အောက်ကနမူနာ ပုံလေးကို ကြည့်လိုက်ဗျာ အဲလိုစီစဉ်တတ်ကြတယ်ဗျ….။”\n“ဟုတ်ပါ့ဗျာ အချိုးဆိုတာလည်း သူ့နေရာ နှင့်သူထားတတ်မှဗျ… မဟုတ်ရင် မမြင့်မတင့်တာတွေ ဖြစ်နေတတ်တယ်…။”\n“အေးဗျ… တချို့နားမလည်တဲ့သူတွေ ဆောက်ရင် မြေပြင်နိမ့်နိမ့်မှာ ၂ပြန်ချိုးပြာသာဒ်ကိုချိုးပြီး ဆောက်လိုက်လို့ကတော့ ပိန်ပိန်ချွန်ချွန်နှင့် အတော်အကြည့်ရဆိုးမယ်ဗျ… အရမ်းမြင့်တဲ့နေရာတွေမှာ ငါးမတ်ချိုးလောက်သာ ဆောက်ထားရင် ပုအိုက်အိုက်နှင့် အောက်ကနေကြည့်တဲ့သူ အတွက် ကသိကအောက်ဖြစ်နေမှာ သေချာတယ်ဗျ… ပြာသာဒ်ရဲ့ အလှကို အားပါးတရ ခံစားလို့ မရနိုင်တော့ သလိုဖြစ်သွားနိုင်တာကိုး…”\n“ဒါတော့ ကျွမ်းကျင်ရာ လိမ္မာဆိုသလို ဆောက်လုပ်ဖူးတဲ့ ဗိသုကာတွေ အချိုးအစားနားလည်တတ်ကျွမ်းတဲ့ အာခီတတ်တွေ ဆောက်လုပ်ကြမယ်ဆို ကောင်းမွန်တဲ့ ပြာသာဒ်တစ်ဆောင်ဖြစ်လာမှာပါဗျာ…”\n“အေးဗျာ… ကျနော်တို့တွေလည်း တဖြည်းဖြည်းပဲ လေ့လာဆည်းပူးနေကြရတယ်… ကျနော့စိတ်ထဲ ခုထိဘာမှ ဟုတ်တိပတ်တိမတတ်သေးဘူးထင်နေတယ်ဗျာ… ထင်တာမဟုတ်ပါဘူးလေ… တကယ်လည်း မတတ်သေးတာပါ….”\n“အဲလိုလည်း မဟုတ်သေးဘူးလေ… ခုကျနော့ကိုပြောပြတာတွေဟာ ခင်ဗျား အသိအတတ်တွေပဲပေါ့…”\n“အော်ကျနော်ပြောတာလေးတွေက မြန်မာမှု ဗိသုကာပညာရဲ့ မစို့မပို့ အစိတ်အပိုင်းလေးလောက်ပါပဲ… ဆရာ့ဆရာကြီးတွေ ဆီမှာ နောင်များ ဆည်းပူးခွင့်ရမယ်ဆိုရင်တော့ ကျနော် ၀မ်းသာအားရ ဆည်းပူးချင်သေးတယ်ဗျာ…”\n“အင်း အချိန်တန်လို့ ကျနော်တို့တွေ ပြည်တော် ပြန်ဖြစ်ကြမယ်ဆိုရင်ပေါ့ဗျာ…”\n“ဟုတ်တယ်ဗျာ အဲဒီအချိန်ပဲ ဘယ်တော့ဖြစ်လာမလဲ ဆိုတာ တွေးနေမိတယ်… ကဲကျနော်တို့ တစ်ခုခုစားဖို့ အောက်ဆင်းကြရအောင်ဗျာ”\n“ကောင်းပြီဗျာ အောက်နားက KFC ဆိုင်လေးပဲ ပြေးလိုက်ကြရအောင်ဗျိုး..”\nAugust 21, 2010 by MMO\nပေါင်းစပ်ခြင်း၊ ဖွဲ့စည်းခြင်းဆိုတာ လွယ်မယောင်နှင့်ခက်ပါတယ်….။ ဆီလျှော်အောင်၊သင့်တင့်အောင် ပေါင်းစပ်ဖွဲ့စည်းနိုင်ဖို့ဆိုတာ အပြောလွယ်သလောက် တကယ်လုပ်ဆောင်နိုင်ဖို့ မလွယ်ကူပါဘူး…။\nဘယ်လိုနေရာမျိုးမှာဖြစ်စေ စုစုစည်းစည်း ညီညွတ်မျှတအောင်၊ မြင်တဲ့သူ၊ ကြည့်တဲ့သူတွေရဲ့ အမြင်မှာ ပသာဒဖြစ်နေအောင် စုစည်းနိုင်တယ်ဆိုရင် composition ဖြစ်တယ်လို့ဆိုနိုင်ပါတယ်။\nဗိသုကာပညာမှာ တစ်ခု သို့မဟုတ် တစ်ခုထက်ပိုတဲ့ ပုံသဏ္ဍာန်(shapes)၊ အရောင်(colors)၊ အဆင်အသား(textures)၊ မျဉ်း(lines)၊ သို့မဟုတ် စုစည်းထားသောအရာဝတ္ထု(themes)တွေဟာ တစ်ခုနှင့်တစ်ခု တစ်ပိုင်းနှင့်တစ်ပိုင်း ဆက်စပ်ထားခြင်းကို composition လုပ်ခြင်းလို့ ဆိုနိုင်ပါတယ်။\nအလွန်နက်ရှိုင်းလှတဲ့ ချိုင့်ဝှမ်း သို့မဟုတ် ချောက်ကမ်းပါးတစ်ခုကို ဖြတ်ပြီး လမ်းတစ်ခုတည်ဆောက်ချင်တယ်ဆိုရင် ချောက်ရဲ့ ဟိုဘက်ဒီဘက် ကမ်းပါး နှစ်ဘက်ကို ဆက်သွယ်ပေးဖို့ တစ်စုံတစ်ခု လိုအပ်ပါလိမ့်မယ်။ အဲဒီလိုဆက်သွယ်ဖို့အတွက် ပြုလုပ်ပေးထားတဲ့ အရာကို ကျနော်တို့တွေ ဘယ်လိုများခေါ်ပါလိမ့်..။ တံတား (Bridge) ဆိုတာကို လူတိုင်းသိနိုင်မယ်ထင်ပါတယ်။\nတံတားဆိုတာမှာရော ဘယ်လိုတံတားတွေများရှိနိုင်မလဲ။ ဘယ်လိုအရာဝတ္ထုတွေနှင့် တည်ဆောက်ထားမလဲ။ သံတံတား၊ သစ်သားတံတား၊ ကြိုးတံတား စသည်ဖြင့် အမျိုးမျိုးတွေ့နိုင်မှာပါ။\nနောက် ဆက်စပ်မှုအနေနှင့် ကျနော်တို့ လူသားမျိုးနွယ်တွေရဲ့ ဆက်စပ်မှုတွေရော စဉ်းစားကြည့်ရအောင်ပါ။ ကျနော်တို့တွေမှာ မွေးချင်းညီအကိုမောင်နှမ ဘယ်နှစ်ယောက်ရှိကြပါသလဲ။\nအဲဒီညီအကိုမောင်နှမတွေကရော ဘယ်လိုမျိုးဆက်သွယ်နေကြပါသလဲ။ နောက် အဲဒီ မိသားစုတစ်ခုမှာရှိတဲ့ မိသားစုဝင်တွေဟာ အတော်တော်များများ တစ်ယောက်နှင့်တစ်ယောက်ဟာ ဆင်တူနေတဲ့ အချက်ကလေးတွေရှိတတ်ကြပါတယ်။ အဲဒါမျိုးလေးတွေကို သတိထားမိကြပါသလား။\nကျနော်တို့တွေ Design တွေပြုလုပ်ကြမယ်ဆိုရင်ရော….\nတခါတရံမှာ ကျနော်တို့တွေရဲ့ ဒီဇိုင်းတွေမှာ အစိတ်အပိုင်းတစ်ခုနှင့်တစ်ခု ဆက်စပ်နိုင်ဖို့ တံတားသဖွယ် သို့မဟုတ် ဆီလျှော်သင့်တင့်တဲ့ အကူးအပြောင်း ဖြစ်စေအောင် ပြုလုပ်ပေးနိုင်ဖို့ လိုအပ်ပါတယ်။\nပုံသဏ္ဍာန်နှစ်ခုဟာ တစ်ခုနှင့်တစ်ခု သီးသန့်စီ၊သီးခြားစီ ဖြစ်နေတာ တွေ့မှာပါ။ အဲဒီနှစ်ခုဟာ ဆက်စပ်မှုလုံးဝမရှိသလိုလည်းခံစားရမှာပါ။ အကယ်၍ အဲဒီနှစ်ခုကို ပေါင်းစပ်မှုအနေနဲ့ မြင်နိုင်ဖို့ဆိုရင်\nတစ်ခုခုနှင့် ဆက်စပ်ပေးဖို့လိုအပ်နေတယ်လို့ ခံစားရမှာပါ။ အဲဒီတော့ အဲဒီနှစ်ခုကို ဆက်စပ်ပေးဖို့ဆိုရင် ဘာတွေလုပ်ဖို့လိုအပ်မလဲ…။ ဘယ်လိုပုံစံမျိုးတွေ ဆက်စပ်လိုက်မယ်ဆိုရင် သူတို့နှစ်ခုရဲ့\nသီးခြားဖြစ်နေမှု အထီးကျန်သလိုဖြစ်နေမှုတွေကနေ စုစည်းမှုဖြစ်အောင် ဖန်တီးပေးနိုင်မလဲ။ ဘယ်လို လုပ်ပေးရင် သူတို့တွေရဲ့ ဆက်သွယ်နေမှုရှိတယ်ဆိုတာကိုပြနိုင်မလဲ။ အခြေခံအားဖြင့်တော့ တူညီတဲ့ ပုံသဏ္ဍာန်(shapes)၊ မျဉ်း(lines)၊ အရောင်(colors) စတဲ့ အရာတွေနှင့ ဆက်စပ်ပေးရမှာပါ။\nအပေါ်ကပုံထဲမှ အောက်ကပုံနှစ်ပုံပုံမှာ ပုံနှစ်ခုထဲကမှ တြိဂံပုံလေးလိုမျိုး အမျိုးစားတူတဲ့ တြိဂံလေးကိုအသုံးပြုပြီး တံတားအဖြစ် ဆက်စပ်ပေးလိုက်ပါတယ်။\nအခြားထို့ထက်ပိုမိုတဲ့ ပုံသဏ္ဍာန်တွေ အသုံးပြုပြီး family relations မိသားစုတစ်ခု ဆက်သွယ်သလို ဆက်သွယ်လိုက်မယ်ဆိုရင် ကားချပ်တစ်ခုလုံးစာအတွက် ပြည့်စုံတဲ့ ဆက်သွယ်မှုရှိနေတဲ့\nပုံသဏ္ဍာန်တွေကို ရရှိလာပါမယ်။ အခြား တြိဂံတစ်ခုကို ထပ်ဖြည့်ပြီး မျဉ်းတစ်ခုနှင့် ဆက်သွယ်ပေးလိုက်သလိုမျိုး ဆက်စပ်ဖြည့်ဆည်းပေးနိုင်တာမျိုးတွေ လုပ်နိုင်ပါတယ်။\nကဲ ခုဆိုရင် ဒီဇိုင်းတစ်ခု သို့မဟုတ် ဖွဲ့စည်းထားသိုမှု တစ်ခုဟာ အစိတ်အပိုင်းတိုင်းမှာ အရေးကြီးတယ်ဆိုတာ သိနိုင်လောက်ပါပြီ။ ဗိသုကာတွေအနေနှင့် အဲဒီလိုမျိုး စုစည်းထားသိုဖို့အတွက် composition ကို သူတို့ရဲ့ဒီဇိုင်းတွေမှာ ဘယ်လိုများ လုပ်ဆောင်တတ်သလဲလို့ ထင်မိပါသလဲ။ သူတို့တွေလည်း သူတို့တွေရဲ့ အဆောက်အအုံတွေမှာ ပုံသဏ္ဍာန်(shapes)၊ မျဉ်း(lines)၊ အရောင်(colors) စတဲ့အရာတွေနှင့်ပဲ ပြုလုပ်ကြရတာပါ။\nအောက်မှာပြထားတဲ့ ဂျပန်နိုင်ငံက Horyu-ji Temple မှာဖန်တီးထားတဲ့ ဗိသုကာပညာရှင်ဟာ ကွဲပြားတဲ့ ပုံ(form) အမျိုးမျိုးကို တစ်ခုတည်းဖြစ်အောင် လိမ္မာပါးနပ်စွာ စုစည်းဖွဲ့သိုထားပါတယ်။\nအဲလိုပြုလုပ်ထားရာမှာ ဘယ်အရာတွေဖြစ်မလဲ။ ရှည်လျားပြီး ရစ်သမ်ကျမျဉ်းသဖွယ် ဖြစ်နေတဲ့ ပုံမျိုးနှင့် အဆောက်အအုံတစ်ခုလုံးကို ဆက်သွယ်ပေးထားပါတယ်။ အထူးသဖြင့် တူညီတဲ့ အချိုးအစား(propotion)၊ တူညီတဲ့ ဟင်းလင်းပြင်(space)၊ တူညီတဲ့ အမိုး(roof line)၊ နှင့် တူညီတဲ့ အရာဝတ္ထုပစ္စည်းတွေကို အသုံးပြုထားကြပါတယ်။\nကျနော်တို့အနေနှင့် composition ကိုလေ့ကျင့်သင်ယူရာမှာ ပတ်ဝန်းကျင်မှာရှိတဲ့ ဆက်စပ်နေတဲ့ ပစ္စည်းတွေကို ဂရုပြုလေ့လာခြင်းပါပဲ။ သစ်ရွက်ကလေးတွေမှာ ပါတဲ့ အကြောမျှင်လေးတွေဟာ\nမြို့တစ်မြို့ရဲ့ မြေပုံတစ်ခုနှင့် သဏ္ဍာန်တူနေတတ်ပါတယ်။ အခြားအရာနှင့်တူတာကတော့ လူတွေရဲ့ ကိုယ်ခန္ဓာက သွေးကြောမျှင်လေးတွေနှင့် သဏ္ဍာန်တူနေတတ်တာပါ။ အဲဒီလိုပဲ ကျနော်တို့\nပတ်ဝန်းကျင်မှာရှိတဲ့ သဏ္ဍာန်တူတဲ့ အရာဝတ္ထုတွေ အနေနှင့် များစွာရှိပါတယ်။\nပုံမှာပြထားတဲ့ သဏ္ဍာနှစ်ခုဟာ ငှက်ပျောသီးတစ်လုံးနှင့် လိမ္မော်သီးတစ်လုံးပုံပါ။ သူတို့ဟာ သစ်သီးအဖြစ်အမျိုးအစားတူကြပါတယ်။ သူတို့ရဲ့ သဏ္ဍန်ဟာ မျဉ်းကွေးများဖြင့် ဖွဲ့စည်းထားတာလည်း\nတူကြပါတယ်။ သူတို့ဟာ ပြင်ညီတစ်ခုတည်းအပေါ်မှာပဲ တည်ရှိနေကြပါတယ်… စတဲ့ အချက်တွေဟာ တူညီကြပါတယ်။ အခြားမတူတဲ့ အချက်တွေကတော့ တစ်ခုကရှည်ပြီး တစ်ခုက ပုလုံးတိုပါ။ တစ်ခုက ဘယ်ဘက်မှာရှိပြီး တစ်ခုက ညာဘက်မှာရှိပါတယ်။ တစ်ခုက တခြားနေရာ တစ်ခုကို ညွှန်နေတဲ့ပုံ ရှိပြီး အခြားတစ်ခုက အဲဒီမှာပဲ တည်နေပါတယ်။ တစ်ခုက ကားချပ်ဘောင်ကို ထိစပ်နေပြီး အခြားတစ်ခုကတော့ လွတ်လွတ်ကင်းကင်း ကားချပ်ထဲမှာ ရှိနေပါတယ်။ အဲဒီလိုပုံစံဖြင့်လေ့လာပြီး သူတို့တွေရဲ့ တူညီမှု၊ မတူညီမှု၊ ကွပြားမှု၊ မကွဲပြားမှုတွေကို လေ့လာပြီး သူတို့တွေကို\nဘယ်လိုဆက်စပ်မယ်ဆိုရင် အကောင်းဆုံး အသင့်တော်ဆုံး ဒီဇိုင်းအဖြစ် ပြောင်းလဲပြုလုပ်နိုင်မလဲ ဆိုတာ ပိုမိုပြုလုပ်နိုင်လာပါလိမ့်မယ်။\nအထက်ပါဥပမာကဲ့သို့ ပစ္စည်းနှစ်ခုရဲ့ ဆက်စပ်မှုတွေကို ဆန်းစစ်လေ့လာပြီး ကျနော်တို့တွေရဲ့ ဒီဇိုင်း အသိအမြင်တွေကို ထက်မြက်အောင် လေ့ကျင်ပျိုးထောင်ပေးသင့်ပါတယ်။\nအထူးသဖြင့် ပတ်ဝန်းကျင်မှာရှိတဲ့ အမြင်ဆိုင်ရာ ဖြစ်စေ… အနံ့ဆိုင်ရာဖြစ်စေ… အသံဆိုင်ရာဖြစ်စေ… အထိအတွေ့ ဆိုင်ရာဖြစ်စေ… အရသာဆိုင်ရာဖြစ်စေ စတဲ့ အာရုံငါးပါးနှင့် ပတ်သတ်ပြီး\nဆက်စပ်နေတဲ့ တနည်း family ဖြစ်တဲ့၊ relationship ဖြစ်နေတဲ့ အရာဝတ္ထုတွေကို သေခြာခွဲခြားသိနိုင်ပြီ ဆိုရင်… ကျနော်တို့တွေအနေနှင့် ဒီဇိုင်းပြုလုပ်ရာမှာ composition အကောင်းဆုံးဖြစ်အောင် ဖွဲ့စည်းပေါင်းစပ်ထားသိုနိုင်ပါလိမ့်မယ်။\nအောက်ကပုံတွေကိုလေ့လာမယ်ဆိုရင် ဒီဇိုင်းဆိုင်ရာ composition အသုံးပြုထားပုံတွေ ကိုလေ့လာနိုင်ပါတယ်…။\nRomanesque cathedral at Hilsesheim, Germany,\nဒီပုံမှာဆိုရင် ဂျီသြမေတြီဆိုင်ရာပုံအမျိုးမျိုး (pramids, cubes, cones and planes….) အစရှိတဲ့ ပုံတွေကို ဆက်စပ်အသုံးပြုပြီး တည်ဆောက်ထားတဲ့ အဆောက်အအုံ ဒီဇိုင်းတစ်ခုပါ။\nအခြားအခြားသော အဆောက်အအုံများမှာလည်းယခုလို ဒီဇိုင်းပြုလုပ်ထားခြင်းများကို လေ့လာနိုင်မှာပါ။\nတကယ်တော့ ဖွဲ့စည်းထားသိုခြင်း composition ဆိုတာ ဒီဇိုင်းဆိုင်ရာမှာသာမက ကျနော်တို့လူသားတွေရဲ့ လူအဖွဲ့အစည်းတွေမှာရော လူတစ်ယောက်နှင့် တစ်ယောက်ရဲ့ မတူညီတဲ့ အကျင့်စရိုက်တွေ၊ မတူညီတဲ့ သဘာဝတွေ၊ တူညီတဲ့ စရိုက်တွေ၊ တူညီတဲ့ သဘာဝတွေ စတာတွေကို composition ပြုလုပ်နိုင်ခြင်းဟာလည်း မိသားတစ်စု၊ အဖွဲ့အစည်းတစ်ခု၊ ရပ်ကွပ်တစ်ခု၊ မြိုရွာတစ်ခု၊ နိုင်ငံတစ်ခု အတွက် အင်မတန်အရေးပါလှတယ်ဆိုတာ တွေးတောမိပါတယ်…။ နောက်ဆုံး နိုင်ငံတစ်ခုသာမက ကမ္ဘာလုံးဆိုင်ရာ၊ စကြာဝဠာကြီးအထိ အဆုံးစွန် သတ္တလောကကြီးတစ်ခုလုံးရဲ့ ဖွဲ့စည်းတည်ဆောက်မှု ဆက်စပ်မှုတွေကို နားလည်ခံစားနိုင်မည်ဆိုရင်ဖြင့် လောကသဘာဝရဲ့ စုစည်းပေါင်းစပ်နိုင်ခြင်းရဲ့ အလှတရားတွေကို မြင်တွေ့ခံစား အသုံးချနိုင်မည်ဆိုသော အတွေးလေးကို စိတ်ကူးယဉ် ဖြန့်ကျက်တွေးတောမိပါကြောင်း။\nPosted in Design Theory | LeaveaComment »


ကိုဗစ်ရောဂါဝေဒနာရှင်များအတွက် လိုက်နာလုပ်ဆောင်ရမယ့် အရေးကြီးအချက်တွေကိုပြောပြလာတဲ့ ဘင်ဂျမင် – Cele Top Stars\nချစ်လှစွာသောပရိတ်သတ်ကြီးရေ ကိုဗစ်ရောဂါကူးစက်မှုတွေ တစ်နေ့ထက်တစ်နေ့ ပိုပိုများပြားလာတဲ့ အခြေအနေတွေမှာ အောက်ဆီဂျင်မလုံလောက်တွေလည်း ကြုံတွေ့နေပြီး သေဆုံးသူတွေလည်း များပြားလျက်ရှိပါတယ်။ ရောဂါကူးစက်ခံရရင် စိတ်ဓာတ်ကျစရာမလိုဘဲ သေသေချာချာ အစားအာယာရပြည့်ဝတာတွေ စားသောက်ပြီး ဂရုစိုက်နေထိုင်ပါက ပျောက်ကင်းနိုင်မှာ အသေ ချာပါပဲ..။\nဒီလို ကိုဗစ်ကူးစက်ခံရရင် အားမလျော့ဘဲ လုပ်ဆောင်သင့်တဲ့ အချက်အလက်တွေကို ကိုယ်တိုင် ကိုဗစ်ရောဂါ ကူးစက်ခံခဲ့ရပြီး ပျောက်ကင်းခဲ့တဲ့ အဆိုတော် Benjamin က ခုလို ရေးသားဝေမျှလာပါတယ်။ ” covid-19 ဖြစ်ပြီဆို တော်တော်များများကကြောက်ပြီး စိတ်ဓါတ်ကျလာတာပါ။ ကျွန်တော်ကိုယ်တိုင်လည်း ကြောက်ခဲ့ပါတယ် စိတ်ကျခြင်းက ရောဂါကို ပိုဆိုးစေတာကြောင့် အဓိက စိတ်မကျဖို့လိုပါတယ် ။ တစ်ယောက်နဲ့တစ်ယောက် လက္ခဏာပြတာမတူတာရယ် ကျွန်တော်ကိုယ်တိုင် ဆေးလောကနယ်ပယ်ကမဟုတ် တဲ့အတွက် ဆေးတွေကိုတော့ ဆရာဝန် ညွှန်ကြားချက်အတိုင်း သောက်သုံးပေးပါဗျာ။ ကျွန်တော်ဖြစ်ခဲ့စဉ် က လုပ်ခဲ့တာလေးတွေကိုသာကျွန်တော် ပြန်လည်ဝေမျှတာ ဖြစ်ပါတယ်ခင်ဗျာ “\n” – Vitamin C ၊ Zinc ၊ D3 တွေကိုဆရာဝန်ညွှန်ကြားချက်အတိုင်း ပုံမှန်သောက်ပါတယ်ဗျ။ ကိုယ့်ရဲ့အခြေအနေအရ တခြားဆေးတွေလည်းသောက် ပါတယ် ခင်ဗျ။ ကြောက်လန့်ပြီး ဆေးကိုလိုတာထက်အလွန်အကျွံမသောက်မိဖို့တော့လိုပါတယ်။ – အဖျားတစ်နေ့ (၃) ခါတိုင်းပါတယ်၊ oxygen level နဲ့ သွေးပေါင် တစ်နေ့ (၂) ခါတိုင်းပါတယ်။ ရေနွေးငွေ့ကို အနည်းဆုံး တစ်နေ့သုံးကြိမ်ရှူပါတယ် (တကယ်အလုပ်ဖြစ်ပါတယ်ခင်ဗျ)။ အိပ်ရာနိုးတိုင်း ရေနွေးနဲ့ ဆားအရောကို အာခေါင်ထိရောက်အောင် ပလုတ်ကျင်းပါတယ် ။ – ဟင်းရည် or soup ပူပူတွေ သောက်ပါတယ်။ ထမင်းစားခါနီးလည်း အစာကို ပူအောင်ပြန်လုပ်ပြီးမှ စားပါတယ်။ ရေခဲရေကိုလုံးဝရှောင်ထားပြီး ပုံမှန် room temperature ရေ နဲ့ရေနွေးကိုအမြဲသောက်ပါတယ်ဗျ။ – အများကြီးအိပ်ပါ..။\nညဘက်တွေကောင်းစွာ အိပ်စက်အနားယူဖို့လိုပါတယ် ၊ စိတ်ဖိစီးမှုများနေတဲ့ ကာလဖြစ်ပေမဲ့ အတတ်နိုင်ဆုံး စ်ိတ်ကိုလျော့ချပြီး ပျော်အောင်နေရင်း ကောင်းစွာ အိပ်စက်အနားယူပါ ။ ကိုယ်ခံအားနဲ့ပဲပြန်တိုက်ရတဲ့ virus ဖြစ်တဲ့အတွက်ကြောင့် ကိုယ်ခံအားကောင်းဖို့ အားရှိစေတဲ့အစားအသောက်တွေ စားဖို့လိုပါတယ် ခင်ဗျ။ မျှော်လင့်ချက်ကိုလက်မလွှတ်ဘဲ ကိုယ်ယုံကြည်ရာ ဘာသာရေးကိုအားစိုက်လုပ်ပြီး ကိုယ်ခံအားကောင်းအောင်သာ အဓိကနေထိုင်စားသောက်ရင်း အား တင်းထားကြမယ် ခင်ဗျာ ။ you can do it. God Bless You ” ဟုဆိုပြီး စုံစုံလင်လင် ရေးသားဝေမျှ ထားရာ ပရိသတ်ကြီးလည်း အကျိုးရှိစေရန် ပြန်လည် ဖော်ပြပေးလိုက်ပါတယ်။ဖတ်ရှူ့ပေးကြတဲ့ပရိတ်သတ်ကြီးအားလုံးလည်း သာယာပျော်ရွှင်တဲ့နေ့လေးတစ်နေ့ကို ပိုင်ဆိုင်နိုင်ပါစေလို့ ဆုမွန်ကောင်းတောင်း\nခဈြလှစှာသောပရိတျသတျကွီးရေ ကိုဗဈရောဂါကူးစကျမှုတှေ တဈနထေ့ကျတဈနေ့ ပိုပိုမြားပွားလာတဲ့ အခွအေနတှေမှော အောကျဆီဂငျြမလုံလောကျတှလေညျး ကွုံတှနေ့ပွေီး သဆေုံးသူတှလေညျး မြားပွားလကျြရှိပါတယျ။ ရောဂါကူးစကျခံရရငျ စိတျဓာတျကစြရာမလိုဘဲ သသေခြောခြာ အစားအာယာရပွညျ့ဝတာတှေ စားသောကျပွီး ဂရုစိုကျနထေိုငျပါက ပြောကျကငျးနိုငျမှာ အသေ ခြာပါပဲ..။\nဒီလို ကိုဗဈကူးစကျခံရရငျ အားမလြော့ဘဲ လုပျဆောငျသငျ့တဲ့ အခကျြအလကျတှကေို ကိုယျတိုငျ ကိုဗဈရောဂါ ကူးစကျခံခဲ့ရပွီး ပြောကျကငျးခဲ့တဲ့ အဆိုတျော Benjamin က ခုလို ရေးသားဝမြှေလာပါတယျ။ ” covid-19 ဖွဈပွီဆို တျောတျောမြားမြားကကွောကျပွီး စိတျဓါတျကလြာတာပါ။ ကြှနျတျောကိုယျတိုငျလညျး ကွောကျခဲ့ပါတယျ စိတျကခြွငျးက ရောဂါကို ပိုဆိုးစတောကွောငျ့ အဓိက စိတျမကဖြို့လိုပါတယျ ။ တဈယောကျနဲ့တဈယောကျ လက်ခဏာပွတာမတူတာရယျ ကြှနျတျောကိုယျတိုငျ ဆေးလောကနယျပယျကမဟုတျ တဲ့အတှကျ ဆေးတှကေိုတော့ ဆရာဝနျ ညှနျကွားခကျြအတိုငျး သောကျသုံးပေးပါဗြာ။ ကြှနျတျောဖွဈခဲ့စဉျ က လုပျခဲ့တာလေးတှကေိုသာကြှနျတျော ပွနျလညျဝမြှေတာ ဖွဈပါတယျခငျဗြာ “\n” – Vitamin C ၊ Zinc ၊ D3 တှကေိုဆရာဝနျညှနျကွားခကျြအတိုငျး ပုံမှနျသောကျပါတယျဗြ။ ကိုယျ့ရဲ့အခွအေနအေရ တခွားဆေးတှလေညျးသောကျ ပါတယျ ခငျဗြ။ ကွောကျလနျ့ပွီး ဆေးကိုလိုတာထကျအလှနျအကြှံမသောကျမိဖို့တော့လိုပါတယျ။ – အဖြားတဈနေ့ (၃) ခါတိုငျးပါတယျ၊ oxygen level နဲ့ သှေးပေါငျ တဈနေ့ (၂) ခါတိုငျးပါတယျ။ ရနှေေးငှကေို့ အနညျးဆုံး တဈနသေုံ့းကွိမျရှူပါတယျ (တကယျအလုပျဖွဈပါတယျခငျဗြ)။ အိပျရာနိုးတိုငျး ရနှေေးနဲ့ ဆားအရောကို အာခေါငျထိရောကျအောငျ ပလုတျကငျြးပါတယျ ။ – ဟငျးရညျ or soup ပူပူတှေ သောကျပါတယျ။ ထမငျးစားခါနီးလညျး အစာကို ပူအောငျပွနျလုပျပွီးမှ စားပါတယျ။ ရခေဲရကေိုလုံးဝရှောငျထားပွီး ပုံမှနျ room temperature ရေ နဲ့ရနှေေးကိုအမွဲသောကျပါတယျဗြ။ – အမြားကွီးအိပျပါ..။\nညဘကျတှကေောငျးစှာ အိပျစကျအနားယူဖို့လိုပါတယျ ၊ စိတျဖိစီးမှုမြားနတေဲ့ ကာလဖွဈပမေဲ့ အတတျနိုငျဆုံး ဈိတျကိုလြော့ခပြွီး ပြျောအောငျနရေငျး ကောငျးစှာ အိပျစကျအနားယူပါ ။ ကိုယျခံအားနဲ့ပဲပွနျတိုကျရတဲ့ virus ဖွဈတဲ့အတှကျကွောငျ့ ကိုယျခံအားကောငျးဖို့ အားရှိစတေဲ့အစားအသောကျတှေ စားဖို့လိုပါတယျ ခငျဗြ။ မြှျောလငျ့ခကျြကိုလကျမလှတျဘဲ ကိုယျယုံကွညျရာ ဘာသာရေးကိုအားစိုကျလုပျပွီး ကိုယျခံအားကောငျးအောငျသာ အဓိကနထေိုငျစားသောကျရငျး အား တငျးထားကွမယျ ခငျဗြာ ။ you can do it. God Bless You ” ဟုဆိုပွီး စုံစုံလငျလငျ ရေးသားဝမြှေ ထားရာ ပရိသတျကွီးလညျး အကြိုးရှိစရေနျ ပွနျလညျ ဖျောပွပေးလိုကျပါတယျ။ဖတျရှူ့ပေးကွတဲ့ပရိတျသတျကွီးအားလုံးလညျး သာယာပြျောရှငျတဲ့နလေ့ေးတဈနကေို့ ပိုငျဆိုငျနိုငျပါစလေို့ ဆုမှနျကောငျးတောငျး


MLM ကုမ္မဏီ Qnet ရဲ့ ဆိုးသတင်းနောက်တစ်ခု ~ Myanmar Anti Mlm Group\nMLM ကုမ္မဏီ Qnet ရဲ့ ဆိုးသတင်းနောက်တစ်ခု\n10:48 AM Unknown\nကျွန်တော်ကကျောင်းတက်ရင်း အလုပ်လုပ်ပါတယ်.တနေ့မှာမထင်မှတ်ဘဲအပေါင်းသင်းတယောက်က မင်းဝန်ထမ်းဘဝနဲ့သာလုပ်နေရင် ချမ်းသာတော့မည်မဟုတ်ကြောင်း သူအခုအရမ်းစိတ်ဝင်စားဖို့ကောင်းတဲ့စီးပွားရေးတခု လုပ်နေကြောင်းပြောပါတယ်.ကျွန်တော်က ဘာစီးပွားရေးလဲပြောတော့ ရုံးကိုလိုက်ခဲ့လို့ဇွတ်ခေါ်ပါတယ်..ရုံးရောက်တော့ လူတယောက်နဲ့မိတ်ဆက်ပေးပါတယ်.ဒီလူက သူတို့companyမှာအရမ်းကိုတော်ကြောင်း..သူကလဲအရင်က ဝန်ထမ်းဘဝကို စိတ်ကုန်ပြီးဒီအလုပ်လုပ်တာ..အခု ၁ပတ်ကို ဒေါ်လာ ၁၀၀၀ ရနေကြောင်း အရမ်းကိုအောင်မြင်တဲ့လူလို့ပြောပြီး မိတ်ဆက်ပါတယ် .အဲလူက လုပ်ငန်းကြောင်းတွေရှငတပတ်ကို ဒေါ်လာ ၂၀၀ မြန်မာေ ၂၀၀၀၀၀ရမယ်ပေါ့.တလဆို ၈၀၀၀၀၀ရမယ် နဲ့ပြောပြီးဆွယ်ပါတယ်..သူကအရင်းနှီးက ဒေါ်လာ ၈၀၀ မြန်မာငွေနဲ့ဆို.၈၅၄၀၀၀ နဲ့ဝင်ရမယ်ပြောပါတယ်..ကျွန်တော့မှာအဲလောက်ငွေအမောက်မရှိဘူးပြောတော့ သူက..ကျောင်းမှာရော အလုပ်မှာသူငယ်ချင်း .ဆွေမျိုး အယောက် ၈၀လောက် မရှိဘူးလားပေါ့.စာရင်းတွေချရေးပီး တယောက်၁၀၀၀၀နှုံးချေးခိုင်းပါတယ်. တလနေရင် ကျေတယ်ပေါ့အဲလိုအခွင့်ရေးလက်မလွတ်နဲ့ တသက်မှာတခါဘဲရင်းရတာ လို့ဆွယ်ပါတယ်\nအဲဒါနဲ့ ကျွန်တော့ကို ပိုက်ဆံချေးတယ် အပြင်ကသူငယ်ချင်းတွေကလဲ အတိုးနဲ့ လိုက်ချေးပေးတယ်လေ..ုပြည့်သွားတယ်..အဲကြားထဲမှာ phတဂွန်ဂွမ် ဆက်ပီးပေးပါတယ်..နေရာဦးထားပေးတယ်ဆိုတဲ့အကြောင်း..ကျွန်တော်လဲစာချုပ်ချုပ်ပီး လုပ်ခဲ့ပါတယ်.အဲချိန်မှာတော့ လှိုက်၂လှဲ၂လှဲ အလုပ်ဝင်ပီးတလ မှာဘဲဒုက္ခစရောက်ပါတယ်.ပိုက်ဆံကမရ..သူတို့ကအပေါ်က applyတွေက လူခေါ်လူခေါ်နဲ့ပြောပါတယ်.မျက်နှာထားတွေက.တမျိုး..အလုပ်လုပ်တုန်းက ချေးယူထားတဲ့ကြွေးတွေက မဆပ်နိုင်..စိတ်တွေအတော်ညစ်ခဲ့ရပါတယ်..အခုထိလဲကျွန်တော် မှာ ကျောင်းတက်ရမယ့်ပိုက်ဆံလေးတွေ စုပီးအကြွေးဆပ်နေရပါတယ်.အလုပ်လုပ်ရတဲ့ လစာနဲ့ အကြွေးဆပ်တာ အတိုးဆပ်တာနဲ့. ၁လ ၁လ ခေါက်ဆွဲထုတ်တွေ စား.ထမင်းဖြူလေးစားပီး..ကျောင်းတောင်မတက်နိုင်တော့ပါဘူးဗျာ..ကို့အပစ်နဲ့ကို ဆိုတော့အိမ်ကိုလဲမပြောရဲဘူး.ကျိတ်ပီးဖြေရှင်းနေရတယ်..ကျွန်တော်လို ဘယ်ကျောင်းသူကျောင်းသားမှ မယုံ ဖို့ တိုက်တွန်းပါတယ်..ကျွန်တော့်မှာ အထောက်ထားတွေအများကြီးရှိပါတယ်..Q net က လူတွေက လူလိမ်တွေချည်းပါ..\nကျနော့်အမ ဝမ်းကွဲလည်း ကျနော့်ကို လာဆွယ်ဖူးပါ\nမြန်မာပြည်ပြန်ရောက်ရင် အရင့်သင့်ဝင်ရောက်လုပ်ကိုင်နိုင်အောင် အမ က နေရာယူထားပေးမို့ပါ ဆိုပြီးပြောဖူးပါတယ်\nMLM ဆောင်းပါးများ / Qnet


ကဏ္ဍစုံ ပြခန်း: *** ချမ်းမြေ့ငြိမ်းချမ်းမှုနဲ. ချစ်ခြင်းမေတ္တာတရား ***\n*** ချမ်းမြေ့ငြိမ်းချမ်းမှုနဲ. ချစ်ခြင်းမေတ္တာတရား ***\nညချစ်သူ | 9:45 AM | အတွေးရသစာစု\nညချစ်သူ | 9:45 AM |\nဘ၀ရဲ့ နံနက်ခင်းမှာ အာဟာရအဖြစ်သင်ကော်ဖီတစ်ခွက်ကို\nတောင့်တ နေပါသလား ?ကျွန်တော်ကတော့ သင့်အတွက်\nကော်ဖီတစ်ခွက်ဖျော်ထားပါတယ် ။ အဲဒီကော်ဖီကို\n“ ချစ်ခြင်းမေတ္တာ ” သို့မဟုတ် love လို့ နာမည်ပေးထားတယ် ။\nအဲဒီကော်ဖီထဲမှာ ပါဝင်ပစ္စည်း ၃ မျိုးထည့်ထားတယ် ။\n၁ ။ ခင်မင်ရင်းနှီးမှု ( Friendship )\n၂ ။ ငြိမ်းချမ်းမှု ( Peace )\n၃ ။ ကြီးမားခိုင်ခံ့သော ချစ်ခြင်းတရားအရှိန်အ၀ါ ( Passion )\nဘ၀မှာ ခင်မင်ရင်းနှီးခွင့်ရတဲ့ မိတ်ဆွေတိုင်းကို အဲဒီကော်ဖီခွက်\nကလေးကို နံနက်ခင်းတိုင်း ကျွန်တော်ဖျော်ပေးထားတယ် ။\nသင်တို့ရော သင်တို့ ရဲ့ မိတ်ဆွေသူငယ်ချင်းတွေအားလုံးကို အဲဒီကော်ဖီလေးတစ်ခွက်လောက်ဖျော်တိုက်ကြည့်ပါ ။\n“ ချမ်းမြေ့ ငြိမ်းချမ်းမှုနဲ့အတူ ချစ်ခြင်းတရား ”\nတွေကို သင်ပြန်ခံစားရမှာပါ ။\nPosted by ညချစ်သူ at 9:45 AM\nရေသန့်မရလို့ ၅ နှစ်အောက် ကလေး ၃ ထောင်ကျော် နှစ်စဉ် သေဆုံးရ - မြန်မာနိုင်ငံထဲမှာ မသန့်ရှင်းတဲ့ရေ၊ မလုံလောက်တဲ့အိမ်သာ၊ ကျန်းမာရေးနဲ့မညီညွတ်တဲ့ မိလ္လာစံနစ်တွေနဲ့ ဆက်စပ်ကူးစက်တဲ့ရောဂါတွေကြောင့် နှစ်စဉ် အသက် ၅ နှစ်အောက်ကလေ...


Sex furniture သုံးချင်တဲ့သူတွေ သတိထား | သိလိုရာမေး\nထွေလာဆန်းပြား လိင်ဆောင်းပါး Sex furniture သုံးချင်တဲ့သူတွေ သတိထား\nစဉ်းစားကြည့်ရင် ရိုးရှင်းပါတယ်။ လူတို့ရဲ့ ခန္ဓာကိုယ်ဖွဲ့စည်းတည်ဆောက်ပုံက တစ်ဖြောင့်တည်း မဟုတ်ပါဘူး။ ကျား၊ မ ပေါ်မူတည်ပြီး မို့မောက်နေတဲ့နေရာတွေက ရှိကြပါတယ်။ လိင်ဆက်ဆံကြတဲ့အခါ position တွေကိုလိုက်လို့ ကြွက်သားကို အားပြုရတာတွေရှိတာကို သိကြမှာပါ။ sex chair ရဲ့ တည်ဆောက်ပုံကိုက လိင်ဆက်ဆံဖို့အတွက် အဆင်အပြေဆုံးဖြစ်ဖို့တည်ဆောက်ထားတာမို့ sex chair တွေဟာ လူကြိုက်များလာပြီး (အဓိကအားဖြင့်) အချိန်ပိုင်းတည်းခိုလို့ရတဲ့ တည်းခိုခန်း၊ ဟိုတယ်၊ မိုတယ်တွေမှာ sex chair ကို ထည့်သွင်းကာ ကြော်ငြာလာကြရတာပဲ ဖြစ်ပါတယ်။\nလူဆိုတာမျိုးက အသစ်အဆန်းဆိုရင် စမ်းသပ်ချင်သူချည်းပဲမို့ သင့်အနေနဲ့ sex chair ကို စမ်းသပ်ချင်ပါတယ်ဆိုရင် အဲ့ဒါအပြစ်မဟုတ်ပါဘူး။ သို့သော်လည်း sex chair ရဲ့ အရသာကို သိချင်ဇောနဲ့ အောက်ဖော်ပြပါ အချက်တွေကို ဂရုမစိုက်မိတာမျိုး မဖြစ်ဖို့တော့ လိုအပ်ပါတယ်။\n(၁) sex chair က သန့်ရှင်းရဲ့လား?\nအိပ်ရာပေါ်မှာ အိပ်ရာခင်းတစ်ထပ်ရှိတတ်ပေမယ့် sex chair ပေါ်မှာ အခင်းထပ်မခင်းကြပါဘူး။ ဒီအခါမှာ လိင်ဆက်ဆံမယ့်စုံတွဲအနေနဲ့ sex chair ရဲ့ သန့်ရှင်းမှုကို ဂရုပြုစေချင်ပါတယ်။ မမြင်နိုင်တဲ့ရောဂါပိုးတွေက အရေပြားကတစ်ဆင့် ကူးစက်နိုင်တာကို သတိပြုဖို့လိုပါတယ်။\n(၂) sex chair က ခိုင်မာမှုရှိရဲ့လား?\nလေထိုး sex chair တွေကို အသုံးပြုမယ့်သူတွေ သတိထားသင့်တဲ့အချက်ပါ။ သင်တို့ဟာ sex chair ပေါ်မှာ ထိုင်ရုံထိုင်ကြမှာ မဟုတ်ပါဘူး။ လိင်ဆက်ဆံတဲ့အခါ အရှိန်ကို မထိန်းနိုင်ဘဲ ပြုတ်ကျတာမျိုးဖြစ်ရင် အရိုး၊ အကြော၊ အဆစ်နဲ့ အခြားမလိုလားအပ်တဲ့ ကျန်းမာရေးပြဿနာတွေ တက်လာနိုင်ပါတယ်။\n(၃) sex chair ကို သုံးတာ စနစ်မှန်ရဲ့လား?\nပြောချင်တာက မျှော်လင့်ချက်ကြီးနဲ့ သွားပြီး sex chair ပေါ်မှာ လိင်ဆက်ဆံတဲ့အခါ အဆင်မပြေခဲ့ရင် အရမ်းကြီး ကြိုးစားမနေသင့်ဘူးဆိုတာပါ။ အခန်းထဲမှာ အိပ်ရာရှိပါတယ်။ ကိုယ်ရော သူပါ နှစ်ဖက်လုံးပျော်မယ့်လမ်းကို ရွေးတာက ပိုအဆင်ပြေမှာပါ။\nဒီလောက်ဆို sex chair ဆိုတဲ့ အသစ်အဆန်းကို လက်တည့်စမ်းချင်နေတဲ့ မောင်တို့ မယ်တို့အတွက် နည်းမှန် လမ်းမှန်နဲ့ အဆင်ပြေသွားမယ်လို့ အကြံပေးလိုက်ပါတယ်။


အလိုရှိသည့် စာမျက်နှာ အေမာမ်ဇမန်း(အ.ဂျ) ဆိုင်ရာ\nမစ္စ်ဂျစ်ဒ် ဂျန်မ်ကရန် တွင် ဒိုအာယေ နွတ်သ်ဗာ နှင့် တရားဓမ္မ ၊ photos\nဇနျနဝါရီ ၂၀, ၂၀၁၈ - ၁၀:၀၁ ညနေ\nအဗ်နာ ။ ။ မစ္စ်ဂျစ်ဒ် ဂျန်မ်ကရန် တွင် ဒိုအာယေ နွတ်သ်ဗာ ဖတ်ရွတ်နေသည့် ပုံရိပ်အချို့ နှင့် H.I အာဂါယေ နဇရီ မွန်ဖရေသ် ၏ တရား ဓမ္မ ဟောကြားနေ သည့် ပုံရိပ်အချို့ ဖြစ်ပါတယ်။\nကူဖာ မြို့ ရှိ မစ္စ်ဂျစ် ဒေ စဲဟ်လာ ၏ နှစ်သက်ဖွယ် မြင်ကွင်းအချို့ ၊ photos\nဇနျနဝါရီ ၁၅, ၂၀၁၈ - ၅:၄၇ ညနေ\nအဗ်နာ ။ ။ အေမာမ် မဲဟ်ဒီ (အ.ဂျ) ကို စောင့်မျှော်နေသည့် ရှီအာ မိုအ်မင်များ အတွက် အရေးကြီးသည့် မစ်္စဂျစ် ဒေ စဲဟ်လာ ၏ နှစ်သက်ဖွယ် မြင်ကွင်းအချို့ ဖြစ်ပါတယ်။ ဤမစ္စဂျစ်သည် အီရတ် နိုင်ငံ ကူဖာ မြို့တွင်တည်ရှိပါတယ်။\nမစ္စ်ဂျစ်ဒ် ဂျန်မ်ကရန် တွင် ဒိုအာယေ သဝစူလ် ၊ photos\nဇနျနဝါရီ ၄, ၂၀၁၈ - ၁၂:၀၄ နံနကျ\nအဗ်နာ ။ ။ မစ္စ်ဂျစ်ဒ် ဂျန်မ်ကရန် တွင် ဒိုအာယေ သဝစူလ် ဖတ်ရွတ်နေသည့် ပုံရိပ်အချို့ ဖြစ်ပါတယ်။\nဇနျနဝါရီ ၄, ၂၀၁၈ - ၁၂:၀၃ နံနကျ\nရှဟီးဒ် ဆယက်ဒ် ဂျအ်ဖရ် အမီးရီ ဈာပနာ ၊ မစ္စ်ဂျစ်ဒ် ဂျန်မ်ကရန် ၊ photos\nဒီဇငျဘာ ၁၃, ၂၀၁၇ - ၁၁:၄၉ ညနေ\nအဗ်နာ ။ ။ ရှဟီးဒ် မဂျီးဒ် အက်္စရီ ဂျန်မ်ကရန်နီ အတွက် မဂ်ျလစ် နှင့် ရှဟီးဒ် ဆယက်ဒ် ဂျအ်ဖရ် အမီးရီ ဈာပနာအခမ်းအနားကို မစ္စ်ဂျစ်ဒ် ဂျန်မ်ကရန် တွင်ကျင်းပခဲ့ပါတယ်။\nအေမာမ်ဇမာန်း (အ.ဂျ) ၏ တပ်အတွက် ကတိ ကဝတ်ပြုပွဲ ၊ ဂျန်မ်ကရန် photos\nနိုဝငျဘာ ၂၈, ၂၀၁၇ - ၁၁:၅၂ ညနေ\nအဗ်နာ ။ ။ ယနေ့ ဂျန်မ်ကရန် မစ္စ်ဂျစ်ဒ် တွင် ကွမ်းမြို့ ရှိ စစ်တပ်၊ရဲနှင့်ပြည်သူများ ပူးပေါင်းပြီး အေမာမ်ဇမာန်း (အ.ဂျ) ၏ တပ်အတွက် ကတိ ကဝတ်ပြု ပွဲကို ကျင်းပခဲ့ပါတယ်။\n( စစ်ရေး ပဋိညာဉ် တရား ) ခေါင်းစဉ်နှင့် ဆွေးနွေးပွဲ ကျင်းပ ၊ မစ္စ်ဂျစ်ဒ် ဂျန်မ်ကရန် ၊ photos\nနိုဝငျဘာ ၂၄, ၂၀၁၇ - ၁၁:၅၃ ညနေ\nအဗ်နာ ။ ။ ယနေ့မနက် တွင် အီရန်တပ်မတော် ၊အီရန်ရဲတပ်ဖွဲ့ ၊ဟောင်ဇေအေလ်မီယေ ၊ဂျအ်မေ အသိုလ်မွတ်စ်သဖွာ (ဆွ) ၊ အီရန်ရုပ်မြင်သံကြား ၊ ဂျအ်မေအသွဇ်ဇဲဟ်ရဟ် (စ.အ) ၊ ကွမ်းမြို့ဝန် တို့၏ ကိုယ်စား လှယ်တော်များ ၊ လက်ထောက် အရာရှိများနှင့် မစ္စ်ဂျစ်ဒ် ဂျန်မ်ကရန် ၏ တာဝန်ရှိ အကြီးအကဲများ တက်ရောက် ပြီး ( စစ်ရေး ပဋိညာဉ် တရား ) ခေါင်းစဉ်နှင့် မစ္စ်ဂျစ်္စဒ် ဂျန်မ်ကရန် ၏ ဆွေးနွေးခန်းတွင် ဆွေးနွေးခဲ့ကြပါတယ်။\nဥရောပ ၊ အမေရိက ၊ အာရှ တို့ မှ သုသေသီများ အား မစ်္စဂျစ်ဒ် ဂျန်မ်ကရန် တွင် တွေ့ရစဉ် ၊ photos\nဩဂုတျ ၂၄, ၂၀၁၇ - ၁၁:၅၂ ညနေ\nအဗ်နာ ။ ။ အီရန် အစ္စလာမ်မစ် သမ္မတ နိုင်ငံ ၏ သာသနာ့ ရွှေမြို့တော် ကွမ်း မြို့တော် ရှိ ဘာသာပေါင်းစုံ ဆိုင်ရာ တက္ကသိုလ် တွင် (၅) ကြိမ် မြောက် ကျင်းပမည့် (( ရှီအာ အကြောင်း သိစေရန်)) ညီလာခံ အတွက် ဥရောပတိုက် အမေရိကတိုက် အာရှ တိုက် ဆိုင်ရာ ၁၃ နိုင်ငံ မှ သုတေသီများ ကွမ်းမြို့သို့ ရောက်ရှိ လာခဲ့ပါတယ်။ ၎င်းတို့မှ မစ်္စဂျစ်ဒ် ဂျန်မ်ကရန် တွင် လေ့လာ မှုများ ကို ပြုလုပ် ခဲ့ကြပါတယ်။\nအေမာမ်မဲဟ်ဒီ (အ.ဂျ) နှင့်ပတ်သက်သည့် အချို့ သိစရာများ\nနိုဝငျဘာ ၈, ၂၀၁၆ - ၁၁:၅၂ ညနေ\nအေမာမ်မဲဟ်ဒီ (အ.ဂျ) နှင့်ပတ်သက်သည့် အချို့ သိစရာများ တင်ပြအပ်ပါတယ်။\nအေမာမ် ဇမာန်း (အ.ဂျ) ကို အချစ်ထားသူများ ၏ အားကျဖွယ် မြင်ကွင်း (၂) / photos\nမေ ၂၂, ၂၀၁၆ - ၈:၅၅ ညနေ\nအဗ်နာ ။ ။ ပြည်ထောင်စု အစ္စလာမ်မစ် အီရန် နိုင်ငံ တစ်နိုင်ငံလုံး နှင့် ကွမ်းမြို့ တွင်ယနေ့မနက် နီမေယေရှအ်ဗာန် မဟာတမန်တော်မြတ်ကြီး မိုဟမ္မဒ် (ဆွလ္လာဟ် ဟို အလိုင်ဟေဝအာလေဟီ ဝစလာမ် ) ၏ နောက်ဆုံး ကိုယ်စားလှယ်တော် အေမာမ် မဲဟ်ဒီ (အလိုင်ဟစ်စလာမ် ) ၏မွေးနေ့ ကို စည်းကား အားကျဖွယ် ကျင်းပခဲ့ကြပါတယ်။ ၎င်းပြင် ကွမ်းမြို့ ရှိ ဟဇရသ်ဖွာသေမာ မအ်စူမာ ကွမ်း (အလိုင် ဟာစလာမ် ) ရောင်ဇာတော် မှ မစ်္စဂျစ်ဒ် ဂျန်မ်ကရန် အထိ သွားသည့် ၈ ကီလိုမီတာ ခန့် ရှည်သည့် လမ်းတလျှောက် အန်ဂျွန်မာန်ပေါင်းစုံ အဖွဲ့ ပေါင်းစုံမှ လာရောက်သူ မိုအ်မေနီ မိုအ်မေနသ်များ ကို အခမဲ့ လက်ဖက်ရည် နှင့် မုန့် များ၊ ဖျော်ရည် တို့ဖြင့် နှင့် ဧည့်ခံပေးခြင်း အခမဲ့ ဆံသပေးခြင်း ၊ အခမဲ့ ဖိနပ်များကို တိုက်ပေးခြင်း အခမဲ့ အကျောလျော့ နှိပ်ပေးခြင်း နှင့် အခြား အခန်းကဏ္ဍများ စွာ တို့ဖြင့် ကောင်းမူ ကုသိုလ်ယူခဲ့ကြသည့်ပုံရိပ်များကို အား ကျဖွယ်တွေ့မြင် နိုင်ပါ တယ်။\nမစ်္စဂျစ်ဒ် ဂျန်မ်ကရန် တွင် နီမေယေရှအ်ဗာန် ည၏ မြင်ကွင်း / photos\nမေ ၂၂, ၂၀၁၆ - ၈:၃၃ ညနေ\nအဗ်နာ ။ ။ ယခုနှစ် မစ်္စဂျစ်ဒ် ဂျန်မ်ကရန် တွင် နီမေယေရှအ်ဗာန် ည၏ မြင်ကွင်း ပုံများ ဖြစ်ပါတယ်။\nအေမာမ် ဇမာန်း (အ.ဂျ) ကို အချစ်ထားသူများ ၏ အားကျဖွယ် မြင်ကွင်း (၁) / photos\nမေ ၂၂, ၂၀၁၆ - ၄:၅၉ ညနေ\nအဗ်နာ ။ ။ ပြည်ထောင်စု အစ္စလာမ်မစ် အီရန် နိုင်ငံ တစ်နိုင်ငံလုံး နှင့် ကွမ်းမြို့ တွင် မနေ့ကနေ့ နှင့်ညတွင် နီမေယေရှအ်ဗာန် မဟာတမန်တော်မြတ်ကြီး မိုဟမ္မဒ် (ဆွလ္လာဟ် ဟို အလိုင်ဟေဝအာလေဟီ ဝစလာမ် ) ၏ နောက်ဆုံး ကိုယ်စားလှယ်တော် အေမာမ် မဲဟ်ဒီ (အလိုင်ဟစ်စလာမ် ) ၏မွေးနေ့ ကို စည်းကား အားကျဖွယ် ကျင်းပခဲ့ကြပါတယ်။ ၎င်းးပြင် ကွမ်းမြို့ ရှိ ဟဇရသ်ဖွာသေမာ မအ်စူမာ ကွမ်း (အလိုင် ဟာစလာမ် ) ရောင်ဇာတော် မှ မစ်္စဂျစ်ဒ် ဂျန်မ်ကရန် အထိ သွားသည့် ၈ ကီလိုမီတာ ခန့် ရှည်သည့် လမ်းတလျှောက် အန်ဂျွန်မာန်ပေါင်းစုံ အဖွဲ့ ပေါင်းစုံမှ လာရောက်သူ မိုအ်မေနီ မိုအ်မေနသ်များ ကို အခမဲ့ နေ့လည်စာ ထမင်း၊ ညစာ ထမင်း၊ လက်ဖက်ရည် ၊ကိတ်မုန့် အခြားမုန့် များ၊ မုန်လာဥနီ ဖျော်ရည် တို့ဖြင့် နှင့် ဧည့်ခံပေးခြင်း အခမဲ့ ဆံသပေးခြင်း ၊ အခမဲ့ ဖိနပ်များကို တိုက်ပေးခြင်း နှင့် အခြား အခန်းကဏ္ဍများ စွာ တို့ဖြင့် ကောင်းမူ ကုသိုလ်ယူခဲ့ကြသည့်ပုံရိပ်များကို အား ကျဖွယ်တွေ့မြင် နိုင်ပါ တယ်။\nအေမာမ် (အ.ဂျ) ၏ ချစ်သူများ မစ်ဂျစ်ဒ် ဂျမ်ကရန် ဖက်သို့ ခြေလျင်ထွက်\n(၁၅) ရှအ်ဗာန် နေ့သည် အေမာမ် ဇမာန်း (အ.ဂျ) ၏မွေးနေ့ မြတ် မင်္ဂလာနေ့ ဖြစ်ပါတယ်။ သိန်းပေါင်းများစွာသော် အေမာမ် (အ.ဂျ) ၏ ချစ်သူများ အနေဖြင့် အီရန် နိုင်ငံ ကွမ်းမြို့ ရှိ မစ်ဂျစ်ဒ် ဂျမ်ကရန် ဖက်သို့ ခြေလျင်ထွက်ပြီး အေမာမ် (အ.စ) ကိုချစ်ခင်ကြောင်း သက်သေပြနေကြတဲ့ ပုံရိပ် တစ်ချို့ ဖြစ်ပါတယ်။ မစ်ဂျစ်ဒ် ဂျမ်ကရန်သို့ အီရန် နှင့် နိုင်ငံတကာ မှ လာရောက်သူမှာ ခန့်မှန်းခြေ ၃သန်းခန့် ရှိနိုင်ပါတယ်။\nဒီဇငျဘာ ၉, ၂၀၁၄ - ၆:၄၅ နံနကျ\nဟဇရသ် အေမာမ် ဂျအ်ဖရ်ဆွာဒစ်(အ.စ) မိန့်ကြားတော်မူသည်။ ရက်လေးဆယ်(၄၀) မနက်တိုင်တိုင် ၊ ဒိုအာယေ အဟတ်ဒ် ဖတ်ရွတ်ပြီး အလ္လာဟ် ဟို အရှင်မြတ် သခင်တော်ထံ တွင် ဒိုအာ(ဆု) တောင်းဆိုမည်ဆိုလျှင် ကျွန်ုပ်တို့ (အဲဟ်လေ့ဘိုက်(သ) (အ.စ) ) ၏ ကာအေမ် (အ.ဂျ) ၏ အန်ဆွာ (အဖွဲ့ဝင်) စာရင်းဝင်မည်ဖြစ်ပါသည်။အကယ်၍ အေမာမ်ဇမာန် (အ.ဂျ) မဖူးပွင့်တော်မည်အရင် ကွယ်လွန် သွားပါက အလ္လာဟ် ဟိုအရှင်မြတ် သခင်အနေဖြင့် ၎င်း(ရက်၄၀ မနက်တိုင်း ဖတ်ရွတ်သူ) အား လောကသို့ ဒုတိယအကြိမ် ပြန်လှည့်ပေးတော်မူမည်။ (ရှင်စေတော်မူ မည်) ဒိုအာ၏ စကားလုံးတိုင်း အတွက် ကောင်းမူကုသိုလ် အကျိုး စဝါးဗ် ၁၀၀၀ ဆီ ချီးမြှင့်တော် မူ ပေမည်။၎င်းအပြင် ၎င်းဖတ်ရွတ်သူ၏ ဂိုနာပေါင်း ၁၀၀၀ ကိုပယ်ဖျက်ပေးတော်မူမည်။ ဒိုအာ မှာ အောက် ပါ အတိုင်းဖြစ်ပါသည်။\nအေမာမ်မဲဟ်ဒီ (အ.စ) အကြောင်း တစေတစောင်း\nဩဂုတျ ၂၃, ၂၀၁၄ - ၂:၃၁ နံနကျ\nစာရှုသူချစ်ပရိသတ်ကြီးကိုယ်တိုင်မည်မျှအထိအဖြေမှန်ကြောင်းသိရင် မိမိအသိပညာဖြင့် မေးခွန်းများကို ဖြေကြည့်ပါ။ပြီးမှမိမိဖြေသည့်အဖြေကိုမှန်မမှန် ကို နောက် ဖော်ပြထားမည့် အဖြေမှန် များ နှင့်တိုက်ကြည့်စေလိုပါသည်။\nမဲဟ်ဒဝီ်းယွန်းနေ အလ်မွတ်စ်တဖွာ (ဆွ) ၏ မစ်ဂျစ်ဒ် ဂျမ်ကရန်ဖက် ခြေလျင်ဇေယာရသ် ပြုပွဲ ညီလာခံ\nဇှနျ ၁၃, ၂၀၁၄ - ၇:၅၅ နံနကျ\nဟဇရတ်သ် ဗကီးယသွလ္လာဟ်ဟေလ်အအ်ဇမ်း (အ.ဂျ ) ၏မွေးနေ့ အထိမ်းအမှတ်အဖြစ် ယနေ့ ဇွန်လ ၁၃ရက်နေ့ မနက်ပိုင်းတွင် မဲဟ်ဒဝီ်းယွန်းနေ အလ်မွတ်စ်တဖွာ (ဆွ) ၏ မစ်ဂျစ်ဒ် ဂျမ်ကရန်ဖက် ခြေလျင်ဇေယာရသ် ပြုပွဲ ညီလာခံ ကိုကျင်းပမည် ဖြစ်ပါသည်။\nအေမာမ်(အ.စ)၏ ပညာဆိုင်ရာ အမျိုးအစားများ\nမိမိခေတ်ကာလ၏ အေမာမ်(အ.ဂျ) အကြောင်းမည်မျှအထိမိတ်ဆွေ သိကြောင်း စမ်းကြည့်ရအောင် …. မေးခွန်းများ (၁) ၏အဖြေများ\nဇနျနဝါရီ ၁၆, ၂၀၁၄ - ၁၂:၀၀ နံနကျ\nမိမိခေတ်ကာလ၏ အေမာမ်(အ.ဂျ) အကြောင်းမည်မျှအထိမိတ်ဆွေ သိကြောင်း စမ်းကြည့်ရအောင် …. မေးခွန်းများ (၁)\nဇနျနဝါရီ ၁၄, ၂၀၁၄ - ၁၂:၀၀ နံနကျ\nအေမာမ်ဇမန် (အ.ဂျ) ၏ဟူကူးက် (ရပိုင်ခွင့်များ)\nဒီဇငျဘာ ၁၇, ၂၀၁၃ - ၁၂:၀၀ နံနကျ\nအေမာမ်ဇမန် (အ.ဂျ) အနေဖြင့် မိမိ၏ရှီအာများထံ မှဘာအလိုရှိပါသလားဆိုတာ သိပါရစေခင်ဗျား ?\nဒီဇငျဘာ ၉, ၂၀၁၃ - ၁၂:၀၀ နံနကျ\nအေမာမ်ဇမာန်(အ.ဂျ)သခင်သည် မြေပထ၀ီပေါ်ရှိ ကမ္ဘာသူကမ္ဘာသားများအတွက် ငြိမ်းချမ်း ချမ်းမြေ့မှု\nဒီဇငျဘာ ၈, ၂၀၁၃ - ၁၂:၀၀ နံနကျ\nအေမာမ်ဇမန် (အ.ဂျ) ၏ဟူကူးက် (ရပိုင်ခွင့်များ) နှင့်ပတ်သက်ပြီး ကျွန်တော်တို့ ရှီိအာများပေးဆပ် ရမည့်တာဝန်ဝတ္တရား ရှိပါသလား?\nဒီဇငျဘာ ၇, ၂၀၁၃ - ၁၂:၀၀ နံနကျ\nဇွန်လ ၂၄ ရက်နေ့ အေမာမ်ဇန်(အ.ဂျ) မွေးနေ့ အချိန် အခါတွင် အီရန် နိုင်ငံသားမဟုတ်သည့် နိုင်ငံတကာ မှ ဘာသာရေး ကျောင်းသားများ၏ မစ်ဂျစ်ဒ်\nဇှနျ ၂၆, ၂၀၁၃ - ၁၂:၀၀ နံနကျ\nယခုနှစ် (၂၀၁၃ ) အေမာမ်မေဇမန် (အ.စ) မွေးနေ့ မင်္ဂလာ အချိန်အခါ တွင် သပ်ပယ် ဖွယ် ရူဖွယ်ကောင်းလှ သည့် မစ်ဂျစ်ဒ် ဒေ ဂျန်မ်ကရန် (2)\nဇှနျ ၂၄, ၂၀၁၃ - ၁၂:၀၀ နံနကျ\nယခုနှစ် (၂၀၁၃ ) အေမာမ်မေဇမန် (အ.စ) မွေးနေ့ မင်္ဂလာ အချိန်အခါ တွင် သပ်ပယ် ဖွယ် ရူဖွယ်ကောင်းလှ သည့် မစ်ဂျစ်ဒ် ဒေ ဂျန်မ်ကရန် (1)\nပြည်ထောင်စု အစ္စလာမ်မစ် အီရန် နိုင်ငံ ကွမ်းမြို့ အနီး ရှိ မစ်ဂျစ်ဒ် ဒေ ဂျန်မ်ကရန် သို့ ခြေလျင် လျောက် ဇေယာရတ် ပြုသူများ (၂၀၁၃ )\nကျမ်းမြတ်ကွရ်အာန်၏ အာယတ်များထဲမှ အေမာမ်မဲဟ်ဒီ(အ.ဂျ)\nဖဖေျောဝါရီ ၂၈, ၂၀၁၃ - ၁၂:၀၀ နံနကျ\nထောင်ပေါင်းများစွာသောရုရှလူမျိုးများမှရှအ်ဗန်လမြတ်၁၅ရက်ဂျရ်ှန်ကျင်းပ\tအေမာမ်ဇမန်း(န)(အ.ဂျ)မွေးနေ့အထိမ်းအမှတ်အဖြင့်ထောင်ပေါင်းများစွာသောရုရှလူမျိုးများမှ ရှအ်ဗန်လမြတ်၁၅ရက်ဂျရ်ှန်ကျင်းပခဲ့ကြပါသည်။\nအေမာမ်ဇမန် (အ.ဂျ)၏ စလာမသ်သီ အတွက် ဒိုအာ\nအေမာမ်ဇမန် (အ.ဂျ)၏ စလာမသ်သီ(အေးချမ်း၊ကျန်းမာ၊သာယာရေး ) အတွက် ဒိုအာ ဖြစ်ပါသည်။ အဟ်လေ့ဘိုက်(အ.စ) သတင်းဌာန ၊အဗ်နာ\nအကွာအဝေး ကို အလေးထားပြီး ဒိုအာ ယေ ကိုမိုင်းလ် ဖတ်ရွတ် ၊ ကွမ်း ။ ။ photos\nဇှနျ ၅, ၂၀၂၀ - ၁၁:၅၆ ညနေ\nအေမာမ်ခိုမေနီ (ရ.ဟ) အကြောင်း အွန်းလိုင်းဆွေးနွေး မှု ပြုလုပ် ၊အင်္ဂလန် ။ ။ photos\nဇှနျ ၅, ၂၀၂၀ - ၁၁:၅၅ ညနေ


အထက်ပါ အဆို့ရှင်သည် သဘာဝကျကျဖွဲ့စည်းမှုရှိခြင်း၊ ယုံကြည်စိတ်ချရသောတံဆိပ်ခတ်ခြင်း၊ အကောင်းဆုံးဆွဲဆောင်မှု အသွင်အပြင်တစ်ခုဖြစ်ပါသည်။ ၄င်းသည်မည်သည့်ဦးတည်ချက်ကို မဆိုပြုလုပ်နိုင်ပါသည်။\nDetail at. . . . . http://www.kingmyanmar.com/en_US/scaffolding-t-head-prop/\n
- အဆောကျအဦးတှေ ဆောကျလုပျတဲ့အခါ မရှိမဖွဈလိုအပျတဲ့ ငွမျးနဲ့ ဆောကျလုပျရေးလုပျငနျးခှငျသုံး ဆကျစပျအပိုပစ်စညျးမြားကို Htet Oo Scaffolding & Building Supply Co.,Ltd မှာအစုံအလငျ ရရှိနိုငျပါတယျ။

- ဆောကျလုပျရေးလုပျငနျးတိုငျး အတှကျ အရေးအကွီးဆုံးအရာက ခိုငျခံ့သပျရပျဖို့ပဲဖွဈပါတယျ။ ဆောကျလုပျရေးလုပျသားတိုငျးရဲ့ အသကျက လုပျငနျးခှငျထဲမှာရှိတဲ့ ပစ်စညျးမြား ခိုငျခံ့မှုရှိမရှိပျေါ အမြားကွီးမူတညျပါတယျ။

- Htet Oo Scaffolding တှငျ ငွမျးပိုကျ၊ငွမျးကလဈ၊ငွမျး၊တီတိုငျ၊အိုငျတိုငျနှငျ့ ငွမျးဆကျပစ်စညျးမြိုးစုံတို့ကို တဈနရောတညျးတှငျ စုံလငျစှာ ဝယျယူနိုငျပါတယျ။
\n
- အဆောကျအဦးတှေ ဆောကျလုပျတဲ့အခါ မရှိမဖွဈလိုအပျတဲ့ ငွမျးနဲ့ ဆောကျလုပျရေးလုပျငနျးခှငျသုံး ဆကျစပျအပိုပစ်စညျးမြားကို Htet Oo Scaffolding & Building Supply Co.,Ltd မှာအစုံအလငျ ရရှိနိုငျပါတယျ။

- ဆောကျလုပျရေးလုပျငနျးတိုငျး အတှကျ အရေးအကွီးဆုံးအရာက ခိုငျခံ့သပျရပျဖို့ပဲဖွဈပါတယျ။ ဆောကျလုပျရေးလုပျသားတိုငျးရဲ့ အသကျက လုပျငနျးခှငျထဲမှာရှိတဲ့ ပစ်စညျးမြား ခိုငျခံ့မှုရှိမရှိပျေါ အမြားကွီးမူတညျပါတယျ။

- Htet Oo Scaffolding တှငျ ငွမျးပိုကျ၊ငွမျးကလဈ၊ငွမျး၊တီတိုငျ၊အိုငျတိုငျနှငျ့ ငွမျးဆကျပစ်စညျးမြိုးစုံတို့ကို တဈနရောတညျးတှငျ စုံလငျစှာ ဝယျယူနိုငျပါတယျ။

\n-Steel, electro-galvanized - British standard, for BS4568 Conduit - Factory,good quality material with low prices Bar Saddle ကဲ့သို့သော Galvanised Steel.(Hexagon Lock Nut,Flexible Tube Adaptor,Dome Cover,Circular Box lid Cover,Ball & Socket ,Aluminium Conduit Socket များအား Sizes စုံလင်စွာ ရရှိနိုင်ပါသည်။ချိုသာသောဈေးနှုန်း ကောင်းမွန်သောအရည်အသွေးနှင့်တာရှည်အကြမ်းခံမှုတို့ကြောင့် ဝယ်ယူသူများစိတ်ကျေနပ်စေသော ကျွန်တော်များ MMB Electric ကိုသာ ဆက်သွယ်လိုက်ပါ။\nCabinet Monobloc stainless steel cabinet. All internal angles have been rounded for easy cleaning. Insulation with high density polyurethane 60 mm thick. The shelves are supported on stainless steel guides capable of holding heavy specimens . The cooling system and controls are located in the top of the cabinet for easy inspection and maintenance. Thermostatic unit The cooling group, CFC free, is oversized for maximum reliability. It is designed to condition the air circulating in the cabinet. The cooling circuit is entirely made of copper and is completed with dewater/receiver filter, spy glass to verify the passage of Freon, high pressure manostat and inlet connectors. The evaporator has the same characteristics of the condenser. The de-humidification is obtained byasmooth tube with cyclic thaw. The heating element consists ofastainless steel finned tube withalimit thermostat. Control console The front panel includesalarge digital display with switches and alarm leds. A multifunction control unit displays simultaneously the set points and absolute output values. Temperature sensor The PT100 sensor is movable inside the cabinet area and xcan also be located inside the test sample conforming to specific Standard requirement. Humidity sensor Allows measurements of humidity up to RH 100%\nScaffolding Frame (ငြမ်းဆက်စပ်ပစ္စည်းမျိုးစုံ)\n
လူကြီးမင်းတို့၏ဆောက်လုပ်ရေးလုပ်ငန်းခွင်တွင် အသုံးပြုလျှက်ရှိသော ငြမ်းဘောင်၊ အခင်းပြား၊ ငြမ်းလှေခါး၊ အရစ်တိုင်၊ ငြမ်း၊ ငြမ်းပိုက်၊ ငြမ်းကလစ် နှင့်  အစရှိတဲ့ငြမ်းဆက်ပစ္စည်းမျိုးစုံကို အရည်အသွေးတိကျမှန်ကန်ဈေးနူန်းချိုသာစွာဖြင့်ဖြန်ချီရောင်းချပေးလျှက်ရှိသည်။

\n
လူကြီးမင်းတို့၏ အိမ်ဆောက်ပစ္စည်းနှင့် ဆောက်လုပ်ရေးလုပ်ငန်းအတွက် လိုအပ်သော ငြမ်း၊ Tတိုင်၊ ငြမ်းခင်းပြား၊ ငြမ်းပိုက်၊ ငြမ်းကလစ်၊ ငြမ်းဘီး၊ ဗီယက်နမ်GI ဟော်လိုပိုက်များ၊ ဟင်ဂလန်၊ Uဘင့်၊ Hဘင့်၊ တို့ကို Forever Steel Company မှ တိုက်ရိုက်တင်သွင်း ဖြန့်ချီရောင်းချပေးနေပါသည်။

\n
အဆောက်အဦးများအတွက် GI hollow /MS hollow (ဟော်လို) သံပိုက်များကို အထူအပါးဆိုဒ်မျိုးစုံကို ဈေးနှုန်းချိုသာစွာနှင့် လက်လီလက်ကားဝယ်ယူရရှိနိုင် ပါပြီခင်ဗျာ..........


ပြည်ရောက်တုန်း ဟိုရိုက် ဒီရိုက် | Myanmar Gazette News Media Forum Network\nHome » Photography » ပြည်ရောက်တုန်း ဟိုရိုက် ဒီရိုက်\nပြည်ရောက်တုန်း ဟိုရိုက် ဒီရိုက်\nPosted by weiwei on May 14, 2012 in Photography, Travel | 34 comments\nဒီတစ်ပတ်ထဲမှာ ပြည်ဘက်ကို ခရီးတိုတစ်ခု သွားဖြစ်ခဲ့တယ် … တွေ့ရာ မြင်ရာ အကုန်လုံးလျှောက်ရိုက်လာတဲ့အထဲက လှမယ်ထင်တာလေးတွေ ရွေးပြလိုက်ပါတယ် … ပန်းမြင်လဲရိုက် အကောင်မြင်လဲရိုက် … ဈေးသည်မြင်လဲရိုက်နဲ့ ဘာမြင်မြင် အကုန်ရိုက်ဖြစ်သွားပါတယ် ..\n၀န်ချတောင်ပေါ်ကနေ ရိုက်ခဲ့မိတဲ့ စိန်ပန်းနဲ့ တိုက်ဟောင်း\nမန်ကျီးရွက်နှင့် မန်ကျီးပန်း (၁)\nလျှပ်တစ်ပြက်ရိုက်ဖြစ်ခဲ့တဲ့ ရှင်လောင်းလှည့်ပွဲ (၁)\nတစ်ကယ်ကို ပန်းချီကားတစ်ချပ်အတိုင်း လှပါတယ်…\nမအိလဲ အဲ့လိုမျိုးလေးတွေ သဘောကျတတ်တယ်…\nမန်ကျီးရွက်နုလေးတွေ တွေ့ တော့ သုတ်စားချင်လိုက်တာ။ ကြာပန်း (၂) ပုံလေးလည်းသဘောကျတယ်။ ဒီက ဆေးခန်း တခုမှာ ပန်းလေးတွေရဲ့ အနီးကပ် ပုံ ပန်းချီကားတွေ ချည်းပဲ ချိတ်ထားတာတွေ့ ဖူးတယ်။\nမန်ကျီး ရွက်တွေကို မြင်တော့\nရွာက မန်းကျီးတန်းကိုတောင် သတိရလိုက်မိသေး …\nဒါနဲ့ ဂျီးဒေါ်က ဈေးသည်မြင်လည်း ရိုက် .. ဆိုတော့ …\nဒါ့ပုံပြပွဲဝင်မယ်လို့ ပြောလိုက်တာများလားလို့ ….\nဈေးသည်မြင်တဲ့အခါ ဓါတ်ပုံပြပွဲကို သတိရမိတယ် … သဘာဝကျကျပုံလေးများရမလားဆိုတဲ့စိတ်နဲ့ ရိုက်ခဲ့မိပေမယ့် တစ်ပုံမှ စိတ်တိုင်းမကျသေးဘူး ..\nမန်ကျီးပင်က ရွှေဘုံသာမုနိဘုရားပေါ်က အပင်ကြီးဖြစ်ပါတယ် … အရမ်းကြီးပြီး တစ်ပင်လုံး အပွင့်တွေနဲ့ အရမ်းလှတယ် …\nရှင်လောင်းလှည့်တာက ရွှေတောင်မြို့ကို အဖြတ်မှာ ဖြတ်ကနဲမြင်တုန်း ကားပေါ်ကနေ အမြန်ခလုတ်နှိပ်ထားတာဖြစ်ပါတယ် …\nကြာပန်းက ရွှေနတ်တောင်ဘုရားပေါ်က …\nအခုတလော ဓါတ်ပုံတင်ရခက်နေလို့ ဘုရားပုံတွေကို အေးအေးဆေးဆေးမှ သီးခြားပို့စ်နဲ့ တင်တော့မယ် …\nမဝေေ၀ရေ လွမ်းရအောင်လုပ်တယ်နော်.။ ရွှေကြည်ကပြည်မှာနှစ်အတော်ကြာ ကျောင်းတက်ခဲ့\nတာပါ။ ကျောင်းတော်ကြီးနဲ့သူငယ်ချင်းတွေကိုသတိရမိတယ်။ မင်းကြီးတောင် မှာရောပုံတွေ\nရိုက်ခဲ့သေးလား။ ရွှေဆံတော်စေတီအနောက်တောင်ထောင့် ရင်ပြင်ကနေ လှမ်းကြည့်ရင်အရမ်း\nလှတာ။ ပြည်အလွမ်းပြေ ဘုရားပုံတော်တွေမျှော်နေမယ် တခြားပုံတွေရှိရင်လည်းတင်ပေးပါဦးနော် မဝေကဓါတ်ပုံရိုက်တော်တယ်နော်\nခွေး ငတက်ပြားပုံ မိုက်တယ်…\nငှက်ကလေးဆိုလို့ရွာထဲမှာလဲ ငှက်ကလေး ဆိုပြီး တစ်ယောက်ရှိသဗျ..\nဝေမမဓါတ်ပုံကြည့်ပြီး.. ဓါတ်ပုံဆရာတွေ.. တကြွကြွဖြစ်လောက်မယ်..။\nအန်တီဝေ ဓါတ်ပုံတွေ တော်တော်လှတယ်\nရွာထဲမှာ ပညာရှင်တွေ တော်တော်များတာပဲ ၊ အားကျမိတယ်\nအနီးကပ်ရိုက်တဲ့ ပုံတွေက ရိုးရိုးရိုက်တာလား ၊ macro နဲ့ ရိုက်တာလား ( ပန်းလေးတွေက ပြတ်ပြတ်သားသားနဲ့ လှနေလို့လေ )\nမန်ကျီး ရွက်က ထောင်းစားလဲ ကောင်းမယ်ထင်တယ်\nမနေ့ကတောင် အပြင်ထွက်တော့ စိန်ပန်းတွေပွင့်နေတဲ့ လမ်းကလေး ကြည့်ပြီး သဘောကျနေတာ ကင်မရာမပါသွားလို့ မရိုက်ခဲ့ရဘူး\nအနီးကပ်ပုံတွေကို macro နဲ့ ရိုက်ဖြစ်ပါတယ် …\nကျွန်မလဲ အခုတလော ဘာမြင်မြင် ရိုက်မယ်ဆိုတာချည်းပဲ …\nဒါကြောင့် အသံ တိတ်နေတာကိုး။\nပုံလေးတွေက တကဲ့ ပရို ဘဲ။\nအောက်ဆုံးက သစ်လုံးကြီး တွေနဲ့ က ဘယ်မှာလဲ။\nအရီးလဲ ပြည်မှာ နေရာတော်တော်များများ ရောက်ဘူးပေမဲ့ အဲဒီနေရာကို မသိလို့။\nမိုချို ပြောသလိုဘဲ မန်ကျီးရွက်နုလေးတွေ သုတ်စားချင်စရာ။\nရှင်လောင်း လှည့်ပွဲမှာ မောင်ရင်လောင်း တွေက အတော်ကြီးနေရှာပြီ။\nဘယ်သူဘာပြောပြော ရှိနေဆဲ ဒီလို မြန်မာ့ထုံးတမ်း ယဉ်ကျေးမှု လေး တွေ အတွက် တကဲ့ကိုဂုဏ်ယူပါတယ်။\nစာကလေးလေး မျက်လုံးမှာ ကြောက်ရွံ့ ထိတ်လန့် နေဟန်မရှိ။\nဒါမျိုး အတွေ့အကြုံ ရနေပြီးဖြစ်မလား မသိ။\nအိုင်းပက် နဲ့ ခွေးလေး က ချစ်စရာခွေးငတက်ပြား။\nသူဘေးကကောင်က ခြသေ့င်္ နဲ့တူတယ်။ :-)\nသစ်လုံးကြီးတွေနေရာက ပြည်ရွှေဆံတော်ဘုရားနားက ဆယ်ထပ်ကြီးဘုရားဘေးနားက ဘုရားစောင်းတန်းတစ်ခုပါ … တိုက်တိုက်ဆိုင်ဆိုင် ဘုန်းကြီးတစ်ပါးက လှေကားကနေတက်အလာကို လှမ်းမြင်လိုက်လို့ ကမန်းကတမ်း ရိုက်လိုက်တာ …\nလက်တက်လာပြီ မမဝေ …. ပြီးရင် ခြေတက်လာလိမ့်မယ်..\nမဝေပုံတွေ တကယ် လှလာတယ်\nအဲ့ဒီ တိုင်လုံးကြီးနဲ့ ဘုန်းကြီးကျောင်းနာမည်က ဘာတဲ့လဲ မဝေ..\nဘုန်းကြီးကျောင်းမဟုတ်ပါဘူး … ဘုရားတန်ဆောင်းတစ်ခုပါ ..\nပြည်ရွှေဆံတော်ဘုရားကနေ ဆယ်ထပ်ကြီးဘုရားဘက်ကို ဆင်းသွားတဲ့ လှေကားအဆုံးနားမှာ ရှိပါတယ် …\nဈေးသည်အတွက် ကျိတ်ပြီးအားထုတ်နေကြတာ ငွေကုန်သံပြာ ဖိနပ်ပါး ဗိုက်ကားဖြစ်နေကြပါကြောင်း\nကုသိုလ်တောင်မှ အပြည့်ရမယ် မထင်ပါဘူ အန်တီရေ …\nငှက်ကလေးကို ဓါတ်ပုံရိုက်ချင်လို့ တစ်ကောင်အရင်ဝယ်လိုက်ပါတယ် ၅၀၀ ပေးရတယ် … လက်ထဲရောက်တာနဲ့ လွတ်သွားလို့ … နောက်တစ်ကောင်ထပ်ဝယ်တယ် … ခဏလေးနဲ့ ထပ်လွတ်သွားပြန်တယ် … နောက်ဆုံးတစ်ကောင်ကျမှ အတင်းဖိထားပြီးရိုက်လိုက်မှပဲ အခုဓါတ်ပုံကိုရတာ … ၁၅၀၀ ကျပ်တန် ဓါတ်ပုံလေးပေါ့\nဘယ်သူ့ကို စောင်းပြောသလဲ မသိဘူးနော်…\n*ဈေးသည်ကို ရိုက်ဖို့ သူရောင်းတာဝယ်ရတော့ ငွေကုန်\n*လိုချင်တဲ့ မုဒ်ရအောင် စကားရောဖောရောလုပ်ရတော့သံပြာ\n*အတူပါလာတဲ့သူကလည်း မနေနိုင်လို့ အားနာပါးနာဝယ်ပြီး ကျွေးတော့ ဗိုက်ကား\n(ဆုရရင်တောင် ကုန်ကြမ်းရှာစရိတ် ကျေပါ့မလားမသိ)\nမန်ကျည်းပန်းကို ခုမှပဲ မြင်ဖူးတယ်။\nပန်းကို Close up ရိုက်ထားတာလေး ကြိုက်တယ်။\nဘုန်းကြီးတစ်ပါး လမ်းလျှောက်လာတဲ့ပုံလေး ပါတာကိုက ပိုပြီး ပန်းချီကားချပ်တစ်ခုလိုပဲ ကဗျာဆန်ပြီး အသက်ဝင်သွားတယ်။\nမန်ကျည်းပန်း ကို ဒီအရွယ် အထိ တခါမှ မမြင်ဖူးသေးပါကြောင်း။\nခွေးငတတ်ပြား နဲ့ စာကလေး ကို ပေါင်းပြီး နာမည် ပေးလိုက်မယ် ဂျက်စပဲရိုး လို့.. ဟိဟိ..\nပန်းချီဆန်ဆန် ဖြစ်အောင် ရိုက်ထားတဲ့ စိတ်ကူးလေးကိုသဘောကျမိတယ်။\nအမှတ်တမဲ့ အမ ပိုစ်ခေါင်းစဉ် ကို ဖတ်လိုက်တာ. ပြည်ပ ရောင်တုန်း ဆိုပြီး ဖတ်လိုက်မိတယ်။ ပ တလုံး ပိုထည့်ဖတ်လိုက်မိတာ ဖွင့်လိုက်တော့ မန်းကျည်းပင်နဲ့ တန်းတိုးတာပဲ..\nအပေါ်ဆုံးက စိန်ပန်းနဲ့ တိုက်ဟောင်းဆိုတဲ့ပုံ ရယ် ၊ ခွေးငတက်ပြားပုံရယ်ကိုကြိုက်တယ် … ။ မဝေရေ … ရန်ကုန်မြို့ရဲ့ ခေါက်ချိုးကျိုးနေတဲ့နေ့စဉ်ဘ၀ထဲက ခဏတာထွက်ပြီး ၊ ခရီးသွား လေ့လာခြင်းလုပ်တာ အပမ်းဖြေခြင်း တစ်မျိုးပါပဲ …. ။\nငြီးငွေ့စရာကောင်းတဲ့ … မြို့ပြနေအလုပ်သမားဘ၀နဲ့မတူတဲ့ … ပတ်ဝန်းကျင်ကို မြင်လိုက်ရတာမို့ …. မွန်းကြပ်မှုတွေ … ဖြေလျော့သွားသလိုပါပဲ ။\nပြည်ထမင်းသုတ်၊ ပဲပလာတာ နာမည်ကြီး၏…။\nပြည် ‘ကတွက်ယို’ နဲ့ ‘မလိုင်လုံး’ လည်းနာမည်ကြီးတယ်နော်…လက်ဆောင်မ၀ယ်ခဲ့ဘူးလား?\nအန်တီဝေ ရေ..အပေါ်ဆုံးပုံက တိုက်ဟောင်းကြီးမှာ\nကျွန်တော် ၂နှစ်နီးပါးလောက် နေခဲ့ဖူးတယ်ဗျ..။\nအင်္ဂလိပ်တွေ အောက်မြန်မာနိုင်ငံကို သိမ်းကတည်းက\nဆောက်ထားတယ်လို့ ထင်မိတာပဲ..။ မိုးထားတဲ့ အုပ်ကြွပ်\nတွေမှာ ၁၈၆၅ ခုနှစ်ထုတ်တယ်လို့ ရေးထားတာပဲ။မင်းကြီး\nတောင်ပေါ်မယ် အဲဒီလို ဗိုလ်တဲတွေ အများကြီး ရှိပေမဲ့\nကောင်းကောင်းကန်းကန်း ဆိုလို့ အဲဒီ အိမ်ကြီးပဲ ကျန်မယ်။\nဒကစ က သိမ်းထားပြီး စစ်သားတွေ ထားတာ။နောက်တော့\nစစ်သားတွေတောင် မနေရဲတော့သလိုလို ပြောကြတာပဲ။အဲဒါနဲ့\nပန်း တို့ ဖရဲတို့ ဘာညာစိုက်တဲ့ ကျီးသဲဘက်က လင်မယားနှစ်ယောက်\nလာနေတယ်ဗျ။ သူတို့ အပင်စိုက်တာ အခု အန်တီဝေ လှမ်းရိုက်တဲ့ ဘက်က\nလျှို လိုနေရာထဲမယ် စိုက်တာ။အဲဒီလျှို ဟိုဘက်မယ်တော့ ကုလားသင်္ချိုင်း\nတရုတ်သင်္ချိုင်းတွေ ရှိတယ်။ဂျပန်ခေတ်၊ ကွန်မြူနစ်ခေတ်တွေ လူတွေ\nအတော်ကို သေခဲ့တဲ့ နေရာပေါ့။ သာယာဝတီ ထောင်က ဝန်ထမ်းတွေ\nကို အလံနီတွေ ဖမ်းလာပြီး သတ်တာ အဲဒီမှာပဲလို့ ဆိုကြတယ်။\nတစ္ဆေသရဲ ဆိုတာ မမြင်ဖူးခဲ့ပေမဲ့ အဲဒီအိမ်မှာ နေခဲ့တဲ့ နောက်ဆုံးကာလ\nတွေဟာ ကျွန်တော့်ဘဝမှာ အချောက်ခြားရဆုံး အချိန်တွေ ဖြစ်ခဲ့ရတယ်။\nအဲဒီ အိမ်ကြီးမှာ နေခဲ့ရတဲ့အကြောင်းတွေကို အခန်းဆက်ရေးဖို့တောင်\nစဉ်းစားမိတယ်။ ဒါပေမဲ့လို့ ကာယကံရှင်တွေ ကို ထိခိုက်မလား စိုးမိ\n၀န်ချတောင်ဘက်အခြမ်းကနေ လှမ်းရိုက်လိုက်တာပါ … အဲဒီနားမှာ ဘုရားတစ်ဆူနဲ့ တော်တော်ဟောင်းပြီး ယိုင်နေတဲ့ ဘုန်းကြီးကျောင်း ၂ ကျောင်းတွေ့ခဲ့တယ် … ဓါတ်ပုံရိုက်လာသေးတယ် … နောက်နေ့မှ အဲဒီတောင်ကဓါတ်ပုံတွေ တင်အုန်းမယ် … စိတ်ဝင်စားစရာကောင်းပါတယ် …\nကိုဘလှိုင်ရေးမယ့် ဇာတ်လမ်းကိုလဲ အားပေးဖို့ စောင့်မျှော်နေမယ် …


MYUTSAWMYIT : ကချင်ပြည်နယ်သတင်း: ဝန်ကြီးချုပ် လဂျွန်ငန်ဆိုင်း အားနေပြည်တော် မှထိမ်းသိမ်းလိုက်ပြီ လော့.... ??\nဝန်ကြီးချုပ် လဂျွန်ငန်ဆိုင်း အားနေပြည်တော် မှထိမ်းသိမ်းလိုက်ပြီ လော့.... ??\nManau poi Ngut ai hte Lajawn Ngan Seng hpe Naypyidaw de shaga la nna dap6hpe gasat nga. နယ်စပ်ရေးရာ ဝန်ကြီး ဦးသန်းအောင် gaw ဝန်ကြီးချုပ် zawn shara la taw nga ai re lam na chye lu ai.\nကချင် ပြည်သူ အများမှ ဒေသတွင်း ငြိမ်းချမ်း တည်ငြိမ်မှု မရှိသေး သော ကြောင့်\nယခု နှစ် တွင် ကျရောက်သော (၆၇) ကြိမ်မြောက် ကချင် ပြည်နယ်နေ့ တွင် ကချင် မနော် ပွဲတော်အား မထည့်သွင်းစေလို၊ မနော် ပွဲ ကျင်းပရန် မသင့် တော် သေး ကြောင်း ကန့် ကွက်နေ သည့် ကြားမှ ကချင်ပြည်နယ် အစိုးရ အဖွဲ့ ၊၀န်ကြီးချုပ်လဂျွန်ငန်ဆိုင်း တို့ ဦးဆောင်ပြီး မှ အတင်း အဓမ္မ မနော်ပွဲ ကျင်းပ ခဲ့ ခြင်း ဖြစ် သည်။\nမနောပွဲ ကျင်းပ ပြီးသည် နှင့် တစ်ပြိုင် နက် ကချင်ပြည်နယ် ဝန်ကြီးချုပ် လဂျွန်ငန်ဆိုင်း အား မြန်မာ အာဏာပိုင်များမှ နေပြည်တော်သို့ ဆင့်ခေါ် လိုက်ပြီး ယခုချိန်အထိ ခေါ်ယူထား (အကျယ်ချုပ် သဘောဟု ယူဆရသည်။) ကြောင်း ကို လည်း သိရှိရပါသည်။\nထို့နောက် နယ်စပ်ရေးရာဝန်ကြီး ဗိုလ်မှုးကြီးဦးသန်းအောင် မှ ဝန်ကြီးချုပ်နေရာကို ယာယီတာဝန်ယူထားပြီး ဖားကန့်မြို့ KIA တပ် ရင်း (၆) နယ်မြေသို့ ကကကြီးညွှန်ကြားချက်ဖြင့် ရည် ရွယ်ချက် ရှိရှိ ထိုးစစ်ဆင် တိုက် ခိုက်နေ သည် ဖြစ်ကြောင်း သိရှိရပါသည်။\nဒါဟာ ကချင် လူထု အပေါ် ဗမာ အာဏာပိုင် များ နှင့် ဝန်ကြီးချုပ် လဂျွန်ငန်ဆိုင်း တို့ ၏ ပူးပေါင်း လည့် ကွက် လား...။\nat 1/18/2015 05:41:00 PM


သောသီခို: နော်အုန်းလှ သို့မဟုတ် လယ်တောထဲက နိုင်ငံရေးသမား\nစနေလင်း - ဧရာဝတီ\nနိုင်ငံတော် အကြည်ညိုပျက်စေမှုနဲ့ ထောင် ၂ နှစ် စံမြန်းသွားတဲ့ ဒေါ်နော်အုန်းလှ\nအသားကညို ညို၊ လူက ခပ်၀၀၊ ၀တ်စားတာကလည်း ပကာသနမရှိ၊ မထည်ဝါပေမယ့် သူ့မျက်နှာကတော့ တွေ့ လိုက်တိုင်း ရယ်မော ရွှင်ပြုံးနေတာကို တွေ့ရမယ်။ သူ့အသက်က အခုဆိုရင် ၅၁ နှစ်ဝန်းကျင်ရှိလာပေမယ့် တောကြိုအုံကြားအထိ သွားလာနိုင်ပြီး လယ်သမားတွေရဲ့ဘ၀၊ ဆင်းရဲသား တောသူတောင်သားတွေရဲ့ ဘ၀ အရေးတွေကိုသာ တစိုက်မတ်မတ် လုံးပန်းနေခဲ့တယ်။ အဲဒီအတွက် လက်ခုပ်လက်ဝါးအတီးခံရပြီး သောင်းသောင်းဖျဖျ ကြိုဆိုကြတဲ့ ဆုတံဆိပ် လက်ခံရမယ့် စင်မြင့်တခုဆီ သူ ရောက်မသွားဘူး။ အဲဒီအစား နိုင်ငံတော် အကြည်ညိုပျက်စေမှုဆိုတဲ့ ပုဒ်မ ၅၀၅(ခ) နဲ့ ထောင်နန်း ၂ နှစ် စံမြန်းဖို့ မုံရွာထောင်ကိုသာ သူ့ကို ပို့ခဲ့ကြတယ်။ သူကတော့ ဒေါ်နော်အုန်းလှပါပဲ။\nကရင်တိုင်းရင်းသူ တယောက်ဖြစ်ပြီး လယ်သမားမျိုးရိုးက ဆင်းသက်လာတဲ့ ဒေါ်နော်အုန်းလှရဲ့ဘ၀အစက သာမာန် လယ်တောသူတစ်ယောက်လို ရိုးရိုးလေး ဖြတ်သန်းခဲ့တယ်။ အဖေရဲ့နာမည်က ဦးသိန်းအောင်၊ အမေရဲ့ နာမည်က ဒေါ်ခင်ကြိုင်။ မိဘနှစ်ပါးလုံးက ကရင်လူမျိုးတွေဖြစ်ကြပြီး ရန်ကုန်တိုင်း မှော်ဘီမြို့နဲ့ ၄ မိုင်ကျော်ကွာဝေးတဲ့ ကုန်းဂမူးရွာလေးမှာ လယ်လုပ်၊ ငါးထောင်၊ နွားနဲ့အတူရုန်းရင်း လယ်ထဲမှာသာ ကြီးပြင်းခဲ့တယ်။ အတန်းပညာဆိုလို့လဲ တိတိ ပပမဟုတ်၊ အလယ်တန်းအဆင့်မှာတင် ကျောင်းကထွက်၊ လယ်ထဲ ၀င်လုပ်ခဲ့ရတာပါ။ မွေးချင်း ၇ ယောက်ရှိတဲ့အထဲမှာ သူက ဒုတိယမြောက် သမီးအကြီး။ အမ တယောက်၊ ညီမ ၂ ယောက်နဲ့ မောင် ၃ ယောက်ရှိခဲ့တယ်။ အားလုံးကလည်း ကျေးလက်နေတဲ့သူတွေ၊ နိုင်ငံရေးမျိုးရိုး မပါရှိခဲ့ဘူး။\nသူ့အသက် ၂၆ နှစ်အရွယ်ရောက်တော့ ၁၉၈၈ ခုနှစ် လူထုအုံကြွမှု အရေးတော်ပုံကြီးကို မျက်ဝါးထင်ထင် တွေ့ကြုံလိုက်ရတဲ့ နောက်ပိုင်းမှာ သူ့ရဲ့ နိုင်ငံရေးဘ၀က စပါတယ်။ မှော်ဘီဒေသခံတွေက ရန်ကုန်ဘက်တက်ပြီး ဆန္ဒပြဖို့ လူစုတဲ့အခါ ရန်ကုန်မှာ အခြေအနေဆိုးတွေ ဖြစ်နေတော့ မိန်းကလေးတွေ မလိုက်ကြဖို့ ပထမ စီစဉ်ထားတယ်။ အဲဒီအချိန်မှာ ဒေါ်နော်အုန်းလှက လိုက်ချင်တဲ့အကြောင်း လာပြောရင်း နောက်ဆုံး မိန်းကလေးတွေပါ လိုက်လာကြတော့တယ်။ အဲဒီထဲမှာပဲ သူ့ရဲ့ နိုင်ငံရေးစိတ်ဓါတ် ပြင်းထန်ပုံကို စတွေ့ခဲ့ရတယ်လို့ မှော်ဘီမြို့နယ် အောက်ချိုင်းကျေးရွာက ဦးတင်ငွေက ဧရာဝတီသို့ အမှတ်တရ ပြန်ပြောပြတယ်။\n“သူက ရန်ကုန်ရောက်တော့ ပထမ လူအုပ်ကြီးနဲ့ အသံကြွေးကြော်တာပဲရှိသေးတယ်။ နောက်တော့ အရှေ့က ဆိုင်းပုတ်ကို ကိုင်တဲ့သူဖြစ်လာတယ်။ နောက်ဆုံး လူအုပ်အရှေ့ဆုံးက အသေခံ အလံကိုင်တဲ့သူဖြစ်လာတယ်။ သူ့ရဲ့ နိုင်ငံရေးစိတ်ဓါတ် ပြင်းထန်ပုံကို အဲဒီမှာ စမြင်လိုက်ရတယ်။ နောက်ပိုင်းတော့ သူက နိုင်ငံရေးထဲ ဇောက်ချလုပ်တော့တာပဲ” လို့ ဦးတင်ငွေက ပြောပြတယ်။\nဒေါ်အောင်ဆန်းစုကြည်ဦးဆောင်တဲ့ အမျိုးသား ဒီမိုကရေစီအဖွဲ့ချုပ် ဖွဲ့စည်းလာတော့လည်း သူ့ရဲ့ရွာက ပါတီဝင်တော်တော်များများ ဖြစ်လာခဲ့တယ်။ ရပ်ကျေးညီလာခံလုပ်တဲ့အခါ သူက အတွင်းရေးမှူးဖြစ်လာတယ်။ ၁၉၉၀ ခုနှစ် ပါတီစုံရွေးကောက်ပွဲကျင်းပဖို့ လုပ်တဲ့အခါ မှော်ဘီမြို့နယ်ထဲမှာ ပါတီအောင်နိုင်ရေးအတွက် သူရဲ့စွမ်းဆောင်မှုက ထိရောက်မှုရှိခဲ့ပါတယ်။\nသူကိုယ်တိုင်က ကရင်လူမျိုးဖြစ်လေတော့ မှော်ဘီမြို့နယ်ထဲက ကရင်ရွာတော်တော်များများကို သူဦးဆောင်ပြီး စည်းရုံးမဲဆွယ်နိုင်ခဲ့တယ်လို့ ဦးတင်ငွေက ပြောပြတယ်။\n“ကရင်ရွာဖြစ်တဲ့အတွက် ကျနော်တို့က အရမ်းမ၀င်ရဲဘူး။ သူကတော့ တယောက်ထဲဝင်သွားပြီး အိမ်ပေါ်တက်ပြီး ကရင်စကားနဲ့ ဟိုပြောဒီပြောလုပ်လိုက်တာ မကြာခင်မှာပဲ ကျနော်တို့ကို ၀င်လာလို့ရတဲ့အကြောင်းပြောရင်း အမျိုးသား ဒီမိုကရေစီ အဖွဲ့ချုပ်ရဲ့ မဲအောင်နိုင်ရေးတွေ လုပ်နိုင်ခဲ့တယ်။ ကရင်လူမျိုးတွေက တအားကို ရိုးကြတာ။ ဘာပါတီလဲဆိုတာ မသိဘူး။ ဗိုလ်ချုပ်သမီးပါတီလား၊ အဲဒါဆို သိပြီဆိုခဲ့တာချည်းပဲ” လို့ ဆိုပါတယ်။\nသူ့ရဲ့စွမ်းဆောင်မှုကို တဖြည်းဖြည်းနဲ့ ဒေါ်အောင်ဆန်းစုကြည်ကိုယ်တိုင် သိမြင်လာခဲ့ပြီးနောက် တနိုင်ငံလုံးအတိုင်းအတာ အမျိုးသားဒီမိုကရေစီအဖွဲ့ချုပ်က ဖွဲ့စည်းတဲ့ ဗဟိုအမျိုးသမီးရေးရာအဖွဲ့မှာ ပါဝင်ဆောင်ရွက်ခွင့်ရခဲ့တယ်။ အဲဒီနောက်ပိုင်း နိုင်ငံရေးလုပ်ငန်းကို ပိုမို ထဲထဲဝင်ဝင် ဆောင်ရွက်လာခဲ့တယ်။\nအဲဒီလို သူဟာ အမျိုးသား ဒီမိုကရေစီအဖွဲ့ချုပ်နဲ့အတူ နိုင်ငံရေးထဲကို ထဲထဲဝင်ဝင်ဆောင်ရွက်လာခဲ့တဲ့အတွက် မိသားစုနဲ့ တဖြည်းဖြည်း ဝေးကွာလာခဲ့တဲ့အကြောင်း ဦးတင်ငွေက ပြောပြတယ်။\n၁၉၉၀ ရွေးကောက်ပွဲကာလမှာ သူ့ရဲ့ရွာက အမျိုးသားဒီမိုကရေစီအဖွဲ့ချုပ် ပါတီဝင်တွေ တော်တော်လေးများခဲ့ပေမယ့် အဲဒီအချိန်မှာ သူ့ရဲ့ ဦးလေးတော်သူတဦးက ထန်းတပင်မြို့နယ်ကနေ တိုင်းရင်းသားစည်းလုံးညီညွတ်ရေးပါတီရဲ့ လွှတ်တော်ကိုယ်စားလှယ်အဖြစ် ၀င်ရောက်အရွေးခံရာကနေ ပြသနာစတင်ခဲ့တယ်လို့ ဆိုပါတယ်။\nသူ့ ဦးလေးက သူ့ရဲ့မိသားစုကို ဖိအားပေးသလို ဒေါ်နော်အုန်းလှကိုလည်း အမျိုးသားဒီမိုကရေစီအဖွဲ့ချုပ်နဲ့ ဝေးအောင် လုပ်တယ်။ ဒါပေမယ့် သူက သူ့ရဲ့နိုင်ငံရေး ယုံကြည်ချက်ကို မစွန့်လွှတ်ရုံသာ မကဘူး။ မိသားစုက နိုင်ငံရေး လုပ်ရင် ငါတို့အိမ်ကို ပြန်မလာတော့နဲ့လို့ ပြောတဲ့အခါ အိမ်မှာ လုံးဝ မနေတော့ပါဘူး။ အဲဒီအချိန်ကလည်း ထောက်လှမ်းရေးတွေက အမြဲတမ်း သူ့နောက်ကို လိုက်ထောက်လှမ်းနေတော့ ရွာခံတွေ၊ မိသားစုတွေကလည်း တောသူတောင်သားပီပီ ကြောက်စိတ်ဝင်ခဲ့ကြတော့ သူနဲ့မိသားစုက တဖြည်းဖြည်း ဝေးကွာလာခဲ့တယ်။\nပထမတော့ သူက အိမ်ကနေထွက်ပြီး မှော်ဘီက ၀ါးနက်ချောင်းရွာမှာ အရင်သွားနေခဲ့တယ်၊ နောက်တော့ မိန်းကလေး ဖြစ်တဲ့အပြင် မိသားစုလိုဖြစ်နေတဲ့ ဦးတင်ငွေက စိုးရိမ်ပြီး သူ့အိမ်မှာ လာနေဖို့ ခေါ်လိုက်တာနဲ့ ဒေါ်နော်အုန်းလှတယောက် မှော်ဘီမြို့နယ်ထဲက အောက်ချိုင်းကျေးရွာမှာ စနေဖြစ်တယ်။\n“သူက ဒီဘက်ရွာက စပါးဝယ်လိုက်၊ မှော်ဘီတက်ရောင်းလိုက်၊ ရန်ကုန်မြို့ပေါ်ကို နိုင်ငံရေးကိစ္စနဲ့သွားရင်း အပြန်မှာ ရွာတွေက ကြိုက်နှစ်သက်မယ့် အထည်တွေဝယ်လာပြီး ရွာလှည့်ရောင်းချလိုက်နဲ့ သူ ၀င်ငွေရှာတယ်။ ရှာသမျှ ၀င်ငွေကလည်း နိုင်ငံရေးကိစ္စတွေမှာပဲ အသုံးပြုခဲ့တယ်။ အဲဒီလိုနဲ့ သူ့ရဲ့ နိုင်ငံရေး ရပ်တည်မှုက အမျိုးသားဒီမိုကရေစီနဲ့ပဲ တစိုက်မတ်မတ် ဆောင်ရွက်ခဲ့တယ်” လို့ ပြောပါတယ်။\nဗဟိုအမျိုးသမီးအဖွဲ့မှာ ပါလာတာ့ သူက ရန်ကုန်မြို့ထဲက ဒေါ်အောင်ဆန်းစုကြည်ရဲ့ အနီးကပ်ဆုံး အမျိုးသမီးတဦးက ရန် ကုန်ကို မှော်ဘီကနေ သွားလာနေရတာ အခက်ခဲဖြစ်မှာစိုးလို့ သူ့ရဲ့အိမ်မှာ လာနေခိုင်းတော့တယ်။ အဲဒီတော့ သူက အမျိုး သားဒီမိုကရေစီအဖွဲ့ချုပ်နဲ့အတူ နိုင်ငံရေးလှုပ်ရှားမှုတွေထဲကို ပိုရောက်လာခဲ့တယ်။ သူ့ရဲ့စိတ်က ဒီနိုင်ငံရေးထဲမှာပဲ စူးစူး နစ်နစ်ဖြစ်နေတယ်။ သူဟာ အချုပ်ခံရတာလည်း အကြိမ်ကြိမ်၊ ခေါ်စစ်ခံရတာလည်း အကြိမ်ကြိမ် ဖြစ်တာတောင် ပြည်သူ တွေနစ်တာတယ်လို့၊ လုပ်သင့်တယ်လို့ သူယုံကြည်လိုက်ရင် ဘယ်သူတားတား နောက်မဆုတ်ပဲလုပ်တတ်လေ့ရှိတယ်။\nမှတ်မှတ်ရရ ဒေါ်အောင်ဆန်းစုကြည် မန္တလေးခရီးစဉ် ရထားနဲ့သွားဖို့ စီစဉ်တော့ အားလုံးကလိုက်ပို့ကြတယ်။ ဘူတာကြီးနားမရောက်ခင် သမ္မတရုပ်ရှင်ရုံနားရောက်တော့ ရဲတွေကတားမြစ်နေရင်း နောက်ဆုံး ရုန်းရင်းဆန်ခတ်ဖြစ်ပြီး ဒေါ်နော်အုန်းလှ အဖမ်းခံရတဲ့အကြောင်း အင်္ဂါဝတ်ပြုဆုတောင်းအဖွဲ့က ဒေါ်ချိုချိုအေးက အမှတ်တရ ပြန်ပြောပြတယ်။\n“ဖမ်းတော့ ဘယ်မှာထားတယ်ဆိုတာ ဘယ်သူမှ မသိခဲ့ကြဘူး။ ဘယ်လိုမှလည်း ဆက်သွယ်မေးမြန်းလို့ မရခဲ့ဘူး။ ၂ လ ကျော်တော့မှ ထောင်ထဲမှာ သူတို့အ၀တ်အစားမရှိလို့ စောင်ပတ်ပြီး ရေချိုးရတာကို ထောင်ဆူတော့မှ သူ့ကို ဆက်သွယ်ခွင့်ရခဲ့တာ” လို့ ပြောပြတယ်။\n၂၀၀၃ ခုနှစ် ဒီပဲယင်းအရေးအခင်းဖြစ်ပြီး ဒေါ်အောင်ဆန်းစုကြည် ဒုတိယနေအိမ် အကျယ်ချုပ်ခံလိုက်ရတယ်။ အဲဒီလိုနဲ့ ဒီပဲယင်း ၁ နှစ်ပြည်တဲ့နေ့မှာ အမျိုးသားဒီမိုကရေစီအဖွဲ့ချုပ်ရုံးရှေ့မှာပဲ ကြွသမျှ သံဃာတော်တွေကို ကျဆုံးသွားတဲ့ ကျောင်းသားပြည်သူတွေနဲ့ အကျယ်ချုပ်က ဒေါ်အောင်ဆန်းစုကြည် ပြန်လွတ်မြောက်ဖို့ ဆုတောင်းပွဲလေး စလုပ်ကြတယ်။ အဲဒီလိုနဲ့ ဒေါ်အောင်ဆန်းစုကြည် မွေးနေ့တနေ့မှာ နိုင်ငံရေးအကျဉ်းသားများ လွတ်မြောက်ရေး အင်္ဂါဝတ်ပြုဆုတောင်းဖို့ မိသားစုပုံစံလေး စတင် ဖွဲ့စည်းလိုက်တယ်။ အဲဒီအဖွဲ့လေးက အပတ်စဉ် မပြတ်တမ်း ရွှေတိဂုံဘုရားပေါ်မှာ ၀တ်ပြုဆုတောင်းဖို့ စတင်ကြိုးစားကြတယ်။\nပထမ အချိန်တော်တော်များများက ရွှေတံဂုံဘုရားပေါ်မှာ ၀တ်ပြုခွင့်မရကြဘူး။ ၃ နှစ်လောက်အထိ ရဲတွေ၊ စွမ်းအားရှင်တွေက ပိတ်ဆို့တားဆီးမှုတွေ အများကြီးကြုံတွေ့ခဲ့ကြရတယ်။ ဒေါ်နော်အုန်းလှလာပြီဆိုရင် သူ့ကို ဂေါပကရုံးကို လိုက်ခဲ့ပါ၊ မေးစရာရှိလို့ဆိုပြီး ညနေအထိ ခေါ်သွားကြတော့ ဂေါပကရုံးထဲမှာတင် သတ်မှတ်ထားတဲ့နေ့လည် ၁ နာရီအချိန်မှာ ၀တ်ပြု ခဲ့ရတာမျိုးတွေ၊ အင်္ဂါထောင့်ကို သံဇကာချထားတာမျိုးတွေလည်း အများကြီးကြုံတွေ့ခဲ့ကြရတယ်။\nဒေါ်နော်အုန်းလှအပါအ၀င် အင်္ဂါဝတ်ပြုဆုတောင်းအဖွဲ့က အဖွဲ့ဝင်တွေရဲ့ဓါတ်ပုံကို အင်္ဂါထောင့်မှာ ကပ်ပြီး “ကလိမ်ခြုံနိဗ္ဗာန်ဆော်များ” လို့တောင် အခေါ်ခံခဲ့ရတယ်။ အတားအဆီးအမျိုးမျိုး၊ စောင့်ကြည့်စစ်ဆေးမှု အမျိုးမျိုးနဲ့ လှောင်ပြောင်သရော်မှုတွေ ကြားမှာ ဒေါ်နော်အုန်းလှက ခိုင်မာတဲ့စိတ်နဲ့ ဒီအလုပ်ကို မပြတ်အောင် ကြိုးစားခဲ့တယ်။\nဒေါ်အောင်ဆန်းစုကြည်အပါအဝင် ပါတီဝင်တွေ တော်တော်များများလည်း အဖမ်းခံရ၊ အမျိုးသားဒီမိုကရေစီအဖွဲ့ချုပ်ရဲ့ နိုင်ငံရေးလှုပ်ရှားမှု အားလျော့သွားရချိန်မှာ သူ လုံးဝ အားမရဖြစ်ရတယ်။ အဲဒီလိုနဲ့ အမျိုးသားဒီမိုကရေစီအဖွဲ့ချုပ် တည်ထောင်ခြင်း ၁၆ နှစ်ပြည့် နှစ်ပတ်လည် အခမ်းအနားပြီးတော့ ဒေါ်နော်အုန်းလှနဲ့အတူ ပါတီဝင်တချို့ ကုလသမဂ္ဂ အဖွဲ့ချုပ်ရုံးကို သွားပြီး တောင်းဆိုမှုတွေ လုပ်ခဲ့ရာကနေ ဒေါ်နော်အုန်းလှနဲ့အတူ ပါတီဝင် ၂၁ ဦးတို့ ပထမဆုံး ပါတီက အထုတ်ခံရ၊ ပါတီဝင်အဖြစ်က နှစ်အလိုက် ရပ်စဲခံရတာတွေ ဖြစ်တယ်။\n“ကျမတို့က ကုလသမဂ္ဂရုံးကိုသွားပြီး အမေရိကန်နိုင်ငံမှာ မြန်မာ့အရေးအတွက် ဆန္ဒပြနေတဲ့ သူတွေကို ကုလသမဂ္ဂအနေနဲ့ ကြည့်ရှုစောင့်ရှောက်ပေးဖို့၊ ထိုင်းနိုင်ငံမှာ ဆန္ဒပြရင်း အဖမ်းခံရတဲ့ မြန်မာ့ကျောင်းသားတွေကို ကုလသမဂ္ဂက စုံစမ်းပေးဖို့၊ ၁၉၉၀ ခုနှစ် ရွေးကောက်ပွဲရဲ့ ရလဒ်ကို အသိအမှတ်ပြုပေးဖို့ တောင်းဆိုရာကနေ ဒေါ်နော်အုန်းလှက ပါတီကနေ ထုတ်ခံလိုက်ရတယ်။ တချို့ကိုတော့ ယာယီနားပေါ့” လို့ ဒေါ်ချိုချိုအေးက ပြောပြတယ်။\nအဲဒီအချိန်မှာ ဒေါ်နော်အုန်းလှတယောက် ပါတီက ဘာ့ကြောင့်ထုတ်ရတာလဲဆိုပြီး ပါတီရုံးချုပ်အရှေ့မှာ ပါတီဥက္ကဌ ဦးအောင်ရွှေကို မတ်တပ်ရပ် ဆန္ဒပြပါတော့တယ်။ သူ့ကို ရင်းနှီးတဲ့သူတွေက ဘယ်လိုပဲနားချချ လုံးဝ နားမထောင်ပဲ ပါတီရုံး ရှေ့မှာ ရက်အတန်ကြာ လာရောက် မတ်တပ်ရပ် ဆန္ဒပြတယ်။ သူနေတဲ့အိမ်ကအမျိုးသမီးကလည်း ဒီလိုမလုပ်ဖို့ တားတာနဲ့ သူ့ရဲ့စိတ်က မှန်တယ်ထင်ရင် လုံးဝအလျော့မပေးတတ်တဲ့အကျင့်ကြောင့် အဲဒီအိမ်မှာပါ လုံးဝမနေတော့ဘူး။ မှော်ဘီ၊ အောက်ချိုင်းရွာက အိမ်မှာ သွားပြန်နေတယ်။\nသူဟာ ဒုတိယအကြိမ် မှော်ဘီကနေရန်ကုန်ဘက်ကိုမလာရဆိုတဲ့ ခြေချုပ်လည်း ခံရတယ်။ အဲဒီ ၂၀၀၇ ခုနှစ်အချိန်မှာ တစ်ရက် အင်္ဂါဝတ်ပြုဆုတောင်းအဖွဲ့ရဲ့ နှစ်ပတ်လည်အတွက် မှော်ဘီမြို့နယ်ထဲက ဘုန်းကြီးကျောင်းတခုမှာ ဆွမ်းကပ် အလှူပွဲလေးလုပ်မလို့ အောက်ချိုင်းရွာကနေ ထမင်း ဟင်းတွေနဲ့အတူ လိုင်းကားနဲ့အလာ သူ ကားမှောက်တယ်။\n“ ခေါင်းမှာ ၁၉ ချက်တောင် ချုပ်ရတာ။ အဲဒီမှောက်တဲ့ညနေမှာ မှော်ဘီတိုက်နယ်ဆေးရုံက ကုသလို့ မဖြစ်နိုင်တာနဲ့ ရန်ကုန်ဆေးရုံကြီးကို ပို့ဖို့ လုပ်တယ်။ ဒါပေမယ့် ရဲဘက်က ရန်ကုန်မလာရ ဆိုတဲ့ခြေချုပ်ရှိတာကြောင့် အပို့ မခံဘူး။ တော်တော်လေး တွန်းတွန်းတိုက်တိုက်ပြောပြီးတော့မှ ရန်ကုန်ဆေးရုံကြီးကို တင်လို့ရတာ။ ရန်ကုန်ဆေးရုံကြီးမှာပဲ ၁ လလောက် ဆေးကုသလိုက်ရတယ်” လို့ ဒေါ်ချိုချိုအေးက ပြောပြတယ်။\nအဲဒီလို နိုင်ငံရေးကို တဖက်ကလုပ်ရင်း တဖက်မှာ ရွာတွေကို လှည့်လည်ပြီး ဈေးရောင်းချတဲ့အလုပ်နဲ့ ရပ်တည်နေခဲ့ပါတယ်။ ဒါပေမယ့် သူ့ရဲ့ရတဲ့ဝင်ငွေတွေ တော်တော်များများကို နိုင်ငံရေးအကျဉ်းသားများရဲ့ ထောင်ဝင်စာအတွက် အကုန် ခံခဲ့တာ များတယ်။ သူတို့ရဲ့ အင်္ဂါဝတ်ပြုဆုတောင်းအဖွဲ့လေးကလည်း တဖြည်းဖြည်းနဲ့ လူတွေ လျော့ပါးလာပြီး အမာခံ လူတချို့သာ ကျန်ရစ်ခဲ့တော့တယ်။\n၂၀၀၉ ခုနှစ်မှာတော့ ၂၀၀၇ ခုနှစ် ရွှေဝါရောင်တော်လှန်ရေး ၂ နှစ်ပြည့်တဲ့ အထိမ်းအမှတ်နဲ့ မြောက်ဒဂုံက မကွေးပရိယတ္တိစာသင်တိုက်မှာ ဆွမ်းကပ်လှူဒါန်းပြီး ပြန်အလာ သင်္ဃန်းကျွန်းမြို့နယ်အရောက် အဖမ်းခံရပြီး ထောင်ဒဏ် ၂ နှစ်ချမှတ်ခြင်း ခံရတယ်။\nထောင်ကပြန်ထွက်လာတော့ ထောင်ထဲမှာ ရင်းနှီးခဲ့ကြတဲ့ အမျိုးသမီးတချို့နဲ့ အရင်ကတည်းက အင်္ဂါဝတ်ပြုအဖွဲ့လေးနဲ့ လုပ်လာတဲ့သူတချို့ပေါင်းစုပြီး ဒီမိုကရေစီနဲ့ အမျိုးသမီးကွန်ယက်ကို ဖွဲ့စည်းပြီး အမျိုးသမီးများ အခွင့်အရေးအတွက် စတင်လှုပ်ရှားတော့တယ်။ ဒါပေမယ့် အမျိုးသမီးအခွင့်အရေးကို လုပ်မယ်လို့ ဦးတည်ခဲ့ပေမယ့် ကျေးလက်ဒေသက အမျိုးသမီးအခွင့်အရေး ဆုံးရှုံးနေမှုတွေက သူနဲ့ ဘဝတူတွေအရေး လယ်ယာမြေကိစ္စတွေသဘက် ဦးလှည့်လာပြီး အများဆုံး ဆောင်ရွက်ခဲ့ကြတဲ့အကြောင်း အမျိုးသမီးကွန်ယက်မှ ဒေါ်သန္တာက ပြောပြတယ်။\n“ဒေါ်နော်အုန်းလှကို ထောင်ထဲမှာ ရင်းနှီးလာခဲ့တာပါ။ ကျမ လွတ်လာပြီးနောက်ပိုင်းမှာ သူနဲ့တွဲပြီး အလုပ်လုပ်တော့ သူ့မှာ အရမ်းကို ရိုးသားဖြူစင်တဲ့ ဘ၀နဲ့ စိတ်ဓါတ်ကို တွေ့လာရတယ်။ သူက ဘယ်နေရာပဲရောက်ရောက် ဒေသခံတွေနဲ့အတူ နေထိုင် စားသောက် လုပ်ကိုင်နိုင်တယ်။ ဘာနဲ့ကျွေးကျွေး စားတတ်တယ်။ ဘယ်နေရာပဲဖြစ်ဖြစ် အိပ်တတ်တယ်။ ကျမတို့တောင် သူ ဘူတာမှာတုံးလုံးကြီး အိပ်ချလိုက်တာတို့၊ ကားပေါ်မှာ ဟောက်သံတွေနဲ့ အိပ်နေတာတို့ကို အတူလိုက်ရတာ ရှက်လိုက်တာလို့ သူ့ကိုပြောရင်လည်း သူက ပြုံးပြုံးပဲ။ သူ့ကို အဲဒီလိုပြောလို့လဲ ခွန်းတုံ့မပြန်တတ်ဘူး” လို့ ပြောပြတယ်။\nဒေါ်နော်အုန်းလှက ဘယ်နေရာမှာဖြစ်ဖြစ် ရဲတွေနဲ့ရင်ဆိုင် စကားပြောရမယ်ဆို အချက်ကျကျ ပြောဆိုတတ်တဲ့အပြင် တောသူတောင်သားတွေနဲ့ တွေ့ဆုံတဲ့အခါ သူကိုယ်တိုင် လယ်သမားပီပီ လိုအပ်ရင် လယ်ထဲမှာဖြစ်ဖြစ်၊ နှမ်းခင်းထဲမှာဖြစ်ဖြစ် အတူတူလုပ်ကိုင်နိုင်တဲ့အတွက် ဒေသခံတွေနဲ့ ပိုရင်းနှီးလို့ သူ့ဆိုရင် ဒေသခံတွေက ခံစားချက်တွေကို ပိုပြော လေ့ရှိတဲ့အကြောင်းလည်း ဒေါ်သန္တာက ပြောပြတယ်။\nအမျိုးသမီးကွန်ရက်အဖွဲ့နဲ့ တွဲလုပ်နေတဲ့အချိန်မှာ ဒေါ်နော်အုန်းလှတယောက် မှော်ဘီ၊ အောက်ချိုင်းရွာမှာ မအိပ်ဖြစ်တော့ပဲ ရန်ကုန်၊ စမ်းချောင်းမြို့နယ်က အိမ်တအိမ်မှာ အများဆုံး အိပ်ဖြစ်တော့တယ်။ ဒါပေမယ့် စမ်းချောင်းအိမ်မှာ အစပိုင်းတလျောက်လုံး ညဘက်အိပ်ဖို့ ရပ်ကွက်က ဧည့်စာရင်းမပေးတာကြောင့် ညဘက်ပိုင်းတွေမှာ သီရိမင်္ဂလာဈေးကိုသွားပြီး ပန်း၊ ဟင်းသီးဟင်းရွက်တွေဝယ်၊ ပျံကျဈေးတွေမှာ လှည့်ရောင်းရင် တညလုံး အချိန်ဖြုန်းခဲ့ရတဲ့ ရက်တွေလည်း မနည်းခဲ့ဘူးလို့ ဒေါ်သန္တာက ဆက် ပြောပြတယ်။\n“တကယ်တော့ ဒေါ်နော်အုန်းလှဟာ ညီအကို၊ မောင်နှမတွေနဲ့လည်း အဆက်ဖြတ်၊ ရန်ကုန်မှာကလည်း သွေးမျိုးသားချင်းက မရှိနဲ့။ အပျိုကြီးကလည်းဖြစ်တော့ သားထောက်သမီးခံတွေလည်း မရှိဘူး။ သူသာ တကယ်လို့ ကျန်းမာရေး၊ အသက် အရွယ်အရ နာတဲ့အရွယ်ရောက်ခဲ့ရင် ဆည်းဆာရိပ် ဘိုးဘွားရိပ်သာကိုပဲ သွားမယ်လို့ သူ အမြဲပြောလေ့ရှိတယ်။ အဲဒီနေရာကိုလည်း သိပ်အားကိုးတယ်။ အခုဆိုရင် အသက်ကလည်း ၅၀ ကျော်လာပြီ၊ သွေးတိုးကလည်း ရှိနေတယ်” ဟု ၎င်းကဆို ပါတယ်။\nမိတ္ထီလာမှာ ကျင်းပတဲ့ သြဂုတ်လ ၈ လေးလုံး အရေးတော်ပုံအ ခမ်းအနားကို သွားရင်း မုံရွာ၊ လက်ပံတောင်းဘက်ကို ဒေါ်နော်အုန်းလှ တဦးတည်း ထွက်ခဲ့တာကို ဒေါ်သန္တာက မသိလိုက်တဲ့အကြောင်း ပြောပြတယ်။ လက်ပံတောင်းဒေသခံတွေနဲ့ ပက်သက်ရင် သူ တအား သံယောဇဉ်ကြီးတဲ့အကြောင်း၊ တောသူတောင်သားတွေ မတရားခံရတယ်လို့ သူ ယုံကြည်ခဲ့တယ်လို့လည်း ဆိုတယ်။\n“အခုတော့ ဒေသခံတွေ ဆန္ဒပြခွင့်မရတာကို သူကြားပြီး လက်ပံတောင်းကို သွားပြီး ဆန္ဒပြဖို့ သူက သက်ဆိုင်ရာတွေဆီ ခွင့်ပြုချက်တင်သေးတယ်။ ဒါပေမယ့် မရတော့ ဘာဖြစ်ဖြစ်ဆိုပြီး သူ ဆန္ဒပြတော့တယ်။ အဲဒါကို ဖမ်းပြီး တရားရုံးက ရုံးဆက်တိုက်ထုတ်ပြီး ၃ ရက်အတွင်း အမိန့်ချတယ်။ အရေးယူပြန်တော့လည်း ပုဒ်မ ၁၈ နဲ့မဟုတ်ပဲ ပုဒ်မ ၅၀၅(ခ) နဲ့ အရေးယူခဲ့တယ်။ ဒါ တကယ်ရော သင့်တော်လားဆိုတာ အများကြီးတွေးစရာဖြစ်တယ်။ နိုင်ငံတော်သမ္မတကြီးက ပြုပြင်ပြောင်းလဲ ရေးတွေ လုပ်နေပါတယ်လို့ ဘယ်လိုပဲဆိုဆို အောက်ခြေပိုင်းတွေမှာ ဘာမှမပြောင်းလဲသေးဘူးဆိုတာ လက်တွေ့ပဲ” လို့ ဒေါ်နော်အုန်းလှကို ပြန်လွှတ်ပေးဖို့ တောင်းဆိုရင်း ဒေါ်သန္တာက ပြောဆိုပါတယ်။\nPosted by PKD at 3:11 AM\nDear KNU Leaders, What are you doing? do you want to focus on to have good relationship with Government? In reality you have to protect Naw Oon Hla because she is the one who struggle for the people who face with problem in Burma and she is Karen Woman (Your people), Please support her activities and protect her.